
GUALTHERIPROLOGUS IN 
ALEXANDREIDA. 

Moris est usitati, cum in auribus multitudi¬ 
nis aliquid novi recitatur,, solere turbam in di¬ 
versa scindi studia, et hunc quidem applaudere 
et quod audit laude dignum praedicare, illum vero, 
seu ignorantia ductum, seu livoris aculeo vel odii 
fomite perversum etiam bene dictis detrahere, et 
versus bene tornatos incudi reddendos esse cen¬ 
sere. Et mirum est, humanum genus a prima sui 
natura, secundum quam cunela quae fecit Deus 
valde bona creata sunt, ita esse depravatum, ut 
pronius sit ad condemnandum quam ad indulgen- 
dum, et facilius sit ei ambigua depravare, quam 
in pariem interpretari meliorem, iioc ego veri¬ 
tus, diu te, o mea Alexandreis, in mente habui 
supprimere, et opus quinquennio elaboratum aut 
penitus delere, aut certe quoad viverem in oc¬ 
culto sepelire. Tandem apud me deliberatum est, 
te in lucem esse proferendam, ut demum auderes 
in publica venire monumenta. Non enim me ar¬ 
bitror Mantuano vate meliorem, cuius-d^era mor¬ 
tali ingenio alliora carpsere obtrectantium linguae 

poetarum, et mortuo derogare praesumpserunt, 
quem dum viveret, nemo poterat aequiparare mor¬ 
talium. Sed et Hieronymus noster, vir tam diser¬ 
tissimus quam chris Manissimus, qui in singulis 
praefationibus suis aemulis respondere consuevit, 
manifeste dat intelligere, nullum apud scriptores 
superesse securitatis locum, cum virum tam no¬ 
minatae auctoritatis pupugerit stimulus aemulo¬ 
rum. In hoc autem lectores huius opusculi, si quis 
forte captus amore leget, exoratos esse volo, ut 
si quid in hoc vohimine reprehensibile seu satira 
dignum invenerint, considerent arti temporis bre¬ 
vitatem qua scripsimus, et altitudinem materiae, 
quam nullus veterum poetarum, teste Servio, 
ausus fuit aggredi perscribendam; et ad hoc ha¬ 
bito respectu discant saltem ex dispensatione ple¬ 
raque debere tolerari, quae, si quis districto iure 
ageret, poterant de rigore condemnari. Sed haec 
hactenus. Nunc autem quod instat agamus et, ut 
facilius quod quaesierit quis invehire possit, to¬ 
tum opus per capitula distinguamus. 



ARGUMENTUM LIBRI PRIMI. 


Primus Aristotelis imbutum nectare sacro 
Scribit Alexandrum, sceptroque insignit et armis. 
Cecropidas regi rursus confoederat: arces - 
Diruit Aonias: numerosa classe profundum 

5 Intrat, et appellens Asiam de nave sagittat, 
Parcendumque ratus hostem sine Marte triumphat, 
Elatusque animo sub sole iacenlia regna 
Iam sibi parta putat. Asiam de vertice montis 
Inspicit et patrias partitur civibus urbes. 

10 Pergama miratur, et somnia visa retractat. 


1 * 




ALEXANDREIDOS LIBER PRIMUS. 

(jesta ducis Macetum totum digesta per orbem. 
Quam large dispersit opes, quo. milite Porum 
Vicerit et Darium, quo principe Graecia victrix 
Risit et a Persis rediere tributa Corinthum, 
a Musa refer: qui si senio non fractus inerme 
Pollice fatorum iustos vixisset in annos, * 
Caesareos numquam loqueretur fama triumphos, 
Totaque Romuleae squaleret gloria gentis. 

* Praeradiaret enim meriti fulgore caminus 
10 * Igniculos, solisque sui palleret in ortu 

* Lucifer, et tardi languerent plaustra Booiae. 
At Tu, cui maior genuisse Britannia reges 

Gaudet avos* Senonum quo praesule non minor 

urbi 

Nupsit honor, quem cum Romam Senonensibus 

armis 

15 Fregit adepturus Tarpeiam Brennius arcem, 

Si non exciret vigiles argenteus anser: 

Quo tandem regimen cathedrae Remensis adepto 
Duritiae nomen amisit bellica tellus: 

Quem partu eflugum gremio suscepit alendum 


6 


OUALTHEBI ALEXANDHKID08 


Philosophia suo, totumque Helicona propinans 20 
Doctrinae sacram patefecit pectoris aulam, 
Excoctumque diu studii fornace, fugata 
Rerum nube, dedit causas penetrare latentes: 

Huc ade^i et mecum pelago decurre patenti. 

Funde sacros fontes, et crinibus imprime laurum, 25 
Adscribique tibi nostram patiare camenam. 

Nondum prodierat naturae plana tenellis 
Infruticans lanugo pilis, Martique parabat 
Dissimiles proferre genas, cum pectore toto 
Arata puer sitiens Darium dare iura Pelasgis 30 
Gentibus imperiique iugo patris arva prementem 
Audit, et indignans his vocibus exprimit iram: 
Heu! quam longa quies pueris! numquamne 

licebit 

Inter funereas acies mucrone corusco 
Persarum damnare iugum, profugique tyranni 35 
Cornipedem lenium celeri praevertere cursu. 
Confusos turbare duces, puerumque leonis 
Vexillo insignem galeato vertice saltem 
In bello simulare ducem? Verurane dracones 
Alcidem puerum compressis faucibus olim 40 
In cunis domuisse duos? Ergo nisi magni 
Nomen Aristotelis pueriles terreat annos. 

Haud dubitem similes ordiri fortiter actus. 

Adde, quod aetati duodenni corpore parvo 
Maior inessc solet virtus, viridisque iuventae 40 

Ardua vis supplere inoras. Semperne putabor 
Neclanabi proles? Ut degener arguar absit! 

Haec ait, haec secum dictant! corde perorat 
Qualiter Hyrcanis cum forte leunculus arvis 
50 Cornibus elatis videt ire ad pabula cervos. 

Cui nondum lotos descendit robur in armos. 

Nec pede firmus adhuc, nec dentibus asper ad¬ 
uncis: 

Palpitat, et vacuum ferit improba lingua palatum, 
Effunditque prius animo quam dente cruorem, 

55 Pigritiamque pedum redimit matura voluntas: 
Sic puer effrenus totus bacchatur in arma, 
Invalidusque manu gerit alto corde leonem. 

Et praeceps teneros audacia praevenit annos. 
Forte macer, pallens, incompto crine magister 
60 (Nec facies studio male respondebat) — apertis 
Exierat thalamis, ubi nuper corpore toto 
Perfecto logices pugiles armarat elenchos. 

0 quam difficile est*studium non prodere vultu! 
Livida nocturnam sapiebant ora lucernam, 

G 5 Nulla repellebat a pelle parenthesis ossa. 

Seque maritabat tenui discrimine pellis 
Ossibus in vultu, partesque effusa per omnes 
Articulos manuum macies ieiuna premebat. 

Nam vehemens studii macie labor afficit artus 
70 Et molem carnis, et quod cibus educat extra 
Interior sibi sumit homo fomenta laboris. 

Ergd abi flammato vidit Pliilippida vultu, 
Accusabat enim occultam rubor igneus iram, 
Flagitat, unde animus incanduit, unde doloris 
Materiam traxit, quae tanta efferbuit ira? 75 
Ille sui reverens fodem monitoris ocellos 
Supplice deiccit vultu, pronusque sedentis 
Affusus genibus senium lugere parentis 
Oppressum imperio Darii patriamque iacentem 
Conqueritur lacrimans, lacrimisque exaggerat iras, so 
Atque haec dicentem vigili bibit aure magistrum: 

Indue mente virum, Macedo puer, arma capesse. 
Materiam virtutis habes, rem profer in actum, 
Quoque modo id possis, aures adverte, docebo. 
Consultor proceram servos contemne bilingues 85 
Et nequam, nec quos humiles natura iacere 
Praecipit, exalta: nam qui pluvialibus undis 
Intumuit torrens fluit acrior amne perenni. 

Sic partis opibus et honoris culmine servus 
In dominum surgens, truculentior aspide surda, 90 
Obturat predbns aures, mansuescere nescit. 

Non tamen id prohibet rationis calculus, ut non 
Exaltare velis, si quos iBsignit honestas, 

Quos morum sublimat apex, licet ampla facultas 
Et patriae desit et gloria sanguinis alti. 95 

Nam si vera loquar, auferre pecunia mores 
Non afferre solet: etenhn inter cetera noctis 
Monslriparae monstro nihil est corruptius isto. 

Quem vero morum, non rernm copia ditat, 

100 Quem virtus extollit, habet quod praeferat auro. 
Quo patriae vitium redimat, quod conferat illi 
Et grenus et formam: virtus non quaeritur extra: 
Non eget externis qui moribus intus abundat: 
Nobilitas sola est animum quae moribus ornat. 
105 Si lis inciderit te iudice, dirige libram 
ludicii, ne flectat amor, ne munera palpent. 

Nec moveat stabilem personae acceptio mentem: 
Muneris arguitur accepti censor iniquus. 

Munus nnim a norma recti distorquet acumen 
no ludicis et rectam involvit caligine mentem. 

Cum semel obtinuit vitiorum mater in aula 
Pestis avaritiae, quae sola incarcerat omnes 
Virtutum species, spreto moderamine iuris 
Curritur in facinus, nec leges curia curat. 

U5 Parce humili, facilis oranti frange superbum. 
Castra move, turmas instaura, transfer in hostem: 
Grande aliquid si veHe tenes, et posse tenebis. 
Si conferre manlkm, dum luditur alea Martis, 
Debilis et nondum matura refugerit aetas, 

120 Te tamen armatum videant kilaremque catervae 
Pugnantem, precibus monitisque minisque to¬ 
nantem. 

Profuit interdum dominis pugnare iubendo: 

Nam dum castra metus calcat, dum languida terror 
Agmina prosternit, dum corda manusque vacillant, 

Si gravis horlatu praecepte»* inebriat aures, 125 
Se limor absentat, et sic formidine mersa 
. Irruit in ferrum monitis effrena iuventus. 

Hostibus ante alios primus fugientibus insta. 
'Quodsi forte tuus repetat tentoria miles 
Agmina retrogrado fugiens hostilia gressu, iso 
Ultimus instando fugias videantque morantem, 
Indecoresque fuga pudeat sine rege reverti. 

Interea metire oculis, quot milibus instent, 

Quot peditum turmae, quot fusi in vallibus adsint. 
Quot solem galeis equites clipeisque retundant. 135 
Nec te terruerit numerus: si molliter illos 
Videris instantes, rue primus in arma sequentum, 
Primus equum verte, pressoque relabere freuo. 

Hic vigor emineat tuus affectusque tuorum. 

Et fervens animus durique peritia Martis. 140 

Hic equus apponatur equis, hic ensibus ensis, 

Hic clipeus clipeis, bic obruta casside cassis: 

Vix. liceat victis victori offerre triumphum. 

Cumque vel intraris victis tradentibus urbem, 

Vel, si restiterint, portas perfregeris urbis, 145 
Thesauros aperi, plue donativa maniplis. 

Vulneribus crudis et corde tumentibus aegro 
Muneris infundas oleum, gazisque reclusis 
Unge animos donis, aurique appone liquorem. 

Haec aegrae menti poterit medicina mederi: 150 

Sic inopi dives largusque medetur avaro. 

' At si forte animo res non respondeat alto, 
Copia si desit vel si minuatur acervus, 

Non minuatur amor, non desit copia mentis. 

155 Allice pollicitis promissaque tempore solve: 
Munus enim mores confert, irretit avaros. 
Occultat vitium, genus auget, subi icit hostem: 
Non opus est vallo quos dextera dapsilis ambit. 
Nam seu pax vigeat, seu rupto foedere pacis 
ico Regnet et in loto discordia saeviat orbe, 

Principibus dubiis subitumque timentibus hostem. 
Est dare pro muro, solidi muniminis instar: 

Non murus, non arma ducem tutantur avarum. 
Cetera quid moneam? sed non te emolliat intus 
165 Prodiga luxuries, nec fortia pectora frangat 
Mentis morbus amor, latebris et murmure gaudens. 
Si Baccho Venerique vacas, qui cetera subdis. 
Sub iuga venisti: periit delira vacantis 
Libertas animi, Veneris flagrante camino. ~f~ 
no Mens hebet interius, rixas et bella moveri 
Imperat et suadet rationis vile, supulcrum 
Ebrietas: rigidos enervant haec duo mores. 
Parca voluptates sit eis explere voluntas, 

Qui leges hominum et mundi moderantur habenas. 
175 Dirigat ergo tuos studio celebrata priorum 
Actus iustitia, et per te revocetur ab ollo 
Ultima quae superum terras Astraea reliquit. 
Nec desit pietas, pudor et reverentia recti 

Divinos rimare apices, mansuesce rogatus. 

Legibus insuda, civiliter argue sontes, iso 

Vindictam differ, donec per transeat ira. 

Nec meminisse velis odii post verbera: si sic 
Vixeris, aeternum extendes per saecula nomen. 

Talibus informans monitor virtutis alumnum. 
Imbuit irriguas fecundis imbribus aures, i&> 

Et thalamo cordis mores impingit houeslos. 

Ille libens sacris bibulas accommodat aures 
Vocibus, extremae commendans singula cellae. 

Nens igitur laudum stimulis sibi credula fervet. 
Germinat intus amor belli, regnique cupido. i»o 
Iam limor omnis abest, iam spes praeiudicat annis, 

Iam fruiturvoto, iam mente protervit in hostem, 

Iam regnat, iam servit ei quadrangulus orbis. 

Ergo ubi quae ferulae pueros emancipat aetas 
Advenit, Macedo civiliter induit arma, 195 

Non sibi, sed patriae, regnatque in principe civis, 
Tiro quidem, sed corde gigas, sed pectore miles 
Emeritus: tunc indomitum, tunc tanta videres 
Velle Neoptolemum, quae vix expleret Achilles. 

Non solum in Persas, quos contra iusta querelae 20« 
Causa sibi fuerat, parat insanire, sed ipsum 
Et totum, si fata sinant, coniurat in orbem. 

Urbs erat auctoris nomen sortita Corinthus, 

Quam situs ipse loci, quam rerum cepia maior. 
Quam genus et populi, quam regum firma voluntas 205 

Sanxerat ut regni caput et metropolis esset. 
Hanc, evangelieo propulsans idola verbo, 

Paulus ad aeterni convertit pascua veris. 

Hic igitur Ma<sedo, ne iura retunderet urbis 
210 Post patris occasum, sacrum diadema verendo 
Suscipiens capiti sceptro radiavit eburno. 

Stat procerum medius, stipat latus eius utrumque 
Canities veneranda patrum mitisque senectus, 
Quorum iuris erat toti disponere regno, 

215 Per quos insidiis obsistitur obiice vallo 
Consilii, poliusque valent interprete lingua 
Quam pugnante manu tractare negotia belli. 

Et gerere armorum curas quam cingier armis. 
Eminus assistunt pauloque remotius illi 
220 Effrenae mentis, quorum sub pectore robur 
Imperat ingenio, et Nestor succumbit Achilli. 
Principis a facie, vatum grege cinctus inermi.. 
Sedit Aristoteles molli velatus amietu, 

Iam rude donatus fatisque prementibus annos, 
22s Curvus, et impexos castigat laurea crines. 
Contemplans igitur Macedo per singula vires. 
Pascitur intuitu procerum, et quae maxima dudum 
Crescere non poterat vehemens audacia, crevit 
Regis ad adspectus, et quem conceperat ante 
230 Ampliat affectum, cordisque reverberat aures 
Applausus populi, maioraque viribus audet. 
Accedit facies animo, mentique profundae 

Respondent oculi, totoque accenditur ore. 

Sic fuit ex facili regem eognoscere promptum, 
Ornamenta licet regi regalia desint, 2ss 

Luridus obryzo crinalis circulus auro. 

Et quae flammigeris ignescit purpura gemmis: 

Sola tamen loquitur vultus reverentia regem. 

Mensis erat, cuius iuvenuin de nomine nomen, 

A quo vitis habet quod floreat, uva propinet, 240 
Quod bibat autumnus et quod sibi bruma reservet, 
Cum tumet in fructum seges arida: iamque pa¬ 
rabat 

Retrogradum Phoebus radiis incendere cancrum. 
Cum Macedo assensu pariter vulgique ducumque 
In regem erigitur, lectosque ad bella quirites 245 
Dividit in turmas, quorum bis milia bina 
Quingentique equitum numerus fuit: omnibus idem 
Impetus armorum, sed eos discriminat aetas. 

Non solum iuvenes, sed quorum cana vetustas 
Testis militiae et probitas sub patre probata, 25» 
Legit Alexander: ductor princepsque cohortis 
Nullus erat, qui non sexagenarius esset, 

Usque adeo positis ut si quis cominus armis 
Principia inspiceret castrorum sive quiritum. 
Praefectos equitum non crederet, immo senatum, m 
Praeterea peditum quater octo milia bello 
Instaurat, quibus arma sudes et daca bipenni^, . 
Et quae letifero contorta volumine glandes 

Funda iacit, gladiusque et vitae prodigus arcus, 
260 Lunalique orbes, et praevia mortis arundo. 
Incutiunt hastas, verubusque minantur acutis: 
Pectora thorace et cervix secura galero. 

Quos licet armari t telo praestantior omni 
Virtus, tam voluisse tamen supponere mundum 
265 Quam potuisse sibi tam paucis milibus, aeque 
Miror Alexandrum, monstroque simillima fati 
Haec series tot regna uni submittere paucos^ 
In tanto rerum strepitu mundique fragore,' 
CUm tremeret totus variis rumoribus orbis, 

270 Subtrahere auxilium dubiumque lacessere Martem, 
Detrahere absenti, suadente Demosthene, primi 
Cecropidae et vires opponere viribus ausi. 
Aestuat auditis Macedo: maturius ergo 
Castra movere iubet Danais: sic cominus hosti 
275 Improvisus adest et muris applicat alas. 

Interea senibus in Palladis arce receptis ' 
Aeschines eloquitur, coeptaeque Demoslhena litis 
Arguit et pace ostendit nil tutius esse. 

Dum sibi mandatas legatio mutua partes 
2S0 Exsequitur, patriae tactus suplicantis amore 
Rex foedus renovat pacemque redintegrat urbi. 
Artibus ingenuis studiisque vacare: sereno 
Annuit his vultu, Martemque remittit agendum. 
Inde ubi discordes iterum sibi iunxit Athenas, 
285 Impiger ad veteres rapto volat agmine Thebas. 

Aonidae mnros i a venum stipante corona 
Armati assistunt portasque intrare voieati 
Obiiciunt: quem si dominum patienter habere. 

Si prece non armis veilent occurrere, si sic 
Ut decuit coeptae fraudis scelerisque pigeret» 290 
Fortassis poterant torrentem inhibere furoris, 
Incolumemque statum vitae veniamque mereri. 

Sed quoniam aetatem simul et contemnere regem 
Praesumpsere sibi, merito sensere tyrannum. 

Dum super excidio Macedo deliberat urbis, 295 
lam populo variis afflicto cladibus adsunt 
Collecti satrapae e vicinis urbibus, omne 
Qui genus accusant recoluntque ab origine gentem 
Intentam sceleri, et Graecorum caede madentem: 
Progenitos serpente patres, semperque minores 300 
Cordibus infusum patriis servasse venenum. 

Quis fastus Niobes, quis sparsam sanguine nati 
Femineum nescit ululasse per agmen Agaven? 

Quis flammas Semeles, quis regem lumine cassum 
Nesciat, in proprios revolutum turpiter ortus? 305 
Praeterea partos infando semine damno 
Totius Europae sibi concurrisse gemellos? 

His accensa super flagrescit principis ira, 
Accingique suos pugnae iubet. Inde parato . 

Mille equitum cuneo tumidam circumvolat urbem. 310 
Moenibus arcere hos cives nituntur, eosque 
Plurimus involvit telorum cominus imber. 

Nec minas interea pedites succidere muros 
Yectihus excussis validisque ligonibus ardent. 

315 Hos ne missilibus deterreat hostis ab alto» 

Ut tuti lateant, alii testudinis instar 
Ictibus arcendis iunctis umbonibus instant. 

Iam pede subducto, iam mole minante ruiham 
Praecipiti saltu, qui vivi forte supersunt 
320 Aonidae fugiunt seque in secreta receptant. 

At Danai, saxis cedentibus, hoste remoto 
Per murum fecere viam, ruit omnis in urbem 
Turba, perit nullo discrimine sexus et aetas 
Omnis: adest etiam ductor Pellaeus,'et ipse 
325 Invehitur Thebas armis stipatus, eoque 
Accessit Gleadas, fide conspicuus, cecinitque 
Regi dulce,melos, lyricisque. subintulit ista: 

Clara deum proles Macedo, fortissime regum, 
Cui favet astrorum series, cui quatuor orbis 
330 Climata despondent filo properante sorores. 
Cuius, ut invictus victis et parcere scires 
Supplicibus victor et debellare rebelles, 

Divinis toties monitis armavit anhelum 
Pectus Aristoteles, tune hanc, rex, funditus urbem 
335 Exitio delere paras? his sedibus ortus 

Liber, turicremis sua quem colit India templis. 
Haeccine terra Deos tulit- auctoremque Tuorum 
Nutriit Alcidem, cuius supereminet omnes " 
Edomitum toties laus derivata per orbem. 

En muri, et structae modulis Amphionis arces! 340 | 
Disce pius viciis, vincendis esse cruentus: 

Instabile est regnum, quod non clementia firmat. 

At si tanta tibi eives torquere voluntas, 

Soli parce solo, divisque ignosce locorum. 

FinieraL Cleadas, sed stat sententia regis, 34: 
Proposilique teuax irae permittit habenas, 

Aequarique solo turres et moenia primo 
Imperat et reliquam Vulcano fulminat urbem. 

Postquam digna salis oompescuil ultio Dircen, 
Iamque novo didicit servire Boeotia tegi, 350 
Dispositis Macedo pariter patriaque domoque 
In Darium saevire parat: minus ergo peritos 
Armorum, minus audaces famaeque minoris 
Segregat et patriis tutelam deputat ajvis. 

Inde rates variis -rerum speciebus onustat, 355 
Nec tanto libuit paucas adhibere labori. 
iNamque quater ductus, nisi ter senarius obstet, 
Navigii numerum quinquagenarius aequat. 

Vamque ubi velivolum tenuit mare libera classis. 

In tendi tque fugam, nec iam ulla momordit arenam 360 I 
Ancora, cum patrie discederet incola portu, I 

Stridula concussit concentibus aera miris 
Vox hominum praesaga mali, mixtusque tubarum 
Infremuit clangor, toluinque remugiit aequor. j 
0 patriae natalis amor, sic allicis omnes, 3G5 

0 quantum dulcoris habes! fugitiva per altum 

Classis dum patriae raptim furatur alumnos, 
Sponte licet properent Persarum invadere fines. 
Nec trahat invitos ad praedae praemia ductor, 
370 Sola tamen revocat patriae dulcedo volentes. 

Nec sinit a patria divelli mentis acumen, 
i Sed dulces oculos apimumque retorquet ad Argos, 
Donec ab intuitu longe decrescere visus . 
Europae defecit apex porlusque recessit. 

375 Tanta sub invicto bellandi corde voluntas. 

Tanta parentis erat oblivio, tanta sororum 1 
Solus ab Inachiis declinat lumina terris 
Effrenus Macedo: qui cum Cilicum prius arva 
Collibus eductis Asiaxnque emergere vidit, * 

380 Gaudet, et angustum vix gaudia tanta receptat 
Pectoris hospitium: remis incumbere nautas. 
Non solum tensis ultra se credere velis. 

Laetitia damnante moram iubet. Ocius illi 
Haud segnes per transtra parant assurgere dicto 
385 Principis, et multo castigant verbere pontum. 
Tantum aberat classis portus stationo, lapillum 
Quantum funda potest celeri transmittere iaclu: 
Eminus emissa Pellaeus arundine terram 
Vulnerat hostilem, faustumque hoc praedicat omen 
eoo Tota cohors, laetosque ferunt ad sidera plausus. 
Nec mora litoreis immergitur uucus arenis. 
Exonerant primo naves, celerique volatu . 
Exsiliunt, viridique locant in litore castra, 

2 * 

Deinde vacant epulis, ac dum sollennia tractant 
Pocula, continuant serae convivia nocti. 395 

Tertia pars mundi cuius ditione teneri 
Olim dicta fuit, eius quoque nomen adepta est. 
Haec Asia est, vasto quam gurgite solis ab ortu 
Terminat Oceanus et ab austro tendit in arcton. 

A borea Tanais simul et Maeotidos unda 400 

Claudit, ab Europa nostrum discriminat aequor. 
Huic soli ex aequo cessit partitio mundi, 

Cumque sit una trium solam hanc discindere 

mundum 

Topographi perhibent: igitur breviore duabus 
Contentis spatio medium non invidet orbis. 405 
Hic situs est Asiae, sed et illam mitis inumbrat 
Caesaries nemorum, fluviorum cursus inundat: 
Nobilium multa regionum laude superbit. 

Hic dives gemmis elephantibus India barrit, 

Bis serit et fruges toties legit: instat ab arcto 4.10 
Caucasus, irriguo paradisus spirat ab ortu. 

Haec habet Assyrios, Medos et Persida, quorum 
Parthia nunc nomen, quam Mesopotamia finit 
Haec Babylonis opes Chaldaeaque regna receptat. 
Haec Arabum terras redolentes ture Sabaeo, 415 
In quibus ille labor logicorum nascitur una 
Semper avis phoenix, vicinaque cinnama myrrhae. 
Hinc Syriam Euphrates, illinc Armenia tangit. 
Diluviique memor superis coeloque minatur. 

420 Inde Palestinae cunctis supereminet ima 
Unius Iudaea Dei: Hierosolyma terrae 
In centro posita est, ubi virginis edita partu 
■ Vita obiit, nec stare deo moriente renatus 
Sustinuit sed contremuit perterritus orbis. 

425 Totque Asiae partes, quas si meus exaret omnes 
Aut seriem scindet stilus aut fastidia gignet. 

lamque sub aurora volucrum garrire parabat 
Et lucem tenui praecedere lingua - susurro: 
Lucifer emeritae conOnia noctis agebat, 

430 Astrorumque fugam solis praecursor anhelo 
Maturabat equo, facili cupi membra sopore 
Solvit Alexander. Igitur cum sole retusum 
Prospexit primo pelagus radiosque natantes. 
Emicat extemplo castris et in ardua montis 
435 Erumpens Asiae metitur lumine fines. 

Hic ubi vernantes cereali gramine campos, 
fot nemorum saltus, tot prata virentibus herbis 
Lascivire videt, tot cinctas moenibus urbes. 

Tot Bacchi frutices, tot nuptas vitibus ulmos: 
140 Iam salis est, inquit, socii, mihi sufficit una 
Haec regio: Europam vobis patriamque relinquo. 
Sic ait et patrium ducibus subdividit orbem. 
Nam limor ille ducum, tanta est flducia fati. 
Regnorum quaecumque iacent sub cardine quadro 
445 Iam sibi parta putat: sic a populantibus agros 
Liberat et pe corum rap tus avertit ab hoste. 

IS!>omaV) 

V^OV _»—"i, / 

Iamque iter arripiens Citieum sibi vindicat arces. 
Concilia tque pii clementia principis urbes. 

Pluris Alexandro fuit haec sollertia, quam sl 
Sanguinis impensi Martem tractaret, agitqne 450 
Pace vices belli, cum parcit et obruit hostem. 

/ Inde rapit cursum Phrygiaeque per oppida 

tendit 

Ilion et structos violato foedere muros, 
hlaeosque legit saltus, quibus ore venusto 
Insignem puerum pedibus lovis armiger uncis 4.v» 
Arripuit gratumque tulit super aethera munus. 
Dumque vetustatis saltem vestigia quaerit 
Sedulus, ojiiicitur fluviali consita ripae 
^Populas Oenones, ubi moechi falce notata 
Scripta latent Paridis tenerique leguntur amores. 460 
Densa subest vallis, ubi litis causa iocosac 
Tractata est, cum ludicram temeravit adulter. 

Unde mali labes et prima effluxit origo 
Iliaci casus et Pergama diruit ignis, 

Nunc reputanda quidem parvi, sed qnanta fuerunt 465 
Coniicilur: testatur enim vetus illa ruina. 

Quam fuit immensa Troiae mensura ruentis. 

Tot bellatorum Macedo dum busta pererrat 
Argolicos inter cinereS manesque sepultos, 

Quos tamen accusant titnlis epigrammata certis, 470 
Ecce minora loco quam fama vidit Achillis 
Forte sepulcra sui, tali distincta sigillo: 

Hectoris Aeacides domitor clam, incautus, iner¬ 
mis 

Occubui, Paridis traiectusi -arundine plantas. 

475 Haec brevitas regem docis ad spectacula tanti 
Compotit et sterilem mulso satiavit arenam. 

Et suffire locum sumpta properavit acerra. 

0 fortuna viri superexcel lentior, inquit, 

Cuius Maeonium redolent praeconia vatem, 

480 Qui licet exanimem distraxerit Hectora, robor 
Et patrem patriae, summum tamen illud honoris 
‘Arbitror augmentum,- quod tantum tantus habere 
Post obitum meruit praeconem laudis Homerum. 
0 utinam nostros resoluto corpore tantis 
485 Laudibus extollat non invida fama triamphogj^ 
Nam cum lata meas susceperit area leges. 

Cum domitus Ganges * et cum pessumdatus Atlas, 
Cum vires Macetum Boreas, cum senserit Ammon, 
Et contentus erit sic solo principe mundus 
490 Ut solo sole, hoc unum mihi deesse timebo. 
Post mortem cineri ne desit fama sepulto, 
Elysiisque velim solam hanc praeponere campis. 
Nec vos excutiat coepto gens provida bello, 
Argolici, fortuna lieet quandoque minetur 
495 Aspera, quae numquam vultu persistit eodem. 
Blanditiis indignas erit mollique potiri 
Fortuna, qui dura pali vel amara recusat: 

Nam quae dura piios fuerant mollescere vidi. 

Neu vos sollicitos agat ignorantia veri, 

Unde haec tanta meae surgat fiducia menti: 500 

Occultum hoc vobis impertiar omnibus unum. 

Cum patris interitu nutaret Graecia maerens, 
Pausaniasque scelus et caedem caede piasset. 

Nocte fere media, somnum suadentibus astris. 
Pulvinar regale premens penetralibus altis 505 
Solus eram: socios laxabat inertia somni. 

At mea pervigiles urebant pectora curae: 

Cumque super regni ratio novitate labaret. 

Incertus, hostes sequerer, patriamve tuerer, 

In neutro stabilis, facturus utrumque videbar. &10 
Ecce locum subita radiantem lampade vidi, 

Et coeleste iubar noctis caligine pressa 
Irrupisse fores, tenebrasque diescere vidi: 

Cum timor incuteret mentem, testemque pavoris 
Sentirem trepidos sudorem errare per artus. * 515 
Adfuit aetheriis, hominem si dicere fas est. 

Ingenua gravitate plagis, quem barbara texit 
Multiplici vestis mixtim distincta colore; 

Cuius, ut ire solet filo radiante sacerdos, 

Gemmea flammantes lambebat hinbria plantas, 520- 
Aurea rorifluos crispabat lamina crines. 

Pectoris in medio bis seni schemate miro 
Ardebant lapides gemmarum luce superbj: 

Nescio quod nomen praetendere visa figuris 
Signabat mediam letragrammala linea frontem. 525 

Sed quoniam mihi barbaries incognita linguae 
Huius erat, legere hanc me non potuisse fatebor. 
Praesulis occultum caput amplexante tiara, 
Pesque verecundus talari veste latebat. 

530 Qui nisi me verbis prior aggrederetur, habe¬ 
bam 

Quod breviter possem scitari, quis, quid et unde’ 
Egredere, o Macedo fortissime, finibus, inquit, 
A patriis, omnemque tibi pcssumdabo terram. 
At si me tibi forte vides occurrere talem, 

535 Parce meis, dixit, superasque recessit in auras, 
Discedensque domum miro perfudit odore. 

Hoc duce, dura manus, hoc principe bella mo¬ 
vetis. 

Sic fatur, celeresque gradus ad castra retor¬ 
quet. 

Vera tamen docuit: etenim cum victor adire 
540 Post Tyron eversam mulla legione pararet 
Hierusalem, templumque Dei violare doifiosque 
Velle putaretur, invicti principis iram 
Praeveniens, urbis sacro comitante senatu. 
Exierat tali summus cum veste sacerdos, 

545 Qualem in sidereo rex praesule viderat ante. 
Quem tamquam cognoscat, equo descendit eumque 
Pronus adoravit, cunctis mirantibus illum 
Impendisse homini decus, unum quod sibi pridem 
Iusserat impendi. Tunc rex legione sequentum 

Exclusa paucis intrat comitantibus urbem. 

Et quod ab Hebraeis monitus fuit, obtulit Ittic 
Pacifica, et multo ditavit munere templum. 
Iamque valefaciens induito Marte beatae 
Urbis perpetuo ditavit munere cives. 


v 


550 

Praeparat ad pugnam Darium Persasque secundus. 
Scribit Alexandro Darius, populumque recenset. 
At Macedo fatale iugum mucrone resolvit, 

Seque sibi recipit, morbum curante Philippo. 

& Stant hinc inde acies Cilicum conclusa iugosis 
Faucibus: iniusti Sisenem premit alea fati. 
Spernitur a Persis ducibus licet utile docti 
Consilium Thymodis: placuit committere falis 
Omne simul robur: socios hortatur ad arma 
10 Acer uterque ducum: plaudentibus assonat aether. 

U ltorem patriae Magnum iam fata minantem. 
Nuntia Persarum discurrens fama per urbes 
Desidiae torpere gravis luxuque soluti 
Terrifico strepitu Darii concusserat aures: 

& Qui licet imperio maior, munitior armis. 
Obsequiis regum, pretioso ditior aere, 

Yiribus excedens, aevo maturior esset 
Bellatore novo, tamen experientia Martis 
Qua dissuelus erat et pax diuturna labantes 
i® Impulerat regis animos, ut in omnibus esset 
Inferior doce quo poterat praeslantior esse. 

Si mens tanta foret pugnandi quanta facultas. 
Ne depressa tamen terrore miousque rigoris 
Regia maiestas videatur habere, superbo 
lHntonat ore minas Darius, gentesque subactas 
Colligit in castris, cuius per regna volante 
Ocius edicto ruit omnis in arma iuvenlus. 

Interea a Dario, ue nil fecisse videri 
Possit, Alexandro legatur epistola talis: 

20 Rex regum Darius consanguineusque deorum J 
Scribit Alexandro famulo: licet indole clarus,/ 

Parce puer teneris et adhuc crescentibus annis: 
Non est apta legi quae non maturuit arbor. 

Quos tibi sumpsisti temerarius exue cultus 
Armorum, et gremio te castae redde parentis: 25 
Quaeque tuae potius aetati congrua misi 
Lora tibi, teretemque pilam, forulosque capaces 
In sumptus, comitum fomenta viaeque levamen. 

At si tanta tuam vexat vesania mentem. 

Ut paci lites et amico praeferat hostem, * 30 

Non equites, verum furiata mente clientes 
Emittam, qui te correptum verbere duris 
Affligant poenis tenebrisque perennibus addant. 

Frendit Alexander modice turbatus, eisque 
Qui sibi detulerant Medi mandata tyranni 35 

Procincte subieit, meli usque interpretor, inquit. 

Et magis egregie vestri munuscula regis. 

Forma rotundapilae sphaeram speoiemque rotundi. 
Quem mihi subiiciam, pulchre determinat orbis. 
His in subieotos milii Persas utar habenis, 40 
Graecorumque sinus forulis implebo capaces, 

Cum victor Darii veteres effregero gazas.. 

Sic ait, et formae regalis imagine ceris 
Impressa vario legulos munere ditat. 

At Darius quamvis fama mediante recepto 45 
Memnonis excessu labefacto pectore nutet. 

Aspera fortunae tamen in contraria torquens. 
Conclusus procerum serie pedilumque catervis 

Tendit ad Euphraten, ubi tot radiantibus auro 
50 Gentibus explicitis, diffusis aequore vasto 
Tot populis, vires dedit in commune videndas, 
Eiatusque animo vallum circumdedit: unde 
Primo sole locum feriente recensuit omnes 
Xerxis ad exemplum, donec nascentibus astris 
55 Montivagae Phoebes praecederet hesperus ortum. 
Egreditur vallo virides effusa per agros 
Infinita phalanx, numerumque recensita vincit: 
Spargitur, et speciem maioris cepia praebet. 

Sic ubi balantes ad pascua veris iturae, 

60 Ut totidem reddat pastor quot fundit ovile. 

Mane novo numerantur oves, quas anxia sortis. 
Ne minuat numerum lupus opilione sinistro. 
Capripedi Fauno commendat sedula Baucis. 

At prior in Magnum Darii congressus et acris 
65 Pugna sub illustri adversae duce Memnone partis 
Milia nobilium tenuit sexcenta virorum. 

Quos licet inferior numero sed fortior armis 
Fudit Alexander, expugnatamque suorum 
Viribus intravit Midae praedivitis aulam, 

70 Gordium veteres, Sardim dixere moderni. 

Hic Asiam refluis undarum inoursibus artant 
Faucibus angustis gemini confinia ponti: 

Hic ab utroque mari distans Sangarius aeque 
Littoribus tamen alterius conununieat undas. 

75 nic lovis in templo Midae patris alta coruscant 

Plaustra iugumque vetus Asiae fatale: sed eius 
Funibus inter se coeuntibus arte latenti 
Complosisque iterum spatioso tempore nemo 
Vel reperire caput poterat, vel solvere nodos. 

Certa fides urbis, ita disposuisse tenacem 80 
Fatorum seriem, qui vincula solveret, illum 
Regno totius Asiae debere potiri. 

Movit Alexandrum supplendi fala cupido, 
Extollensque iugum nexus dissolvere tentat. 
Luctatusque brevi, cum se contendere frustra ss 
Couspicit, adstantes ne triste reverberet omen: 
Quid differt, inquit, sooii, qua scilicet arte 
Quove modo tacitae pateant aenigmata sortis? 

Dixit et arrepto nodos mucrone resolvit. 

Unde vel elusit sortem vel forte reclusit. 90 

Hinc venit Ancyram, missis qui Marte retundant 
Cappadocum gentes: quibus in sua iura redactis 
Mane iter accelerat Macedo, spatioque diei 
Unius stadia trepidis quingenta peregit 
Gressibus, accelerans pavidum praevertere regem. 95 
Quippe graves aditus Asiae faucesque locorum 
Angustas metuens Cilicum iam plana tenenti 
Obvius ire parat Dario, qui primus Eoo, 

Cum sol roriilua stillaret lampade, castra 
Movit ab Euphrate. Lituis cava saxa resultant, 100 
Respondent valles, ictusque fragoribus aer 
Ingeminat strepitus agitantque tonitrua nubes. 

Hic fragor in castris, sed et hic erat agminis ordo. 
Ignem quem Persae sacrum aeternumque vo¬ 
cabant 

105 Axibus auratis argentea praetulit ara: 

Alba Iovis currus series ducebat equorum, 
Caelatasque decem gemmis auroque quadrigas 
Tam cultu variae quam lingua et moribus uno 
Agmine bissenae comitantor in ordine gentes. 

110 Quos immortales mentitur opinio vulgi 
MiUe fere decies plaustris auroque feruntur. 

At consanguinei regis muliebriter omnes 
Milia praetextis ter quinque feruntur amicti. 
Mole gravi medius radiis stellantibus auro 
ii 5 Invehitur Darius curru, quem stipat utrimque 
Effigies numerosa deum, quem praedicat ardor 
Gemmarum et luxus opulentia barbara regem. 
Desuper ardentis fervorem temperat aestus 
Fictilis aurata pendens Iovis armiger ala. 

120 Hunc hastata decem praecedunt milia, qumtm 
Aurum cuspis babet, argentea candet arundo. 
Praeterea Darius praeclaros sanguine regum 
Contiguos lateri praeceperat ire ducentos, 

Neve sit in promptu Danais penetrare tribunal 
125 Regis, munitis peditum praestantibus armis 
Clauditur extremum ter denis milibus agmen. 
Subsequitur Medi plenus genitrice tyranni 
. Currus, et uxor.adest, natique et tota supellex 

Regia: pellicibus lotidem sub pondere tanto 
Quinquaginta fere suspirant plaustra vehendis. iso 
Moris erat Persis ducibus tunc temporis omnem 
Ducere in arma domum, cum tolli signa iuberent. 
Sexcentis sequitur invecta pecunia mulis, 

Ter centumque onerat dorso surgenle camelos. 
Plurimus hoc ambit centenis milibus agmen ' • n r > 
Funditor, et levibus fundae tacuhrtor habenis. 
Ultima procedit levis armatura virorum 
Excedens numerum, pedibusque attritus et axe 
Aurea pulvereus involvit sidera turbo. 

Interea Macedo profugis vastantibus arva uo 
Ciliciae deserta videns, rapit agmina ductor 
Ad loca, quae Gyri dixerunt castra priores. 
Praemissis igitur duce Parmenione catervis 
Tarson seminecem Persarum servat ab igne. 

Hic, ut scripta ferunt, illustri claruit ortu, 145 
Per quem praecipue caecis errore subacto 
Gentibus emersit radius fideique lucerna. 

Purus et illimis mediam perlabitur urbem 
Cydnus, qui gelidos haurit de fontibus amnes. 
Contentus sese est, nullasque aliunde ruentis 150 
Admittit torrentis aquas, sed gurgite ludit 
Calculus, et refluo lapsu lascivit arena. 

Hie primum didicit Magnus durare salutem 
Nulli continuam, sed mixta adversa secundis. 
^Imptdit hic regem vis praesumptiva superbum 155 

* Quae potius laudis potuit iactantia dici. 

Ergo cum casu luctari fata videres, 

Quaeque adspirabat coeptis sors prospera paullo 
Substitit et Macetum spem desperare coegit. r 
i6o Aestus erat medius, cum sole tenente leonem 
Iulius arderet, medioque sub axe diei 
Arida Ciliciae findit vapor igneus arva. 

Perfusus Macedo sudore et pulvere membra. 
Temperie fluvii captus specieque liquoris, 

165 Corpore adhuc calido subiectis insilit undis. 
Horruit extemplo gelido perfusa liquore 
Tota viri moles, ubi non invenit aperias 
Spiritus arterias, corpusque reliquit inane. 
Frigore vitalis calor interclusus aquarum 
170 Fluctuat, afflictus rex exanimisque suorum 
Extrahitur manibus. Oritur per castra tumultus 
Flebilis, et Graium ruit in lamenta inventus: 
Flos iuvehum Macedo, quis te impetus inter amicos 
Nudum, quis casus inopina morte subegit? 

175 hnproha, mobilior folio fortuna caduco, 

Tigribus asperior, diris immitior hydris, 
Tisiphone horridior, monstro truculentior omni, 
Cur melis ante diem florentes principis annos? 
Hactenus exstiteras mater, quis te impulit illi 
i$o Velle novercari, quem promissum sibi regem 
Mundus adoptabat? Sed quis manet exitus illos, 
Optime rex, quibus a patria tua castra secutis 

3 * 

Non licet in patriam loca per deserta reverti? 
Nuniquid nos sine te medios mittemur in hostes? 

Sed quis dignus erit tanto succedere regi? 185 
Audiit haec, ut forte rotam volvendo fatiscens 
Caeca sedebat humi Fortuna, animamque resu¬ 
mens . 

Surgit et Argolicos, subridens ore sereno. 

Increpat usque metus ac secura pauca susurrat: 

Inscia mens hominum quanta caligine fati i«o 
Pressa iacet, quae me toties iniusla lacessii! 

Ius reliquis proprium licet exercere deabus. 

Me solam excipiunt: quae dum bona confero 

magnis 

Laudibus attollor, sed quando retraxero rebus 
Imperiosa manum rea criminis arguor, ac si 195 
Naturae stabilis sub conditione teneri 
Possem: semper apud omnes una manerem 

Aut eadem, iam non merito Fortuna vocarer. 

Lex mihi naturae posita est sine lege moveri, 
Solaque mobilitas stabilem facit. Haec ubi dicta, 200 
Liberior regis iam morbida membra revisit 
Spiritus, et solitos paullisper habere meatus 
Coepit, sed nimius urebat viscera morbus. 

Qui tamen attollens erecto lumine vultum: 

Ergo, ait, in castris vicium sine Marte cruentus aw 
Victor Alexandrum rapiet? Jam proximus hostis 
Non medicos segnes, non critica tempora morbi 

Exspectare sioit, spoliis ululabit ademptis 
Hostica barbaries, at rex inglorius, exui, 

210 Nudus in hostili sine laude iacebit arena. 

Si tamen in medicis est, ut reparare salutem 
Arte queant medica, faveat medicina scianlque 
Me non tam spatium vitae quam quaerere belli: 
Non tam mortis agit me quam dilatio Martis. 

215 Nam licet aeger adhuc si saltem stare meorum 
Ante aciem potero, cursu fugitiva rapaci 
Terga dabunt Persae, Danaique sequentur ovantes. 

Impetus hic regis praecepsque libido cohortes 
Moverat ancipites, ne festinatio curae 
220 Augeret morbum: sed enim spondente Philippo, 
Qui comes est a patre datus custosque salutis. 
Induito tridui spatio tamen anxius aegre 
Exspectat morbique fugam redilumque salutis. 
Hic praemissa ducis deturbat epistola regem, 

225 Quae medicum damnat auro taedaque sororis 
Corruptum a Dario. Iam tertia sparserat ignes 
Explicitum tenebris rutilos aurora per orbem, 
Cogitur insontis hausturus pocula ductor 
De medici dubitare fide: sed polio postquam 
230 Exhausta est, chartam dextra nutante legendam 
Porrigit archiatro, quam dum legit ille legentis 
Nulla notare potest in vultu signa pudoris. 
Atque ita subridens: bone rex, exclude timorem, 
Laxa animum curis, sine vim medicaminis huius 

In venas recipi: qui me Ubi detulit, audi, 235 
Aut ne sic pereas reliquis ardentius optat 
Sedulus, aut nostra marcescit lividus arte, 

Verius ut fatear, aut in tua damna protervit 
Qui notat innocuum sceleris: qui proditionis 
Arguit insontem, merito non creditur insons. 210 
Nam reus unde reum se noverit illud acerbe 
Obiiciet: sic iniuste quandoque ligatur 
Iustus, et iniustos absolvit curia mendax. 

Haec ubi dicta, melum iubet evanescere regis. 
Inde ubi transmissum medicamen ad intima venas 245 
Imbuit, emeriti perierunt semina morbi. 

Exhilarat vultum color, et pallore perempto 
Emergit facies niveo liquefacta rubore. 

Mens redit et virtus rediviva renascitur intus. 
Concurrunt proceres, avidi spectare Philippum: 230 
Illius iniiciunt iocundi brachia collo, 

Huncque’ patrem patriae servatoremque salutant. 
Rex, cum sol rutilo radiaret crastinus axe, 

Insigni praevectus equo per castra videndum 
Se dedit et pavidis excussit mentibus omnem 255 
Segnitiem, vulluque suos ac voce refecit. 

Inde ubi finitimas exercitus obruit urbes. 

Et sacra pro dubia, quae voverat ante, salute 
Persolvit superis, ferratos moenibus Isson 
Applicuit cuneos, ubi Parmenio venienti 260 

Occurrens urbi desertae a civibus infert. 

Quaeritur hic inter proceres, au debeat ultra 
Extendi bellis acies, poliusne sit hostis 
Opperiendus ibi: placuit sententia tandem 
265 Haec potior ducibus, inter montana iugosis 
Faucibus hic falis committere robur utrimque, 
Quippe pares illic acies utriusque tyranni 
Parmenio censet angusta valle futuras. 

At Sisenes, tacite quia rem suppresserat, auro 
270 Creditur a Dario furtim corruptus, eumque 
' Mors iniusta ferit, non ignorante tyranno. 

Iamque superveniens Graecis equitatus ab oria, 
Exilio comitante fugam, duce Thymode castris 
Infertur Darii, regique salubre propinans 
275 Consilium suadet, ut dum licet axe citato 
Obliquum retro vertat iter, cursuque volucri 
Pulvereo repetat spatiosos aequore campos. 

At, si degenerem pudeat retrocedere regem. 
Converso ne forte gradu vertatur in omen 
2so Triste suis, saltem gazas et pondera belli 
Dividat in partes, ut si fortuna, quod absit. 
Faverit Argolicis in primo Marte, supersit 
Copia quaeque recens ruat in discrimina pubes. 
Non mediocris enim furor est exponere bellis 
285 Uno velle simul fortunae cuncta sub ictu: 

Utile consilium dederat, sed inutile visum est 
Principibus Persis, quorum pervertere regem 
Mens erat ut merita deleret morte quirites 

Conductos: etenim gazas dispergere Graecos 
Velle putant. Ut sic spoliis et rebus onusti 200 
Ad regem Macetam redeant pacemque reforment. 
Rex, ut mitis erat satis ae tractabilis, aures 
Obstruit his monitis, et pectore saucius: absit 
0 proceres, ait, ut nostro dominelur in aevo 
Dedecus hoc: perdamne viros mea castra sequulos, 295 
Castra fidemque meam? numquam tam saeva se* 

veros 

Iamque senescentes infamia polluat annos. 

Sic ait, et grates referens absolvit Achivos. 

Sed regredi regem, profugus ne forte putetur. 
Dedecori adscribit: iamiam committere bellum 300 
Ardet et angustos inter decernere montes. 

De gaza primo definit, -eoque iubente 
Maxima cum cuneis pars est transvecta Damascum. 
More tamen veterum servato regia coniux 
Et soror et mater in castris fata sequuntur. 305 
Certus abhinc Darius, cum posterus exserit 

orbem 

Luciferum Titan, regum concurrere vires, 

Adscendit tumulum modico qui colle tumebat 
Castrorum medius, patulis ubi frondea ramis 
Laurus odoriferas celabat crinibus herbas. 3 iu 
Saepe sub hac memorant carmen sylveslre ca¬ 
nentes 

Nympharum vidisse choros Salyrosque procaces. ^ 



LIBER SECORDIIS. 41 

Fods cadit a laeva, quem caespite gramen obum¬ 
brat 

Purpuree, verisque latens sub veste iocalur 
315 Rivulus et lento rigat inferiora meatu 

Garrulus et strepitu facit obsurdescere montes. 
Hic mater Cybele, Zephyrum tibi Flore maritans, 
Pullulat et vallem foecundat gratia fontis. 

Hinc ad suppositas vulgi procerumque cohortes 
320 Pacifici Darius obliquans luminis orbem, 

Accitis ducibus, prius in discrimen ituros 
Segregat in partes; demum sic orsus adultas 
Ore pio spirante preces, soloque mereri 
Debuit adspectu facies matura favorem: 

325 Heredes superum Persae, gens unica bello. 

Cui genus a prisci descendit origine Beli, 

Qui primus meruit sacra venerandus idea 
Inter coelicolas solio stellante locari. 

Solvite corda metu: pudor est pugnamque vocari 
330 Dedecet, in dominum cum servus abutitur armis. 
Ultio, non bellum est, servos ubi sceptra rebelles 
Corripiunt captosque domant patriamque tuentur. 
Spurius ille puer regni moderamen adeptus, 
Cuncta sibi cessura ratus, fervore iuvenlae 
335 Ducitur, et casus ruit improvisus in omnes, # 
Pugnandoque mori mavult quam cedere victus. 
Et iam spe vacuus animo lentescit inermi, 
Damnorumque memor, quae Granicus intulit amnis, 

Incipit afflictis partim diffidere rebus. 

Proh pudor! in rerum dominos, quibus omne 340 

metallum . 

Servit, servi inopes pauci sine viribus audent? 

Scire velim, Macedo, quibus inspirante Megaera 
Artibus illius Cyri te posse potiri 
Imperio iaetas, cui Lydia, Croesus et omnes 
Curvavere genu quocumque sub axe tyranni, 345 
Qui licet ex tinctus me successore superstes 
Regnat et in vivo vivit fortuna sepulti. 

Si veterum monumenta manent, si mente recordor 
Scripta patrum memori, quis nos a stirpe Gi¬ 
gantum 

Ignoret duxisse genus? quis bella deorum, 350 
Quis coctum laterem, structamque bitumine turrim 
Nesciat a proavis, magnaeque quis immemor urbis. 

Cui dedit aeternum labii' confusio nomen? 

Ergo agile, o proceres! patrium revocare vigorem. 

Pro patria stare et patriae titulis et honori 3o,*> 
Invigilare decet, ne pauper et advena victor 
Conculcet pedibus terram et monumenta priorum. 

At si quem vestrum, quod abominor, improbus 

- hostis 

Excutiat campo profugumque per arva fatiget, 

Si mihi, si patriae, si civibus arma negatis, 3so 
Uxores saltem ac nati, quos hostica clades 
Obteret in castris, moveant in bella reverti. 

Non tamen id vereor, quia iam victoria Persis 
Applaudit ducibus: etenim ludente favilla 
305 Ardere in somnis Macelum teptoria vidi, 
Vesanumque ducem ritu Babylonis amictum 
Purpureo luxu subeuntem moenibus urbis 
Ad me perlatum, dehinc evanescere raptum. 
Quid moror? aeternum testor iubar, aurea solis 
37 o Lumina, cui dedimus nostris in finibus ortum: 
Hostis erit quicumque fugae laxabit habenas. ' 
Plura locuturo celeri pede nuntius aiTert 
Deseruisse locum .Graecos, pavidasque cohortes 
Consuluisse fugae, iam per compendia saltus 
375 Ad pelagus rapuisse gradum, perque ardua rupis 
Praecipitasse viam: mollem sic principis aurem 
Pascit adulator, fluitat percussus inani 
Laetitia, damnatque moras: exercitus ergo 
Flumine transmisso per saxa per invia raptim 
380 Quaerit iter, profugumque parat praevertere re¬ 
gem. 

Quo ruitis peritura 'manus? iuvenemne putatis 
Invictum fugere hunc, qui quovis crimine credit 
Turpius esse fugam, qui ne fugiatis inertes 
Hoc solum metuit? etenim si forte daretur 
395 Optio talis ei, fugiens an vincere mallet. 

Quam vinci a profugis, hostique resistere victus: 
Forsitan ambigeret utrum minus esset honori. 
Iam Chaldaea cohors Isson festina propinquans 

Proditur excubiis: auri Iapidumque nitore 
Fulgurat armorum series, graditurque rapaci 300 
Turbine pulvereo ftirata volumine solem. 

Providus aeria currens speculator ab arce 
Nuntiat Argolicis, Babylonis adesse tyrannum 
Et genus omne hominum. Vix credere sustinet 

ille, 

Quem belli mora sola movet: prior ergo maniplis 395 
Intonat: arma, arma, 0 Danai! prior urbe relicta 
Fulminat in Persas, sequitur galeata iuvenlus. 

Sic ruit in praedam ieiuna fauoe lycaon, 

Cuius opem sicco mendicat ab ubere pendens 
Vagitus prolis, tandemque impegit in agros 400 
Caedis amica fames vacuis concepta sub antris. 

Stat pecus attonitum, quod non fugere audet, 

et ipsum 

Si fugiat nemoris alios incurret hiatus: 

Copula diripitur canibus, quos ore canoro 
Et baculo et palmis irritat ab aggere pastor. 405 
Haud aliter M^cetura rex debacchatur in illam 
Barbariem, quae nunc profugum pavitare ferebat. 

Hos ubi discretis acies adversa catervis 
Adspicit in bellum subito prodire volatu. 

Spem sibi mentitam metuens, in proelia mente 410 
Consternata ruit, sed vox et in arma ruentum 
Impetus et discors exercitus agmina turbat. 

Quippe viae potius quam bello hostique terendo 

Aptus erat miles: Darius tamen, agmine rursus 
415 Disposito, caute secum deliberat hostem 
Milite consulto vi circumcingere multa. 

Utile propositum regique suisque salubre 
Quod ratus est verum ratione poteutior omui 
Discussit fortuna procax, quae sola tuetur 
420 Tuta, gravata levat, cassat rata, foedera rumpit, 
Infirmat firmum, fixum movet, ardua frangit. 

lam Macetum series certo stabilita tenore 
Inque acies distincta suas montana tenebat: 

Rex s tabilem peditum tamquam insuperabile vallum 
425 Opposuit Persis in prima fronte phalangem. 

In cornu dextro praefecti iura Nicanor 
Parmenionis habet, illi Ptolemaeus, Amyntas, 
Perdiccas, Coenos, Clitus et Meleager adhaerent. 
Unusquisque sui dux agminis: at libi laevum 
430 Commissum est cornu qui nulli Marte secundus 
fyrmenio: sequitur alacer Craterus, eisque 
Iungitur Antigonus et turbidus ense Philotas. 
Hostibus expositus ante omnia signa suorum 
Cornipedem vexans in dextro Marte coruscat 
435 Casside flammanti gladioque tremendus et hasta 
Armipotens Macedo: lateri iunctissimus haeret 
Conscius arcanis, studio par regis et aevo. 

Sed longe rosea praestans Hephaestio forma. 
Praecedens igitur hilaris vexilla quirilum 
440 Praefectos prece sollicitat, blanditur amicis. 

Consolidat dubios, animos audentibus auget. 
Errantes reprimit sparsasque recolligit alas: 

Spe libertatis servos, tenues et avaros 
Invitat pretio, lente gradientibus hasta 
Innuit ut properent, nunc hos nunc Circuit illos, 445 
Nunc arcus lentare monet, nunc fundere glandes 
Cum procul insistant acies, nunc hoste propinquo 
Rem gladio gerere*, nunc quaerere fata bipenni, 
Dumque gradus inhibent, haec illis pauca pro¬ 
fatur: 

Martia progenies, quorum ditione teneri, 4&0 
Legibus adstringi totus desiderat orhis, 

Ecce dies optata, parat qua provida nobis 
Solvere promissum toties fortuna triumphum, 

Cuius in Europa dudum praeludia gessi. 

Cum genus Aonidum totamque a sedibus urbem 455 
Delestis, soloque metu domuistis Athenas. 

Cernitis imbelles auro fulgere catervas,' % 
Cernitis ut gemmis agmen muliebre coruscat: 
Praetendit praedae plus quam discriminis: aurum 
Vincendum est ferro: tantum didicere minari 4«) 
Deliciae molles, gladios et vulnus abhorrent. 

Letifer illorum scrutatus viscera mucro 
Cum semel hostili resperserit arva cruore. 

Per saltus, per saxa fugae divortia quaerent. 

Quanta mei vobis sit cura, probare licebit 465 
Cum gladios hebetes fractos, cum videro quassos 

Ictibus umbones: ferientis dextera mentis 
Exprimet affectum: tantum sub pectore vobis 
Carus Alexander, quantum permiserit ensis. 

470 Vincite iam victos: gladio qui parcit in hostem 
Ipse sibi est hostis: vitam qui prorogat hosti 
Derogat ille suae: non est clementia bello 
Hostibus esse pium: gravis est sibi dignaque caedi 
Caedis parca manus: segnes incurrere mortem 
475 Dum pavitant audent, sed non occurrere morti. 
A Persis ducibus quoties illata Pelasgis 
Mentibus occurrunt iniuria, proelia, caedes! 
Creditis, esse salis patrum luere acia nepotes? 
Plurimus in poenas populus non sufficit iste, 

480 Europae strages Asiae pensabo ruinis: 

Media cum Dario Xerxis commissa piabit. 

Me duce signa duces producite, me duce vallum 
Sternite, confertos incedite caede per hostes. 
Proelia non spolium mecum discernite, cedant 
485 Praemia, praeda meis, mihi gloria sufficit una: 
Rem vobis, mihi noinen amo. —■ Sic fatur, et 

ecce 

Concurrunt acies: Persae clamore soluto 
Horrisonis vexant tenues ululatibus auras. 
Classica terrifico destringunt arva boatu. 

490 Hinc fit et inde sonus, lituis eliditur aer. 

Et referunt raucos montana cacumina cantus. 
Quaeque sonos Herat purum sine corpore nomen 

Responsura fuit numquam tot vocibus echo. 

Arma tamen Darii multo sudore fabrili 

Parta micant, referuntque virum monumenta 49 s 

priorum. 

Aemulus ad litem iubar insuperabile solis 
Invitat clipeus septeno fusilis orbe. 

Fulget origo patrum Darii geniisque profanus 
Ordo giganteae, quorum sub principe Nimrod 
Sinear in campo videas consurgere fratres soo 
Terrigenas, ubi diluvii dum fata retractant 
Coctile surgit opus: sermo prior omnibus unus 
Scinditur in varias dictu mirabile linguas. 

Parte micans alia sacram molitur ad urbem 
Rex Chaldaeus iter: fulgent insignia patrum 505 
Proelia et Hebraea celebres de gente triumphi. 
Victoris sequitur deiecto lumine currum 
Captivata Iribus: ipuris temploque redactis 
In planum, hostilis infertur moenibus urbis 
Privatus solio gemina cum luce tyrannus. sto 
Ne tamen obscurent veterum praeconia regum 
Quorundam maculae, sculptoris dextera magnam 
Praeteriit seriem, quam praetermittere visum est. 
Inter tot memoranda ducum regumque triumphos 
Agresti victu pastum et fluvialibus undis 515 

Turpe fuit regem versa mugisse figura: 

Rursus in effigiem sensu redeunte priorem 
Praeteriit vixisse patrem, quem filius amens. 

Ne numquam patria regnaret solus in urbe, 

520 Consilio Joachim, proh dedecus, alite diro 
Membratim lacerum sparsisse per avia fertur. 
IHlima pars clipei Persarum nobile regnum 
Inchoat: in sacro libantem Belsazar auro, 
Scribentisque manum conversaque fata nolanlis 
525 Adspicias, cuius occultum aenigma resolvit 
Vir desiderii. Sed totum Circuit orbem 
Atque oras ambit clipei celeberrima Cyri 
Historia: a tanto superari principe gaudet 
Lydia et ambiguo deceptus Apolline Croesus. 

530 Ausa tamen Tomyris belli tentare tumultus 
Viribus opponit vires belloque retundit 
Infractum bellis, et iniqua sidere mergit * 

Tot titulis illustre caput. Proh gloria fallax 
Imperii, proh quanta patent ludibria sortis 
535 Humanae! Cyrum terrae pelagique potentem, 
Delicias orbis, quem summo culmine rerum 
Extulerat virtus, quem fama locarat in astris, 
Qui rector composque sui, qui totus et unus 
Malleus orbis erat, imbellis femina fregit. 

540 Parcite mortales animos extollere fastu 
Collatis opibus adspernarique minores: 

Parcite victores ingrati vivere summo 
Victori: vires, sceptrum, diadema, triumphos. 
Divitias dare qui potuit auferre valebit! 

ARGUMENTUM LIBRI TERTII. 

Tertius arma canit populosque iu fata ruentes. 
Vincuntur Persae: Darii pretiosa supellex 
Diripitur, soror et mater capiuntur et uxor 
Septennisque puer. Capta Sidone Tyroque 
5 Funditus eversa magno discrimine Gaza 
Vincitur et Libycus a paucis visitur Hammon. 
Interea Darius reparato robore rursus 
' Maior in arma ruit. Fit seditionis origo 
In castris Macelum lunae defectus, et ecce 
10 Consulti vates duro de tempore tractant. 

Xam fragor armorum, iara slrages bellica vincit 
Clangorem lituum, subtexunt astra sagittae, 
Missiliumque frequens obnubilat aera nimbus. 
Primus in oppositos praetenta cuspide Persas, 

5 Ocius emisso tormenti turbine saxo, 

Torquet equum Macedo, qua confertissima regum 
Auro scuta micant, ubi plurima gemma superbis 
Scintillat galeis, qua formidabile visu 
Aurivomis patulas absorbens faucibus auras 
10 Igniti Dario praefertur forma draconis. 
Quaerenlique ducem, quem primo vulnere dignuin 
Obruat, obiicitur Syriae praefectus Aretes, 

Cuius ab aurata volitans ac pendulus 4 iasta 
Vindicat astra leo, galeam carbunculus urit. 

15 Primus Alexandri tremebundo traiicit ictu 
Chaldaeus clipeum, sed fraxinus asseris artum 
Formidans aditum fracto crepat arida ligno, 
tinaviter occurrens ferro Pellaeus Aretae 
Dissipat umbonem, qua barbara bulla diescit 
20 Principis in clipeo, nec eo contenta trilicis 
Loricae dissarcit opus, cordisque vagatur 

Per latebras animamque bibit letalis arundo. 

Occidit occisus, largoque foramine manans 
Purpurat arva eruor: regem clamore fatetur 
Altisono vicisse suum primumque tulisse 25 

Primitias belli, faustum sibi praedicat omen 
Graeca phalanx, laetosque ferunt ad sidera pfau- 

sus. 

Densantur cunei, Clitus et Ptolemaeus in armis 
Conspicui tanta levitate feruutur in hostes, 

In tauros quantum geminos rapit ira leones, 30 
Quos stimulat ieiuna fames, causamque furoris 
Adiuvat excussae gravis obliquatio caudae. 

Hic Ptolemaeus equo Parilium Dodunta supinat 
Tempora transfixum cerebroque fluente gementem. 

At conto Clitus Androphilon evertere lentat, 35 
fnque vicem sese feriunt clipeisque retusa 
Utraque dissiluit obtuso lancea ferro. 

Quadrupedi quadrupes armoque opponitur armus. 
Pectora pectoribus, orhisque retunditur orbe. 
Thorax thorace, gemit obruta casside cassis. 40 
Nec mora poplitibus ambo cecidere remissis 
Yecldres vectique simul, similesque peremptis 
Exanimes iacuere diu: sed corpora postquam 
Convaluere prior reparato robore rectum 
Inque pedes sese recipit Clitus Androphiloque 45 
Surgere conanli solo furialiter ictu 
Demetit ense caput et terrae mandat humandum. 

Praeditus eloquio bello specieque sinistro 
Fuderat in cornu Graecum Mazaeus lollam. 

50 Ultor adest agilis stricta mucrone Philotas, 

Et quia Mazaeuiu sonipes submoverat, Ochum 
Cominus aggreditur, cuius latus ense bipartit. 
Interea multa sudantem caede Philotam 
Hyrcani cingunt eqnites, quorum.agmina rumpunt 
55 Impiger Antigonus, Coenus, Craterus, et ipse 
Parmenio, sine quo nihil umquam carmine dignum 
Gessit Alexander: sed quae provenerit ilii 
Talio pro meritis magis arbitror esse silendum. 
Antigoni iacet ense Phylax, Mida cuspide Coeni, 
60 Amphilochum Craterus adit, quem casside rupta 
Abstrahit exanimem curru, iungitque ruenti 
Automedonta suum, iam viscera rupta trahentem. 
More suo ruit in Persas damnatus iniquo 
Sidere Parmenio, cui regibus ortus Ilysannes 
65 Et Dimus incutiunt hastas lateri: manet ille 
Immotus stabililque fugam pavitantis Orestae, 
Qui pedes exesae tendebat in ardua rupis./ 
llunc simul intuitus perfossum pectus Hysannem 
Sternit equo, profugumque equitem restaurat iu 

arma, 

70 Instantemque Dimum rapto mucrone laoerlo 
Cornipedis planta terit invalidumque relinquit. 
His Agilon, his addit Hylan Arabemque Cherip* 

pum. 

Parie alia furit Eumenides Persasque lacessit 
Nunc gladio, nunc missilibus; mucrone Diaspem 
Deiicit, Eudochii telum pulmone cruentat, 75 
Dissipat ossa virum, procerum conculcat acervos. 
Nec minus in dextro dum pugnat Marte Nicanor 
Sanguine spargit agros, humectat caedibus aequor. 
Cui iuvenis facie dives, sed ditior ortu, 

Quippe genus'claro referens a sanguine Cyri, m 
Obviat Echinus, clipeumque Nicanoris ictu 
Provocat, ut laterem lecti vaga veris in ortu 
Grando ferire solet, sed respuit aeris iram 
Tuta domus: verum durato corde Nicanor 
Irruit in facinus miserandae caedis, eumque 85 
Qua candens oculis aperit lorica fenestram 
Cuspide percellit, et lumine privat utroque, 
Dumque per unius aditum scelus ausa cucurrit 
Fraxinus, alterius exlinxit luminis usum. 

Stabat in adverso discriminis agmine diri 90 
Clara propago Nini princeps Ninivita Negusar, 
Doctus in obiectos dubia saevire securi. 

Doctus et a tergo iaculis lacessere fata. 

Nunc iaculo nunc ense furit, nunc vero bipenni 
Excruciat cerebrum: iaculo perfoderat Hylam »5 
Actoridem, Dorilum gladio viduaverat armo, 
Fuderat Hermogenem caesa cervice securi. 

Hunc ubi multimoda vastantem caede Pelasgos 
Intuitur, stricto celer advolat ense Philotas, 

100 Quaque super conum lucem vomit igne pyropus, 
Pertundit galeam, sed lubrica discutit ictum. 
Non impune tamen descendit mucro: sinistram 
Quam sibi forte manum frontem praetenderat ante 
Amputat. Ecce parat ulcisci dextra sororem 
tt>5 Ictibus exposita, et caedis secura securim 
Librat et adslanti casum casura minatur, 
Ereptamque sibi gemeret fortasse Philotas 
Ante dies animam, sed equo praelatus Amyntas 
Opposuit clipeum, quem miro transfodit ictu 
no Machina terribilis, medioque umbone recepta est. 
Retrahere ardenti qua iungitur ulna lacerto 
Ense viri instantis a pectore caesa recessit. 
Excitat interdum vires dolor: ille recisis 
In bello manibus se corpus inutile cernens 
U5 Quod potuit fecit et equo se obiccit Iollae,. 
Tresque ruere simul, periit perfossus Iolias 
Et sonipes iaculis: sed nec tibi, dure Negusar, 
Missilium nimbus nec tanta ruina pepercit. 

Iam madet herba latens, lerramque cadavera 

celant, 

120 Arva natant sanie, replentur sanguine valles: 
Largus utrimque eruor, sed maior inebriat agros 
Persarum strages: rarescit barbarus hostis, 
Tabescitque animo licet infinitus, eumque 
Pauca manus Macelum non cessat caedere, quo- 


rum 

Defectum numeri fervens audacia supplet 125 
His igitur iain terga fugae spondentibus instat 
Fulmineus Macedo, perque invia tela, per hostes, 
Perque globos equitum, peditum stipante corona. 

Ad Darium molitur {ter: sed contrahit agmen 
Oxathres, Dario quo nemo propinquior ortu. tao 
Hinc dolor, hinc gemitus: perit acris utrimque 

iuventus, 

Involvitque ducum mors uno turbine turbam. 
Seminat in Persas leti genus omne cruentas 
Excutiens Bellona manus: gemit ille recluso 
Gutture, traiecto iacet ille per ilia ferro: 135 

Hunc sudis excerebrat, hunc fundit funda vel ar¬ 
cus: 

Ille vomit saniem fractis cervicibus, illi 
Intestina cadunt t alium sibi vindicat ensis: 

Hic obit, ille obiit: hic palpitat, ille quiescit. 

Stabat ab opposito niveis pretiosus in armis 140 
Memphites Zoroas, quo nemo perilior astris 
Mundanas praeuosse vices, quo sidere frugis 
Defectum patiatur ager, quis frugifer annus. 

Unde nives producat liierns, quae veris in ortu 
Temperies impregnet humum, cur ardeal aestas, «r> 
Quid dedit autumno maturis cingier uvis: 

Circulus an possit quadrari, an musica formet 
Coelestes modulos,, vel quanta .proportio rerum 
Quatuor inter se, novit quis sidera septem 

iso Impetus obliquo rapiat contraria mundo: 

Quot distent a se gradibus, quae steila nocivum 
. Impediat saevire senem, quo sidere fiat 
Obiice propitius: Martem quis temperet ignis, 

- Quam sibi quisque domum quaerat, quod sidus 

in isto 

155 Regnet hemispherio: motus rimatur et horas 
Colligit, eventus hominum perpendit in astris: 
Parva loquor, totum claudit sub pectore coelum. 
Hic ergo in stellis mortem sibi fala minari 
Contemplatus erat: sed enim, quia vertere fati 
leo Non poterat seriem, penetrare audebat ad ipsum 
Rectorem Macetum, toto conamine poscens 
A tanto cecidisse viro, vitamque perosus, 
Mortem parturiens in prima fronte furoris 
Occurrebat ei, curruque premebat ab alto 
165 Grandine missilium percussum principis orbem. 
Nec solum iaculis, sed voce pfobrisque lacessit, 
Atque ita: Nectanabi non infitianda propago. 
Dedecus aeternum matris, cur vulnera perdis 
Ignavos agitans? In me converte furorem, 
no Si quid adhuc virtutis habes: me contere, cuius 
Militiam claudit septemplicis arca sophiae, 

Et caput astriferum sibi vindicat ulraque laurus. 

Motus Alexander miseretur obire volentis, 

Ac placide subicit: proh monstrum, quisquis es, 

inquit, 

Vive precor, moriensque suum ne destrue tantis »75 
Artibus hospitium! nuraquam mea dextera sudet 
Vel rubeat gladius cerebro tam multa scienti. 

Utilis es mundo: quis te impulit error ad amnes 
Tendere velle Stygos, ubi nulla scientia floret? 
Dixit, at ille pedes terrae se mandat, eique, iso 
Qua se dissocians ocream lorica relinquit. 

Sauciat ense femur et dedicat arva cruore. 

Infremuit Macedo, Zoroaeque ut parcere posset. 
Admissum procul egit equum. Sic ergo remotus 
Continuit bilem: verum Meleager eodem 185 

Irruit, et Zoroae qua cruri tibia nubit 
Caedit utrumque genu: tunc celera turba iacentem 
Comminuunt in frusta virum slellisqne reponunt. 

Tunc vero in Darium pondus discriminis omne 
Conversum est: quid agat? videt arva cruore 190 

suorum 

Pinguia, se circa videt exanimata iacere 
Corpora tot procerum, fugiuntque quibus super 

ante 

Fidebat potius, quin viscera rupta trahentes. 

Inter equos auriga iacet cervice recisa: 

Dum dubitat, fugiatne pedes, sesene laboret 195 
Perdere, Perdiccas iaculum iaculalur: at illud 
Se capiti affigit, cerebrum tamen assa tuentur. 
Excutitur Darius curru, nec sustinet ultra 
Ferre aciem lurbamque: pedes declinat et inter 

200 Degeneres profugosque legit compendia saltus, 
Donec ei sonipes oblatus ab Ausone magnum 
Translulil Euphraten ac se Babylone recepit. 

Hunc ubi furtiva belli mortisque ruinam 
Evasisse fuga sensit Mazeus et illi, 

205 Quorum victoris animi excellentia nondum 
Evelli campo Martisque furore sinebat, 

Extemplo turbata malis audacia i tantos 
Destituens motus didicit servire timori, 

Inque melum conversa fides: fugit agmine fracto 
210 Turba ducum, partesque labant ubi summa mo¬ 
ventur, 

Cumque caput nutat turbari membra necesse est. 
Caeditur a tergo populus, furit altera caedes, 
Pro domino patriaque mori dum posset honeste. 
Dedecoris mortisque luem fugiendo meretur. 

2i5 Iam satur ad loculum redit ensis, et ipse Pe¬ 
lasgos 

Victores victor a caede recedere cogens 
Ad gazas properare iuhet rapiendaque praedae 
Munera, quae saltus iacet interclusa tenebris. 

It celer et partas partitur partibus aequis 
220 Victor opes: onerantur equi, gemit axis avarus. 
Iam satur est aurumque vomit summo tenus ore 
Sacculus, et nexus refugii, spernitque ligari: 
Fessa ligando manus non est satiata legendo: 
Quin caligae patulique sinus turgere docentur. 

Itur in imbelles, agmen muliebre, eatervas: 226 

Quarum ubi marmoreo rapuere monilia collo. 
Extorti torques et inaures perdidit auris. 

Itur in amplexus nuptarum, virginitasque 
Vim patitur: coit in patulo tractatque pudenda 
Sanguinolenta manus: coitus pars altera labem 230 
Contrahit incestus, verum pars altera luget. 

Et venit ad veniam: patientis namque reatum 
Vis illata levat, minuitque coactio culpam. 

Naiestate tamen salva salvoque pudore 
Tota domus Darii, genitrix et regia coniux 285 
Et soror et natus, tanta est clementia regis, 
Curribus auratis in Dorica castra vehuntur. 

In matrem Darii sic temperat, ut sibi matrem 
Eligat, uxori det nomen habere sororis: 

Septennem puerum in natum sibi mitis adoptat. 240 
Tantus enim virtutis amor tunc temporis illi 
Pectore regnabat: si perdurasset in illo 
I Ille tenor, non est quo denigrare valeret 
' Crimine candentem titulis infamia famam. 

Verum ubi regales Persarum rebus adeptis 245 
Deliciae posuere modum, suasitque licere 
Illicitum et licitum genitrix opulentia luxus, 
Corrupit fortuna physim, cursuque retorto 
Substitit unda prior, viliorum oautibus haerens. 

Qui prius ergo pius erat hostibus, hostis amicis 2(0 
Impius, in caedes et bella domestica demum 

Conversus, ralus illicitum nihil esse tyranno. 
Praeterea quis praetereat summum sibi patrem 
Usurpasse Iovem? nam se genitum love credi 
? 5 & Imperat: excedit hominem transgressa potestas. 
Seque hominem fastidit homo, minimumque vi> 

detur 

Esse sibi cum sit inter mortalia summus. 

Mittitur interea cum Parmenione Damascum 
Miles, ut a victis extorqueat urbe repostas 
260 Relliquias gazae: sed iam censebat habendas 
Victori praefectus opes, dominoque priori 
Proditor infidus, caute quos traderet hosti 
Traxerat urbe suos: fortunae namque meatu 
Mutato mutatus erat: sic unius uno 
263 Crimine Persarum caesis tot milibus ipse 
Cum reliquis cecidit. Dario solamen id unum 
Damnorum luctusque fuit, cum nuntius ipsum 
Artificem sceleris afferret in agmine primo 
Arte perisse sua, nec iniquam sustinet ultra 
270 Dicere fortunam, quae iusta lance rependit 
Sontibus interdum, prout fraus ignava meretur. 
Haec Dario medicina mali: sic paene malorum 
Omnia cum quodam veniunt incommoda fructu. 
Septimus accenso Phoebea lampade mundo 
273 Presserat astra dies, cum rex ex more peracto 
Funeris obsequio tendit Sidona vetustam 
Phoenicum gentem: quibus in sua iura redactis 

Ad Tyrios convertit iter, quos omne paratos 
Martis ad examen murique abrupta tuentes 
Gaudet Alexander, suspecta cominus urbe, 280 
Invenisse viros: tot propugnacula muris 
Edita dispositae longo stant ordine turres. 

Quae lapidum valeant refugos elidere iaclus. 

At quacunque aditum molitur saxea moles. 

Adsunt obiecta clipeorum crate clientes: ' ?S5 

Plurimus hic vexat fundum iaculalor et arcum, 
Plurima suppositis mortem ballista minatur. 

Verum ubi longa dies afflictis civibus urbem 
Navali modo congressu modo Marte pedestri 
Fregit et oppositis utrimque ad moenia Graium 2»o 
Navibus hostiles impegit machina muros. 

Absque aliquo periit discrimine sexus et aetas 
Omnis, et a nullo scelus aequo iudice pensans 
Abstinuit gladius: etenim cum moenia nondum 
Cingeret obsidio missos a rege quirites 295 

Paci ut consulerent angusto tempore cives, 

Et pace et medii violato foedere iuris, 

Implicuere neci legatos, unde tyranno 
Offensi: nec enim veniam meruere mereri, 

In quibus et veniae et pacis legatio nullam 300 
Invenit veniam. Macedo iubet ocius omnes 
Cladibus involvi praeter quos templa tuentur. 

Fit fragor et planctus, crebrescit flebile murmur, 
Aurea femineus perstringit sidera clamor, 

305 Dumgue in praecipit! rerum discrimine nutant, 

^ Qua magis incumbit ventorum spiritus urbi 
Subiiciunt ignem: volat ad fastigia flammae! 
Inflammata fames, et eo magis esurit ignis, 

Quo plures tabulata cibos alimentaque praebent; 
3 io Mixta plebe patres pereunt, genus omnibus unum 
Mortis, sed species moriendi non fuit una. 

Iste pyram reverens gladios incurrit: at ille 
Ut gladios fugiat medios se mittit in ignes. 
Nonnullos, alia mortem dum morte caverent/ 

315 Urbis semirutae lapsos de moenibus ultro 
Aequorei vehemens absorbuit amnis hiatus. 
Occultas alii latebras vacuosque penates 
Quaerentes laqueos iugulis aptare parabant 
Et mortem fecere sibi, ne morte perirent 
320 Inflicta a Graiis: alios devortia mortis 

Quaerere dum puduit, pro i ure et legibus urbis 
In faciem patriae libertalemque tuendo 
Elegere mori: mortis genus illud honestum 
Et labi sine labe fuit, non cedere caedi, 

325 Caedercque et caedi, dum non caedantur inulti: 
Occurrunt, et materiam ferientibus offert 
Gens devota neci: feriunt, feriuntur et ipsi, 
Dumque necem patiuntur, agunt ad ulrumquc 

parati. 

Nec minus excidium coniux Cythereius inferi. 

330 Solvitur in cineres ab Agenore condita primo 

Nobilis illa Tyrus, quae, si praeclara merentur 
Valum dicta fidem, famae si credere dignum est, 
Vocum sola notas et rerum sola figuras 
Aut didicit prior aut docuit: sic ergo tot annis , 
Indomitam indomitus domuit Macetum furor ur¬ 
bem. 335 

Verum vera fides et pax divina sub ipso 
Christorum Christo reparatis moenibus urbem 
Restituere., ubi nunc plebs orthodoxa flagrantis 
Turibulo mentis crucifixi nomen adorat: 

Cuius sunt aliae septeni climatis urbes, 340 

Quas patria ditione tenet longumque tenebit. 

Praemonuisse alias poterat Tyrus obruta gentes. 

Ne qua sub Eoo regio praesumeret orbe 
Pellei nomen Macetumque lacessere vires. 

Gaza tamen Darium causamque secuta priorem 345 
Ausa parem superum muris excludere lentat, 
Fortunam si forte fides evertere possit. 

Dumque suum Mars explet opus, dum caede 

cruenta 

Et damno partis utriusque protervit utrimque. 
Barbarus ad regem veniens ut transfuga, ferrum 350 
Occultans clipeo, Magni caput appetit ense. 

Sed quia fatorum stat inevitabilis ordo, 

Eventusque hominum series immobilis artat: 

Erravit tremulenta manus, ferroque perire 

Non patitur Lachesis, cui iam fatale venenum 355 

Confectumque diu lethea faece vitrina 
Pyxide condierat mediante favore suorum 
Porrectura duci dea post duo lustra bibendum. 
Hic Arabis dextram, quia sic erravit, eodem 
300 Quem male vibrarat rex imperat ense recidi, 
Quique prius sopitus erat, iam fraude recenti 
Martius evigilat furor et sub corde calenti - 
Ira recandescit: dumque instat turbidus hosti, 
Ausa nefas laevum perstringit fraxinus armum 
3«5 Et medium cruris elisit saxea moles. 

Sed licet accepto bis vulnere non tamen acri 
Desistit coepio Macedo, sed prodigus aurae 
Vitalis scindit cuneos ipsumque tyrannum 
Obterit et victis urbem tradentibus intrat. 

370 Hinc ubi disposuit procerum discretio regno 
Tendit in Aegyptum: qua sub.ditione redacta 
Ardet m Libyci sedes Hammonis adire, 
Difficiles aditus, iter intolerabile quamvis 
Fortibus et paucis: rorem sitit arida tellus, 

375 Et coelum mendicat aquas aestuque pereniQ 
Marcescit regio, steriles moriuntur arenae. 
Cumque tenax sabulum solem concepit et auram. 
Impulsuque pedum concrevit turbo, procellas 
Hic Syrtes habuere suas: hic altera.'sicco 
380 Scylla mari latrat, hic pulverulenta ‘Charybdis. 
Pulvereos vomit Die globos, iacet ille sepultus 
In sabulo: fortassis eos leviore procella 

6 * 

Punisse t mare Neptuni quam pulveris aequor. 
Nusquam culta virent, hominis vestigia nusquam, 
Nusquam terra oculis, nusquam sese obiioit arbor. 385 
Iam quater irriguos libraverat aere currus 
Memnonis impendens lacrimas Aurora sepulcro. 
Cum Macetum rector et cetera turba superstes 
Hammonis subiere nemus fontemque biberunt. 
Quem satis indignum est inter memoranda silere. 390 
Cum sol frenat equos tepidos habet unda meatus: 
Frigidior glacie est, quando ferventior arva 
Exurit Titan mediae fervore diei. 

Axe sub hesperio, cum iam praesepia mundans 
Solis equos stabulare mari parat hospita Thetis, 395 
Ambrosiamque locat et liberat ora lupatis. 

Frigoris excusso paulum torpore tepescit 
Fons lovis: at Phoebo torrentior aestuat idem. 

Cum mundum madidis medius sopor irrigat alis. 
Quoque magis Phoebus solitum festinat ad ortum, 400 
Tanto plus soliti reminiscitur unda teporis. 

Et nocturnus eam cogit decrescere fervor. 

Donec Phoebeo rursus languescit in ortu, t 
Rex ubi consulto laetus love munera solvit. 
Regreditur Memphim, licet affectaret adustas 405 
Aelhiopum gentes et inhospita Memnonis arva, 
Aurorae sedes atque invia solis adire. 

Sed durum Martis et ineluctabile tempus 
Et praefixa dies, mundi visura tumultus 

410 Et strages pugnae, quam maturaverat hostis. 
Vicina iustakat, positamque regentis in alto 
Artabant rigidam maiora negotia mentem. 

, Interea Darii reparato robore totus 
Coniuratus adest in proelia mundus, eumque 
415 Praeteriti pudor et spes incentiva luturi 

Rursus in arma vocant. Coeunt in castra qui* 

rites 

Permixti agricolis; queritur cessare ligones 
Radicosus ager et sentibus obsita tellus: 
Suspirant ad plaustra boves ^ dorsumque cameli 
420 Barbaries gentis, elephantes bellica pressit 
Machina turrito gradientes agmine, nec se 
Bubalus absentat. Numquam tot milibus Argos 
Aggrediens hominum siccavit flumina Xerxes, 
OSed neque, tam multas collegit in Aulide gentes 
425 Ultor adulterii, cum classi defuit aequor, 
Virgineusque eruor monitu Calchantis iniqui 
Detersit facinus et ventos sanguine solvit. 
Miratur Macedo, tot milibus ante redactis 
In nihilum, plures rediviva morte renasci 
430 Ad mortem populos rursusque ad bella vocari. * 
Non secus Antaeum Libycis Iove natus arenis 
Post lapsum stupuit maiorem surgere, donec 
Sublatum rapiens: vana spe duceris, inquit. 
Huc, Antaee, cades: vel cum tot caede suorum 
435 Fecundam capitum domuit Tirynthius hydram. 

Iamqne per Euphraten discriminis immemor, 

omnis 

Contemptor numeri, rapidum transegerat agmen 
Terrarum domitor, exustasque iguibus urbes, . 
Quas aditurus erat, fumantesque invenit agros. 
Quos duce Mazaeo Darius praeceperat uri, 440 
Ut tali articulo fortunae .flectere cursum 
Posset, et afflictos fame defectuque ciborum 
Cogeret audaci Graios desistere coepto. 

Desperare aditum per saxa rigentia flammis, 
Molirique fugam, cum cuncta exusta viderent 445 
Et loca foeda igni, viduatos gramine colles. 

Otia cum sulci gemerent, victumque negaret 
In cinerem resoluta Ceres: sed sorte secunda 
Usus Alexander, ad summum semper honoris 
Festinans apicem, Tigri velocior ipso, 450 

Tigri, qui celeri sortitur ab impetu nomen, 

Tigris aquas superat, qui gurgite saxa volutans 
Grandia marmoreas exit truculentus in undas. 

Nec mora, ne Dario regni penetrare liceret 
Interiora sui, canis ut venaticus altis 455 

Occultum silvis Actaeona nare sagaci 
Vestigat, vel qui venator Gallicus aprum 
Irato sequitur stringens venabula ferro: 

Haud aliter Darium venatur, et Arbela praeter 
Castra locat: quem caede sua, quem fraude suorum 460 
Infamem facturus erat, periturus eodem 

Fixeratinfausto iam tunc tentoria vico. 

Tempus erat dubiam cogens pallescere lucem, 
Cui neque nox neque lux imponit fiomen, utrum¬ 
que 

465 Et neutrum tenui discrimine: verius ergo. 
Ambiguum cum sit, dixere crepuscula Graeci. 
Hesperus irriguum iam maturaverat ortum, 
Iamque minante , oculis caligine sidera solis 
Supplere officium luna mediante parabant, 

470 Cum Phoebe mundo fratris manifesta recessu, 
Exhilarans hominum uascenti climata gyro, 
Palluit, et primo defectum passa nitoris 
Demum sanguineo penitus suffusa rubore 
Foedavit lumen, Macetumque exterruit ipsos 
475 Cum vulgo proceres, cum tantum frenderet hostis. 
Cumque instaret eis invito numine belli 
Praefinita dies, parti feralis utrique. 

Coeloque adspicerent minitantia sidera tantum 
Exhorrere nefas atque id portendere signum. 

480 Non mirum nutare animos, armisque paratas * 
Dormitare manus: trepidant concussa recenti 
Corda metu et rauco crudescunt murmure castra. 
In causa Macedo est, culpamque refundit in ipsum 
Seditiosa cohors: iam taedet in ultima mundi 
485 Invitos a rege trahi, montana queruntur 
Invia, desertas Vulcano vindice terras: 

Urbesque et fluvios admittere nolle nocentes, 

Velle hominum dominos diis indignantibus esse: 
Astra infensa sibi, solitumque negantia lumen: 
Praescriptos homini regem transcendere fines, 4» 
Affectare polum, patriae contemnere sedes: 

Unius ad laudem tot inire pericula, tantas 
Fortunae variare vices. Iam vulgus in istos 
Exierat questus, ianr seditione moveri 
Coeperat, eventu cum rex interritus omni 495 
Concilium vocat et vates, quibus arte magistra 
Astrorum dederat divina peritia nomen, 

Consulit, et lunae quae causa infecerit orbem. 

Quid superi super hoc curent, quid aenigmata 

fati- 

Significare velint, iubet in commune referri. 500 
Inter sortilegos vates stellasque sequentes 
Stabat Aristander, sterili iam marcidus aevo: 
Parcite, ait, vanis incessere fata querelis. 

Fata regunt stellas, et quos ab origine cursus, 
Quaeloea, quos motus, vel quid portendere magnus 505 
UTe sator rerum dedit, haec certo ordine ser¬ 
vant, 

Nec quidquam mutare queunt, de mente pro¬ 
funda 

Quidquid ab aeterno providerit ille futurum*. 

Seu terrae incumbens extendat littora Thetis 
Gurgitis augmento, seu tellus subruat urbes 510 
Concussu laterum, seu morbidus influat aether. 



LIBSB TEBTIU8. 


73 


Seu tenebris fuscare diem, seu cornua lunae 
Caligare velit, seu tardius ire Galerum: ' 

Omnia descendunt a summo consule rerum, \\ 
515 Quo nisi, consulto nibil est quod sidera possint. 
Inde est, quod lunae pallescit luridus orbis. 
Cum terram subitura suos abscondere vultus 
Fertur, et bumano parat evanescere visu. 

Vel cum fraterno premitur splendore Diana, 

520 Qualiter accensae iubar igniculumque lucernae 
Invida maioris obscurat flamma camini. 

Dogma tamen veterum non vile patrumque se- 

quutus 

Memphios, haud dubitem Graecorum dicere solem, 
Persarum lunam: cum deficit ille ruinam 
525 Graium, Persarum cum deficit illa notari. 

Dixit et exemplis veterum pro teste revolvit 
Persidis acta ducum, quibus incumbente flagello 
Fortunae obscuro lugubris Cynthia cornu 
Palluerat: stetit ergo ratum, quod cana senccLus 
530 Arguerat, meruitque fidem sententia vatis, 
Editaque in medium flexit pavitantia vulgi 
Corda superstitio, qua nil adstrictius ad se 
Inclinat turbam, regit ora manusque refrenat. 
Quae cum saeva, potens, mutabilis, aestuat aestu 
535 Multivagae mentis, vana si forte movetur 
Relligione, ducum spreto moderamine, vatum 
Imperium subit et regum contemnit habenas. 

Ergo ubi torpentes spes et fiducia fati 
Erexit mentes, armis dum corda calerent. 
Utendum ratus est Macedo: ne frigeat ardens 
Impetus extemplo velli tentoria circa 
Noctis iter medium iubet, et praecedit ovantes 
In primis raro contentus milite turmas. 

Quartus ad uxoris Darii lacrimabile funus 
Convertit Magnum. Darium lamenta fatigant 
Falsaque suspicio. Legati dura reportant 
Ad Darium responsa. Adstant hinc inde parati 
6 Ad bellum cunei. Terretur imagine belli 
Conciliumque vocat Macedo. Responsa suorum 
Reiicit et somnum diiTert in tempora lucis. 
Excitus a somno perniciter induit arma, 
Praemunitque suos verbis et rebus, et ecce 
10 Concurrunt acies penetratque in sidera clamor. 

liuridus et piceo suffusus lumina fumo 
Quartus anhelanti ferales ante tumultus 
Lucifer ibat equo, viridesque effusa per agros 
luter arenosi subiectum gurgitis amnem 
s Et silvas summo parientes vertice nubes 
Desertum rapiebat iter spe ducta Pelasgum 
Imperiosa phalanx, cum regia decidit uxor. 
Captivarum inter molles collapsa catervas. 

Quam dolor absentisque viri patriaeque iacentis 
i» Continuusque viae labor exspirare coegit. 

Non secus indoluit regum fortissimus ille 
Et pius eversor, quam si cecidisse peremptas 
Nuntius afferret una cum matre sorores, 

Et lacrimis, quales Darius fudisset, obortis 
is Exiit in planctum iuvenis. Iam cana senectus 
Funeris assedit loculo, et quae rara tyrannis 
Semper inest fregit pietas generosa rigorem 
Principis indomiti, lacrimasque extorsit ab hoste. 
Post raptum semel hanc inspexerat, et pretiosa 
20 Reginae species non incentiva furoris 
Causa sibi fuerat: custodem se esse pudoris 



78 


OUALTHERI ALEXANDREI DO B 


Maluit et formae, neutrumque sibi temerasse . 
Gloria maior erat, quam si violasset utrumque. 

Nuntius ad Darium mediis elapsus Achivis 
It spado Tyriotes: quem scissa veste, cruentis 25 
Unguibus, et lacero super ora iacente capillo. 

Et vultum multo lacrimarum flumine mersum 
Ut vidit: ne diifer, ait, turbare salutis 
Si quid adhuc superest in me, mihi solve timorem 
In luctum: didici miser esse malisque retundi. 30 
Hoc solamen et haec misero medicina malorum 
Sortem nosse suam: ludibria cruda meorum 
Affers atque ipsis omni graviora flagello, 

Quod tameu ipse loqui timeo. Tunc excipit ille: 
Quanluscumque potest reginis, inquit, ab illis 35 
Cedere, qui parent, honor et reverentia, tantus 
A victore tuis: verum tua nobilis illa 
Et soror et coniux, quod vix praesumo fateri, 
“Exiit a medio corpusque reliquit inane. 

Tunc vero in gemitum et planotum conversa vi¬ 
deres 40 

Castra: senex iacet exanimis foedatque verendam 
Pulvere canitiem infelix, ideoque peremptam 
Uxorem, quia casta pati probra nollet, apud se 
Nescius affirmat, unoque spadone retento 
Excludit reliquos: iurat spado, nulla tulisse 45 
Damna pudoris eam, nihil importasse molesti 
Raptorem raptae, verum-gessisse mariti 

Officium lacrimis, et dignas indole tanta 
Solvisse exsequias. Hinc sollicitudine mixta 
50 Suspicio graviter animum traiecit amantis. 
Aestuat ae^er amans, a consuetudine stupri 
Ortum coniectans raptae et raptoris amorem. 
Haec captiva fuit, et forma et sanguine clara:. 
Hic dominus fuit et iuvenis: voluisse probatur 
55 Quod potuisse patet. His aestuat'anria-ouris.. 
Languida mens Darii, donec testante penates 
Et superos servo, castam vixisse maritam, 

Facta fides Dario: tollensque ad sidera palmas 
Et faciem irriguo lacrimarum fonte madentem: 
eo Summe Deum pater, inquit, et una potentia rerum, 
Dii patrii, quorum nutu stat Persicus orbis. 
Primum, quaeso, mihi regnum stabilite meisque: 
Quod mihi si tolli iam praefinistis, et a me 
Transferri futi iubet imperiosa voluntas, 

65 Regnum Asiae me post hic tam pius hostis habeto. 
Tam clemens victor. Dixit, superosque profusis 
Invitat lacrimis, ut vocem fala sequantur. 

Et quamquam frustra iam pace bis ante petita 
Consilia in bellum converterat, hostis amore 
70 Victus et exemplo, cum Palladis arbore tutos 
Praefectos equitum, quibus allegatio pacis 
Commissa est, iubet ire depem: quorum unus 

Achillas^ 

Qui quantum eloquio reliquis, tam praestitit aevo. 

Sic coepit: Darium, rex clementissime, pacem 
Ut toties a te peteret, vis nulla subegit, 75 

Sed tua, qua satis es in nostris usus, ab illo' 
Expressit pietas: matrem, pia pignora, natos 
Absentes tantum, non captos sensimus: harum 
Quae superant custos pius et tutela pudoris 
Haud secus ac genitor curam geris: omine fausto so 
Reginas dicis, hostilisque immemor irae 
Fortunae speciem pateris retinere prioris. 

Luridus in vultu color et liventia fletu 
Lumina convincunt, quanto dementior hoste 
Hostis es, et facies aufert velamina menti. $5 
Talis erat Darii cum legaremur ab illo, 

Qualis Alexandri patet: uxorem tamen ille. 

Tu luges hostem. Clipeum iam laeva teneret, 

Iam stares acie, iam te vibraret in hostes 
Fulmineus Bucephal, iam te sentiret in armis 90 
Horrificum Darius, nisi coniugis eius humandae 
Cura moraretur. Rata sit concordia: natam 
Non sine dote offert Darius tibi: quidquid ubique 
Terrarum est inter Phrixei litoris oram 
Euphratenque, tibi nata mediante precatur 95 
In dotem capito: teneatur filius obses 
Et fidei et pacis: redeat comitata duabus 
Virginibus mater, quarum ter dena talentum 
Milia sint pretium fulvo decocta metallo. 

Quod nisi te superi maiori pectore fultum 100 

Humanosque artus divina mente beassent. 
Tempus erat, quo non solum pacem dare, verum 
Poscere deberes et foedus inire. Videsne 
Quautus in arma ruat Darius? quot ab Orbe re¬ 
moto 

105 Accierit-gentes? quot classibus aequor obumbret? 
Nec mare navigio, nec castris terra locandis 
Sufficit; obiectae claudunt maris ostia puppes. 
Quid moror? unus habet quas non habet area 

vires. 

Magnus ut accepit Darif responsa, citatis 
110 In coetum ducibus, quidnam super his sit agendum 
Consulit: ambiguum videas mussare senatum. 

Et siluisse diu perhibetur curia, donec 
Parmenio, cuius non tam facundia sollers 
Quam constans animus, nec ei tam dicere prom¬ 
ptum 

lis Fortia quam facereost: dudum redimentibus, in- 

quit. 

Reddendos fore censueram, cum maxima posset 
Ex illis qui vel ob iter periere, vel artis 
Compedibus lapsi fugere, pecunia reddi. 

Id quoque nunc censemus, ut auri pondere tanto 
lio Imbellis populus, genitrix cum prole gemella 
Permutetur anus, quae Graecorum agmen iterque 
Impediunt potius. Tam latum et nobile regnum 
Conditione potes nanciscier absque tuorum 

OUAZ.TH. ALEXANDB. ' 6 

Sanguinis impensa: sed nec reor hactenus Istrum 
Inter et Euphraten tot possedisse iacentes 125 
Quemquam alium terras. Tamen et graviora su¬ 
persunt: 

Inspice quanta petas, quantumque reliqueris orbis 
Post tergum domiti: patriam, non Bactra Vel Indos 
Pectore habe memori: post fortia gesta reverti 
Tutius in patriam quam vivere semper in armis. 130 
Consulis arbitrium tulit aegre Magnus, et a me. 

Si essem Parmenion, oblata pecunia palmae 
Praeferretur, ait, mallemque inglorius esse, 

Quam sine divitiis palmam cum laude mereri. 

At nunc securus sub paupertatis amictu 135 

Regnat Alexander: regem me glorior esse, 

Non mercatorem: fortunae venditor absit. 

Ntl venale mihi: si reddendos fore constat, 

Gratius hos gratis reddi donoque remitti 
Censeo quam censu: pretium si dona sequantur, no 
Gratia non sequitur, nec habent commercia grales. 

Haec ubi dicta super responso consulis intro 
Legatos iubet admitti Darioque referre: 

Quod clementer, ait, feci quodque indole dignum, 
Naturae tribuisse meae non eius honori 145 

Me scierit: me femineum non sentiet hostem 
Agmen: Alexandrum tuto contemnere possunt 
Soli contempti. Non infero talibus arma, 

Qui nequeunt armis uti, quibus arma negavit 

150 Naturae pigra mollities: armatus oportet 
Sit quemcumque odiis aut ira fecero dignuta. 
Quod si forte bonae fidei invigilaret, ut a me 
Expeteret pacem totoque recederet orbe. 
Ambigerem fortassis an id concedere vellem. 

. 155 Cumque meos modo pollicitis ad proditionem 
Sollicitet Darius, modo munere palpet amicos. 
Ut mea fatali maturent fata veneno. 

Persequar ad mortem: nec enim mihi iustus ut 

hostis 

Proelia molitur, verum ut sicarius, imo 
leo Verius ut fatear, ut latro veneficus instat. 
Conditio pacis quam vos praetenditis, illi. 

Si tulero acceptum, palmam conferre videtur. 
Quae trans Euphraten consistunt, omnia nobis 
In dotem offertis, unde et vos arbitror esse 
165 Oblitos ubi colloquimur: mea transiit ala 

Euphraten, metam dotis mea castra relinquunt. 
Pellite abhinc regem Macetum, ut vestrum sciat 

esse 

Quod sibi donatis. Multum mihi praestat honbris. 
Si me Mazaeo generum praeponere quaerit! 

170 Ite reportantes vestro haec mea dicta tyranno: 
Quidquid habet Darius, quaecumque amisit, et ipsum 
Esse mei iuris et pugnae praemia Graecis. 

Sic ait et Persas celeres in castra remittit. 

. Mittitur a Dario Mazaeus, ut occupet hostis 

6 * 

Quos aditurus erat colles et plana viarum. 175 
Interea Macedo condivit aromate corpus 
Uxoris Darii, tumulumque in vertice rupis 
Imperat excidi, structum quem schemate miro 
Erexit celeber digitis Hebraeus Apelles. 

Nec* solum reges et nomina gentis Achaeae, iso 
Sed genesis notat historias, ab origine mundi 
Incipiens. Aderat confusis partibus hyle 
Et globus informis, vario distincta colore 
Quatuor impressis pariens elementa sigillis. 

Hic operum series, quae sex operata diebus ts& 
Est deitas, inter quae, auro spirante nitorem, 
Luciferum et rutilum lambentibus aera gemmis, 

De tenebris primam videas emergere lucem. 

Dignior hic inter animas ratione carentes 

De limo formatur homo, quem costa fefellit 190 

Propria, letifero colubri seducta veneno. 

Exclusis patribus primaque a matre receptis 
Ignea custodit virgulti rumpia limen. 

Inde Cain profugus bigami non effugit arcus. 
Pullulat humanum genus et polluta propago: 195 
Decedit virtus, vitium succedit, adhaerent 
Coniugio illicito, pietas rectumque recedunt. 
Factorem, si triste notes in imagine signum, 
Poenituisse putes hominem fecisse: laborat 
Archifaber: genus omne animae clauduntur in 

~arca: 200 

Post refugos fluctus replet octonarius orbem. 
Vinea plantatur, et inebriat uva parentem. 

Hic patriarcharum seriem specialius^ aurum 
Exprimit: emeritos videas ridere parentes, 

205 Venantemque Esau, turmisque redire duabus 
Luctarique Iacob. Sequitur distractio loseph, 
Et dolus et carcer et transmigratio prima. 

Hic dolet Aegyptus denis percussa flagellis: 
Transvehit Hebraeds, equitatus regis et arma 
210 Subruit, et puro livescit pontus in auro. 

Hic populum manna desertis pascit in arvis: 

Lex datur, et potum sitienti petra propinat. 
Succedit Ben Nun Moysi post bella sepqlto: 
Natio subiicitur, Iordanis contrahit amnes. 

Jis Post cineres Iericho reus est anathematis Achor. 
Persolvit Iosue naturae debita, postquam 
Funiculo patrium, divisit fratribus orbem. 
Iudicibus tandem populum supponit Apelles, 
Inter quos Samson fortissimus: et tamen illum 
220 Fortior excaecat praeciso Dalila crine, 

Ruthque Moabitis viduata priore marito 
In genus Hebraeum felici foedere transii. 

Altera picturae sequitur distinctio, reges 
Aggrediens et fimus Heli Samuelis ab ortu. 

225 Murmurat in Silo populus: de Beniamin exit 
Qui regat Hebraeos: sed enim quia dissonat cius 
Principio finis, Isai de semine princeps 

Praeficitur populo, qui contudit arma Goliae, 

Inque acie belli cum prole cadente tyranno. 

Regia desertos damnat maledictio montes. 230 
Hic Asael Abnerque-cadunt, incurrit Urias 
Quam tulerat mortem: patricidam detinet arbor. 
Quem fodit hasta viri: patriam lugere putares 
Effigiem: sed postquam humanitus accidit illi 
Construitur templum, viyunt mandata sepulti 235 
Pacifico regnante patris, nec sacra tuetur 
Ara Ioab, Semeique vorax intercipit ensis. 

Consilio iuvenum pharisaeat schisma perenne 
Cum regno populum: lis est de divile regno. 
Quodcumqiie alterutrum praeclare gessit, eodem 240 
Marmore docta manus et res et nomina pingit. 

Ne'tamen infamet gentem et genus, idola regum, 
Sordes Samariae, fraterni numina regni 
Praeterit, et funus Iezabel de turre cadentis 
Morsque tacetur Achab, et vinea sanguine parta. 215 
Non ibi cum socio quinquagenarius ardet, 

Sed gens sacra Baal gladio feriuntur Eliae, 
Discipulusque dolet, non comparere magistrum. 
Quos tamen illustres declarat pagina reges, 

Altior ordo tenet: Ezechlas idola purgat, 250 
Et revocat longo sopitas tempore leges. 

Hic aegrotantem videas solisque recursum 
Et clarum titulis celebrantem Pascha Iosiam, 
Praeter quos nullus regnavit in omnibus expers 

255 Labis aposlaticae, nullusque a crimine mundus, 
Ecce prophetarum, quo. rege et tempore quisque 
Scripserit, effigies habet altior ordo locatas. , 
Hic signum dat Achaz: ecce, inquit filius Amos* 
Virgo concipiet Hic sub Ioacbim Ieremias 
260 Occasum dolet et dominum nova monstra creasse 
In terra, mulierque virum circumdabit, inquit 
Et stans Ezecbiel post captam a gentibus urbem 
Se vidjsse refert clausam per saecula portam,. 
Scilicet intactae designans virginis alvum. 

265 Occidetur, ait Daniel, post, septuaginta 

Hebdomadas Gliris tus. Valum bissena sequuntur 
Nomina cum titulis et in unum consona dicta. - 
Ultima pars regnum Cyri populique regressum' 
Sub duce Zorobabel habet. Hic reparatio templi 
270 Pingitur: historia hic non praetermittitur Eslher* 
Gausaque mortis Aman, stolidaeque superbia 

Vasthi. 

Hic sedet in tenebris privatus luce Tobias, 

In castrisque necat Qolofernem mascula Iuditli, 
Totaque picturae series finitur in Esdra. 

275 Magnus ut obsequiis tumulo de more peractis 
Inferias solvit, festinus castra moveri 
Imperat et rapido cursu bacchatur in hostem. 
Et Menidan raro contentum milite campos 
Explorare iubet. ubi rex Persaeque laterent. 

2S0 Quo, procul inspecto Maxaeus praepete cursu 

Contraxit turmas et sese in castra recepit. 

At Darius, patulis avidus decernere campis. 
Instaurat bellis acies, cuneosque pererrans 
Pectora tam monitis onerat quam praestruit armis. 
Iam loca Pellaeus castris elegerat, unde 2ss 

Aurea Persarum poterant tentoria cerni: 

Iam vexilla ducum spatio distantia parvo, 

Iam stabant acies: hinc inde volare videres 
Ventorum facili impulsu per inane dracones. 

Cum Macetum furor infremuit, strepituque soluto 200 
In 1 Persas raucis stridoribus impulit auras. 

Nec minus adversi certant elidere Persae 
Horrifico clangore polum: tremit orbis et axis 
Ad sonitum, tremuloque genu vix sustinet Atlas 
Perpetuum pondus: rursus nova bella Gigantum 295 
Orta putans iterat replicatos echo boatus. 

Et patulae rauco respondent gutture valles. 

Armatas inhibere manus populique furorem 
Vix potuit Macedo, quin excitus ordine rupto 
Frenderet, excussoque gradu raperetur in hostem. 300 
Sed quia iam fessus emensp Cynthius orbe 
Obtenebrans faciem, ne funera tanta videret. 
Emerito mergi certabat in aequore curru. 

Ipse iaci vallum et Graiis edicit eodem 
Castra locare loco: paretur et aggere facto 305 
Se rapit ad tumulum, quo totum cominus hostem 
Et sparsas oculis potuit revocare phalanges, 

Totaque venturi facies discriminis illi 
Obiicilur: videt armisonas radiare cohortes, 
aio Distinctas acies phaleris auroque superbas, 
Barbariem populi eonfusaque murmura vocum 
Audit et horrisonus aures percellit equorum 
Hinnitus: quae cuncta viro, si credere fas-est, 

- Incussere metum, facilemque ad nobile pectus 
315 Corque giganteum reor adscendisse pavorem. 
Non alio Tiphys curarum fluctuat aestu. 

Cui blandita diu Zephyri moderantia solo 
Flamine contentam duxit sine remige puppim, 
Nerefdumque chorus placidis epulatur in undis, 
320 Si procul instantes videat fervere procellas, 

Et celeres phocas imis a sedibus “Auster 
Praemittens, madidis iam verberet aera pennis. 
Inclamat sociis, laxisque rudentibus ipse 
Convolat ad clavum laterique aplustre maritat: 
325 Non secus, ut vidit tot milibus arva prementes 
Barbaricos instare globos, iam credere fas est 
Magnanimum timuisse ducem. Vocat ergo qui* 

rites. 

Seu dubiae mentis quid agat, seu verius ut sic 
Experiatur eos, quae sint tractanda requirens. 
330 Exspectata diu tandem sententia docti 

Parmenionis adest: ope noctis eis opus esse. 

Et furto potius quam bello censet agendum. 
Attonitos subito casu, caligine noctis 

Oppressos, placidae torpore quietis inertes, 
Moribus et linguis discordes, posse repelli 335 
Ex facili, aut caedi gladiis aut cedere vicLos. 

Nam si res agitur de luce, horrenda ScyIliarum 
Corpora et intonsis invisi crinibus Indi 
Et quos Bactra creant, immensa statura Gigantum, 
Occurrent oculis, et inani quassa pavore 310 

Pectora terribiles poterunt pervertere formae: 

Addit et a paucis hominum tot milia gentis 
Nec circumfundi nec bello posse moveri. 

Praeterea Darium probat elegisse iacentes 
Planitiae campos, et non, ut contigit ante, 345 
Ciliciae angustas inter decernere fauces. 

Tota fere Macetum laudat manus hoc, et in 

unum 

Consonat: hos inter Polypercon nocte fruendum 
Adserit, et positum Graiis in nocte triumphum. 

. Hunc rex intuitus, nec enim iam Parmentonem 350 
Sustinet arguere et tumidis offendere dictis» 

Quem modo consultum satira percusserat acri: 

Hic latronis ait mos et sollertia furum, 

- Quam mihi suggeritis, quorum spes unica, voti 
Summa, nocere dolis et fallere fraude latenti. 355 
Gloria nostra, dolo non militet: ut nihil obstet, 

■ Quod mihi candorem famae fuligine labis 
I Obscurare queat, iam non angustia saltus 
' Et Cilicum fauces, Dariive absentia segnis. 

360 Nec furtiva placent timidae suffragia noctis. 
Aggrediar de kice viros: victoria quam nos 
Molimur gladiis aut nulla sit aut sit honesta. - 
Malo poeniteat fortunae et sortis iniquae 
Regem, quam pudeat parti de nocte triumphi. 
365 Vincere non tanti est, ut me vicisse dolose 
Posteritas legat et minuat versutia famam. 

Quin ne fallantur, ne corripiantur ab hoste, 
Persarum vigiles et in armis stare catervas 
Compertum est: igitur vestris impendite curam 
370 Corporibus somnoque operi reparate diurno, 
Vicinae memores motus instare diei. 

Quae vobis medium pessumdare debeat orbem. 
Hisque peroratis redit in tentoria miles. 

E contra Darius Persas haud segnius armat 
375 Praemunitque suos: facturum coniicit hostem 
Quod facturus erat, si Parmenionis haberet 
Consilium vires: mandunt alimenta furoris 
Quadrupedes frenos, phaleralaque terga relucent. 
Ignibus accensis acies ardere videntur: 

380.Sideribus certant galeae, clipeisque retusis 
Invenisse pares flammas stupet arduus aether, 
Et metuit fieri coelum ne terra laboret. 

Nec minimum gaudet nox instar habere diei: 
Nam pro sole sibi Darii datur aemula Phoebi 
385 Cassis, et in summo lampas sedet ignea cono. 
Sidera quae noctis obscurans, solaque solis. 

|Solius radiis indignans cedere: quantum 

* Lumine cedit ei, tantum praeiudicat illis. 

Mille micant lapides in gyrum, nullus eorum 
Quem iubar ardoris non disputet esse pyropum. 300 
Invasit subitis concussum motibus ingens 
Agmen utrumque timor: iamque ausa fovere se¬ 
cundum 

Aurea sponda Iovem, sed non spondere soporem, 
Implicitum curis corpus regale tenebat. 

Nunc placet in dextrum cuneum de vertice montis 395 
Mittere Graiugenas, nunc laevum frangere cornu. 

Et nunc oppositis occurrere frontibus hosti 
Molitur, modo falcatos elidere currus, 

Insomnemque trahit, agitat dum talia, noctem, 

Nec capit angustum curarum milia pectus. 400 
Insula multifidi quam Tibridis alveus ambit 
Est ipso reverenda loco, quae vindicat orbis 
Imperiique caput, quadris ubi firma columnis 
Stat sita sub clivo lunaris in aere motus 
Regia reginae, cuius Victoria nomen. 405 

Mille patet foribus, tremulisque sonora lapillis 
Intremit a tactu, totique inmurmurat orbi 
Cardo semel flexus. Ad limina prima susurrat 
Introitumque tenet curarum sedula mater 
Ambitio pernox: solio sedet intus eburno . 410 
Diva, triumphales lauro mordente capillos. 

Munifica munita manu , cinguntque sorores 

Eius utrumque latus et regia lecta coronant. 
Perpetuae comites: lyrico modulamine carmen 
415 Immortale canens et in aevum Gloria vivax. 
Maiestasque premens rugoso saecula fastu. 
Conciliansque sibi facilem Reverentia plebem. 

Et dea, quae leges armat, quae iura tuetur, 
Iustitia, in neutram declinans munere pariem. 
420 Adsidet bis stabilit que deae Clementia regnum. 
Sola docens mise ris mise reri et parcere victis. 
Has inter locuples sed barbara moribus adstal 
Fomentum vitii genetrixque Pecunia luxus. 
Pacifico reliquis praelibans oscula vultu 
425 Immemor est odii finis Concordia belli, 

Et Pax agricola et cum pleno Copia cornu. 
Applausus a fronte sedent, qui seria ludis 
Miscentes vario divam oblectamine mulcent, 

Et Favor ambiguus et blaeso subdolus ore 
430 Risus adulator, commentaque ludicra divae 
Singula polychronos aptant, et musica circum 
Instrumenta sonant numeros aptante camoena. 

Haec ubi tot curas volventem pectore Magnum 
Vidit, perpetuos cui continuare triumphos 
435 A cunis dederat, metuens, ne forte futuri 
Naufragium Martis insomnes mergeret artus, 
Emicat extemplo, velataque nubis amictu 
_ Antra Quietis adit et desidis atria Somni, 

Atque ita: surge pater, Macetumque illabere regi 

Dum iacet, et -euris animum corpusque relaxa. 440 
Dixerat: ille gravis vix se torpore soluto 
Excutiens madidas libravit'in aere pennas. 

Quo se cumque rapit Lethaeo tacta liquore 
Sidera dormitant solitos oblita meatus. 

Ergo ubi torpenti Graecorum castra volatu 445 
Attigit, expulso curarum examine totus 
Principis incubuit stratis atque imbuit eius 
Rore papavereo respersa medullitus ossa. 

Sic animum regis prius anxietate gravatum 
Altior oppressit resoluto corpore somnus, 450 
Posseditque diu, donec caligine mersa 
Noctis hyperborel languerent sidera plaustri, 
Aelhereosque celer stimularet Lucifer ignes. 

Et iam pestiferae ducens praesagia lucis 
Prodierat Titan Nabathaeis luridus undis: 455 

Conveniunt proceres orta iam luce Pelasgi 
Ad regem, insolito thalamis de more iacentem 
Mirantes: alias vigiles excire solebat, 

Et stimulare pigros, et maturare morantes. 

At nunc cum summi discriminis arceat hora, 400 
Quae premat alterutram fatali turbine turbam, 
Explicitum curis torpore quietis inertem 
Mirantur iuvenem: sunt qui latitare paventem 
Celantemque metum tenebris nec cedere somno 
Credere sustineant. Tutorum corporis eius 465 
Nemo vel intrare propiusve accedere fidit, 

Neo munire latus armis sine voce iabentls, 

Ire nec in turmas audet sine principe miles. 
Parmenio, ne qua bellum ratione moretur, 

470 IJtile consilium ratus est: ut corpora curent, 
Utque cibos sumant pronuntiat ergo tribunis. 
Iamque movente gradus adversa parte necesse 
Ilis erat exire. Stratum tunc denique regis 
Dux adiit: quem saepe vocans cum voce nequiret, 
475 Excivit leviore manu: lux, inquit, oborta est: 
Hunc ego te moneo molles excludere somnos. 
Quae te tanta quies tenuit? iam Meda propin¬ 
quant 

Agmina: iam cuneos admovit cominus hostis, 
Iam Bellona furit, sed adhuc exspectat inermis 
480 Imperium tua turba tuum: rigor ille vigoris 
Et virtus animi, quae numquam fracta resedit, 
Ilaec ubi nunc? sane vigilum pigritantia somno 
Corda ciere soles. Crede, inquit Martius heros, 
- Admitti somnum mihi non potuisse, priusquam 
485 Exonerata graves posuissent pectora curias.* 
Miranti sine fine duci, quod libera curis 
Pectora dixisset Macedo, sed quaerere causam 
Non tamen audenti: cum vicos ureret, inquit. 
Hostis, cum vastaret agros, exscinderet urbes, 
490 Cum fugeret, sese diffidens credere fatis, 

Iusta mihi tunc causa metus onerataque curis 
Mens erat, alternam non admissura quietem. 

* 

At nunc cum Darius coram me totus, et eius 
Copia tota mihi sese praesentet in armis, 

Nec fugiens possit devortia quaerere Martis, 495 
Quod metuam nihil est. Sed quid moror? . Ite 

parari 

llt mos est: alias replicabo licentius ista. 

Dixit et armari lituo praecone Pelasgos 
Imperat, ipse suis aptat munimina membris. 

Aerea crure tenus serpens descendit ad imos 500 
Squama pedes: natum mordacis acumine dentis 
Castigare moras et pennas addere plantis 
Calcar inest, ut cum profugos praevertere cursu 
Tentabit, si vox non excitat aut tuba lentum 
Cornipedem, saltem stimulos latus audiat acres. 505 
At leves humeros et pectus herile tuetur 
Vertice dependens triplici toga ferrea nexu. 

Et teretes ulnas maculis circumligat uncis. 

Sed parcens oculis hostem dat posse videri. 

Tutior ut lateat duplici protecta galero, 510 

Corporis humani pars dignior, aerea" cassis 
Imprimitur capiti flammantibus ignea cristis. 
Inseritur lateri rivos factura cruoris 
Dira lues gladius, per quem Iovis atria nigri 
Manibus exspectant vacuos implere Penates. g| 5 
Poscitur hinc Bucephal: cui rex ut praepete saltu 
Insedit, domuitque ferum domitor ferus orbis, 
Laeva mauus clipeo felici foedere nubit. 

Sic Carneo, ut frenis aequo i nugatur amore. 

520 Fraxinus in dextra, eoius flagrante coruscat 
Vexillo cuspis et verberat astra leone. 

Non magis a primo duri discrimine Martis 
Hunc alacrem videre sui: veniente suorum 
In medium Magno, spes sana resuscitat aegrum 
525 Agmen, et in vultu victoria visa sedere est 
Ipse suis, igitur distinguens partibus agmen 
Disponensque aciem quo debuit ordine, currus 
Falcatos,. Bario quae spes est sola triumphi. 
Excipere ordinibus laxis coetuque soluto 
530 Evitaro iubet, et non impune vagari 
Aurigas et equos, sed eos involvere telis. 
Dumque monet munitque suos, dum pectora dictis. 
Roborat, elapsus a Medis transfuga Medus 
Transmeat ad regem. Darium qui ferrea terrae 
635 Instrumenta refert astu mandasse latenti. 
Muricibus nomen quibus, et si viribus hostem 
Vincere non possit, retinere tenacibus uncis 
Sperat et occulta Graios sorbere ruina. 

Quo simul accepto, Medus ne ficta loquatur, 

540 Ne capiat sermone suos, rex imperat illum 
Servari, tamen ipse locum fecitque notari. 

. Monstrarique suis, ubi rex Babylonius arte 
Fretus Ulyxea terrae mandaverat uncos: 

Neve repulsa dolis succumberet ardua virtus 
645 Omnibus ostendi iubet ostensumque caveri 

Suspectum de fraude locum, Tunc vero fluentes 
Praecedens acies, verbo nutuque loquaci 
Ad lites animans: vestris labor ultimus, inquit. 
Prae manibus, socii. Bellum quod Granicus amnis 
Vidit et angusto Cilicum victoria saltu, 550 

Quid laudis, quid honoris habent, nisi line beato 
Terminet extremum deus et fortuna triumphum? 

Sed fortuna deus ea, quae pro viribus adstans, 
Semper Alexandro, tam sub me sceptra tenere . 
Quam sub se gaudet alios regnare potentes. 555 
Haec ubi me Macelum moderantem Graeoia vidit 
Frena, meos ex tunc promovit, eisque nocere 
Velle licet liceat, sed non audere licebit. • 

Ista nihil praeter numerum discriminis affert 
Tam populosa cohors: sed ad hoc fortuna laborat,seo 
Quam pudet exiguos toties numerare triumphos. 

Ut mihi vincendum semel et simul offerat orbem. 
Tanto pluris erit nobis victoria, quanto 
A paucis partam de pluribus esse liquebit. 

Ite per imbelles gladio ductore catervas: 5G5 

Gemitis ut solem gemmis auroque coruscum 
Obscurent clipei, lapidumque superbia conos 
Occupet ardentes, ut purpura vestiat agros? 

Vincere quis nolit, ubi sic in bella venitur? - 
Quis nisi mentis inops oblatum respuat aurum? 570 
Congestas orientis opes Arabumque labores 
In promptu rapere est. Menti si pareat ensis. 

Si cupido cordi gladii respondeat ictus. 

Si tam caedis amans animas sitiensque erueris 
575 Quam sitiens auri, vestrum est quodeumque vi¬ 
detis. 

Non adseribo meum: tantum mihi vincite, praedam 
Dividite mter vos. Qui mecum vincere curas. 
Participem me laudis habe, tibi cetera tolle. 
Exemplar virtutis habe formamque gerendi 
580 Martis Alexandrum: nisi primus in agmine primo 
Rex apparuerit, si tergum verterit hosti. 
Excusatus eris, veniamque merebitur ille 
. Qui fugiet, qui lentus aget. Si vero remisse 
Nil aggressus ero, si numquam dixero Torti 
585 I prior, i, sed in arma veni praecedere visus: 
Tum demum socios sum dignus habere sequaces. 
Exemplo moveat fortes, documenta vigoris 
Exhibeat, quicumque regit. Sic fatur, et ecce 
Concurrunt acies: it tantus ad aethera clamor 
590 Et vulgi strepitus, quantum si dissona mundi 
In chaos antiquum rediviva lite relabens 
Machina corrueret, rerum compage soluta 
Horrisonum concussa darent elementa fragorem. 


. 7 * ' 

Quintus habet strages varias et funera carta 
Deplorata suis. Victos apud Arbela Persas 
Consulit Arsamides, duro de tempore tractans. 
An potius sit ei reparato robore latis 
6 Medorum regnis rursus committere falis. 

Sed proceres haerent. Ad donativa maniplos 
Convocat Aeacides et donis vulnera curat. 

Ecce vir illustris et non inglorius illa 
Praecedente acie, stipatus prole virili, 

10 Mazaeus regem Babylonis moenibus infert. 

Jjege Numae regis lata de mensibus olim 
Quintus ab ancipiti descendens ordine Iano 
Mensis erat, roseis distinguens partibus annum. 
Et gemino plausu gaudebant hospite Phoebo 
a Ledaei fratres, prima cum parte diei 
Concurrere duces, emenso tempore cuius 
Praevidisse luem Medis Persisque futuram 
Creditur et scripto Daniel mandasse latenti: 
Adfuit a siccis veniens Aquilonibus hircus , 

10 Ultio divina, proles Philippica, Magnus. 

Quem procul ut vidit galea flammante coruscum 
Indus Aristomenes, denis elephanta flagellis 
Prodigus excutiens medicata cuspide ferrum 
Immergit clipeo: sed eo lorica retuso - 
15 Tutatur corpus. At Magnus arundine monstro 
Obviat, et qua se lateri promuscida iungit. 
Vitales aperit ferro mediante latebras. 

Fit fragor, ingentem monstro faciente ruinam. 
Sed cum praecipit! cecidisset belua lapsu, 

20 Ultor Aristomeuen et parcere nescius ensis 
Acephalum reddit: nostra est victoria, nostra est. 



104 GUALTHEBI ALEXANDER IDOS 

Ingeminant Graeci. Persae glomerantur in unum. 
Missiliumque frequens regem circumvolat imber: 
Sed nec gaesa movent, nec saevior ense bipennis. 
Quem duce fortuna virtus infracta tuetur. 25 
Ille per insertos invictus et impiger hostes 
Telaque perrumpens volat, ignoratque moveri. 
Ferreus armatos contundens malleus artus. 

Quo feriente cadunt Eliphas Pharaone creatus, 
EtPharosOrchanides: Eliphas iaculo, Pharos ense, 30 
Hic eques, ille pedes, Aegyptius hic, Syrus ille. 
Sicca prius sterilisque diu iam flumine fusi 
Sanguinis humet hamus, iamque imbuit unda 

cruoris 

Arterias Cybeles: cadit infinita vicissim 
Persarum Macetumque manus: iacet ense Philotae 35 
Enos et Caynan, Enos, qui fuderat ense 
Hesiphilum, Caynan quia Laomedonta securi. 

Ibat Alexandro vulnus letale daturus. 

Si sineret fortuna, Geon, maris, incola rubri. 
Informis facie, quem creditur una Gigantum, 40 
Quippe giganteis ducens a fratribus ortum, 
Aethiopi peperisse viro, qui corpore matrem 
Immani referens aliumque colore parentem. 

Quos terrere nequit nigredine, corpore terret. 
Fuderat ergo viros clava ter quinque trinodi, 45 
Agmina dum Graium sinuoso turbine rumpenS 
Ad Magnum molitur iter: ceu dissipat acri 

Dente canes Nemeus aper, cui sudat apertis 
Spuma labris, dorso valli riget instar acuti 
so Seta minax, humeroque canes supereminet omn«s‘: 
Nunc hos a laeva, dextra nunc fulminat illos. 
Nunc caput in renes obliqhat, rursus ab illis 
In latus oppositum, partemque tuetur utramque, 
*Se non ignarus volucri defendere gyro. . 

65 Ventum erat ad regem: miratur Martius heros 
Visa mole viri, dumque arduus ille cruentam 
Erigeret clavam, clamoso gutture regi 
Intonat, heus, inquit, quis te furor egit in hostem. 
Magne, giganleum? quem sidereas Iovis arces 
go Affectasse legis? a quo vix fulmine tandem 
Tutus in aeUierea mansit Saturnius arce? 
Nondum finierat, agili cum torta lacerto 
Pinus Alexandri medio stetit ore loquentis. 
Faucibus affigens linguam, ne deroget ultra 
65 Coelicolis: sed adhuc stantem telumque cruentum 
Mandentem Macedo tunc demum admissus equini 
Pectoris impulsu quatit, explicitumque per artus 
Aeddit humo natum. Plan&it percussa iacentem 
Mater humus prolem, tantumque dat icta fra¬ 
gorem, 

70 Quantus ubi annosam sed adhuc radice superbam 
Montibus evellit fioreae violentia quercum. 
Concurrunt Argiva phalanx stratumque Geonla 
ConfodiuntJaculis, gladios que in viscera condunt- 

Quem tandem lacerum vultus et mille retusum 
Pectora vulneribus Acherontis ad antra remittunt. 75 
Parte furens alia Parthorum proterit agmen 
Inclitus ille Clitus, cuius soror ubere Magnum 
Lactavit proprio: sed quae provenerit illi 
Talio pro ineritis magis arbitror esse silendum. 
Hunc ubi germani respersum sanguine vidit ' so 
Sanga Damascenus, fraterno motus amore * 

Ter gemitum dedit et repetita medullitus alto 
Pectore confusam reprimunt suspiria vocem* 
Cumque tribus iaculis frendens explere nequiret 
Pectoris affectum, stricto mucrone micanti 85 
Emicuit curru, quaque huic flagrante pyropo 
Ardebat cassis claro caput arguit ictu, 

Et nisi loricae latuisset tuta galero 
Rorasset cerebrum terebrata casside cervix. 

Sed licet attonitus mananti sanguine, Sangae 00 
Non tamen ignavus gladio respondet, idemque. 
Quod modo transierat primi per viscera fratris, 
Balneat alterius inter praecordia ferrum. 

Diriguit primo spectata caede suorum 

Melha pater, nec quos lacrimarum funderet im- 95 

bres 

Invenit facies: etenim dolor intus obortas 
Sorbuerat lacrimas» et compluit intima cordis 
Arida deorepitae faciei debitus imber,- 
Supplevit que vices oculorum flebile pectus. 


1 

100 Palluit exanimis dextra languente, gelato 
Corde, senex et mors in vultu visa sedere est 
Mox ubi mens rediit redivivo sanguine tandenr. 
Singulta medias interrumpente querelas: 

Tune duos, inquit, tortor saevissime, fratres, 

105 Tune duos ante ora patris mucrone vorasti? 

Non veritus patris emeriti miseraeque parentis 
Praecipitare dies? sed ut Ulterius tibi nullum 
Non pateat facinus ferro, fera tigris, eodem 
Quo mea me coram rupisti viscera ferro 
lio Iunge patrem natis, et funera terna remitte 
Coniugis et fratrum viduae plangenda parenti. 

Si qua tamen coniux, si quis tibi filius heres 
Aut soror aut mater. Parcarum vindice filo 
Quod doleo doleant, et idem quod lugeo plan- 
. gant. 

tts Dixit, etr imbelli iaculatus missile dextra 
Torsit in ora Cliti, quod vix umbone moratum 
Ocius avellit Clitus, et qua sancta recurvis 
Canities nemorosa pilis vergebat in armos, 

% • Hispida letali perfodit guttura ferro. 

• 120 Ille ruens cecidit, visu miserabile, natos 

Inter semineces, prolemque amplexus utramque 
Tendit ad infernam natis comitantibus urbem. 

Iamque propinquabat regali prodita luxu 
Ipsa acies Darii, curruque micabat ab alto 
m Rex, regem innumera lapidum prodente lucerna. 

Obstupuit tanta percussus, luce Nicanor, 

Utque erat in dextro cornu dux agminis, illuc 
Applicuit cuneum belli quem sorte regebat 
Commissum. Primis arrisit subdola gestis 
Eius et excepit blande fortuna furentem 130 

Parmenione satum: vix obstitit unda clientum 
Primo congressu, stabilemque Nicanoris alam 
Sustinuit tepide, donec Rkemnon Arabiles 
Turbidus in medios ruit obsitus imbre quiritum. 

Et stabilit profugos mentesque redintegrat aegras: 135 
Statur et immotis figunt vestigia plantis. 

Eminus occumbunt iaculis et turbine fundae, 
Cominus et gladio et cerebrum sitiente securi. 
Interdum livore sudum verubusque cruentis 
Rem peragunt pedites: sedes implentur avari 140 
Ditis et umbriferi domus insatiabilis antri. 

Rumpere tila manu non sufficit una sororum, 
Abiectaque colo Clotho Lacbcsisque virorum 
Fata metunt, unamque duae iuvere sorores. 

Mixta plebe duces pereunt utrimque, sed inter 145 
Milia tot procerum speciali laude refulgens 
Inclitus emicuit numerosa caede Nicanor, 

Perque tot obiectos vestigat Rliemnona Persas, 

Nil actum credens fusis tot milibus, ipsum 
Cum videat superesse ducem dominumque co-150 

hortis. 

Nec mora conspicui turba cedente suorum 

Concurrere duo, ferit horrifer astra boatus. 

Et populi quatit arva fragor, ferrata subactas 
^ Cornipedum pedibus putres terit ungula glebas. 
155 Cominus admissi sibi vicinantur: uterque 
Cuspide praetenta superes agnovit in ictu 
Propitios, crudeque licet pulsatus acerno 
Stipite, mansit eques tamen: hinc vacuata pro* 

pinquum 

Vertitur ad capulum manus: aerea casside quassa' 
iso Profluvio rigat arva eruor, nec sustinet iras 
Mucronis clipeus; genibus cecidere remissis 
Vectores vectique simul. Prior ense retecto ' 
Surgit Parmenides, et peetora Rhemnonis acer 
Areet utroque genu, donec vitalia Parthi 
165 Et ventris latebras capulo tenus induit ensis. 
Extemplo turbati Arabes et lite relicta 
Vertere terga parant: sed quos Hyrcania gignit 
Conspicuos in Marte supervenit ala quiritum 
Excedens numerum, inclusumque Nicanora vallo 
1.70 Armisonae septe facta statione coronant. 
Obruitur primo iaculis: strepit aerea cassis 
Glandibus et saxis, tantamque sibi lacer orbis 
Obslupct innasci veterano robore silvam. 

Iamque pedes ulnaeque labant mixtoque cruore 
H 5 Membra lavat sudor : sed mens infractaqUe virtus 
Et princeps animus fracto sub pectore regnant, 
Totque laeessitus'iaculis et cestibus iHe 

Murus Alexandri,, sed non sine nomine tandem, - 
Occubuit, multamque sui cum strage ruinam 
Persarum trahit unius damnosa ruina, iso 

Qualis Romulea cecidit cum turris in urbe 
Turbine fulmineo vicinas obruit aedes. 

Interea Macelum planctu pulsatus acerbo 
Advolat orbata catulis truculentior ursa 
Diluvium mundi Macedo: pavet obvia turba iw 
Principis occursum, fugiuntque per avia cursu 
Praecipiti, dociles vitam praeferre triumpho. 

Unus Alexandro reliquis fugientibus instat 
Memnonides Phidias, cuius lanugine prima 
Signabat roseas facies nivis aemula malas, ioo 
Nobilis et patrio.referens a sanguine Gyrum, 

Cui nuptura soror Darii: si cederet illi 
Gloria Martis, erat unde orta superbia: Magno 
Obvius ire parat. Sed nec reverentia patrum. 

Nec favor aetatis, nec rerum copia mortem 195 
Excutiunt: parili forma, sed dispare fato 
Occurrit iuveni laxis Hephaestio frenis, 

Et qua flammivomo riotu micat aerea tigris, 
Discutit umbonem, largoque foramine candens 
Admittit ferrum laxo toga ferrea nexu. 200 

Transit in occultas feralis arundo latebras 
1 Pectoris, inque humeris nivea cervice reclini r 
Perpetuae Phidias noctis caligine tectus 
Fertur et aeterno clauduntur lumina somno. 

205 At laevo in cornu, cui nulli Marte secundus 
Parmento praeerat, discors Bellona furebat. 
Sanguineis- maculosa tubis sanieque recenti 
Delibuta comas: cui spumeus axe cruento. 
Lumine flammifero, tonitrus et fulminis instar, 
210 Concitus oceurrit ferali turbine frater. 

Cui sternit furor ipse vias, cedantque'ruenti 
Degeneres animi: comes indivisa furoris 
Praecipites rapit ira gradus et fellea torquens 
Lumina contemnit humiles rationis habenas, 

215 Impatiensque morae levis et male cuncta mini¬ 
strans 

Impetus obliquos versans in pulvere currus: 
Uncftque successus, sed et infortunia mixtim 
Circumfusa volant ,,A mille a vertice Martis 
Cum pallore suo /nutant per inania mortes. 

220 Talis in amplexus veniens per colla sororis 
Brachia diffundit deus horrifer: ocius, inquit, 
Labere cara soror, Macetumque, i, nuneia regi: 
Vana spe raperis. Darium qui perdere per te 
Nescius affectas: scelus hoc a principe tanto 
225 Amovere dei, nec fas ut dextera-mundi 
Sceptra tenens madeat iugulo polluta senili. 
Altera debetur Dario fortuna, suorum 
- Proditione cadet: celer ergo per arma, per hostes 
Adsis, et varia populanti caede Pelasgos 
290 Impiger occurras. Mazae o: quippe rapinis 

Et Macetum spoliis inhiat, laxatque solutos 
Compedibus Persas^ rursus versa vice vinclis 
Mancipat Argivos: nec enim tot sustinet ultra 
Milia Parmenio paucis incessere turmis. 

Dixit, et imbrifero Bellona citatior austro ,235 
Fertur et ad dextrum pertransit stridula cornu, 
Induiturque genas horrendaque Palladis ora, 
Gorgonis anguicomos praetendens aegide vultus: 
Commemoransque dei breviter mandata recessit, 
Infecitque diem ferali nube recedens. .. 240 

Excutitur saltu Macedo profugamque sequulus 
Voce deam: quocumque venis dea cardine, vanum 
Spernimus omen, ait: non me divellet ab armis 
Et curru Darii, licet impiger ales ab alto 
Missus Atlantiades verax mihi nuntius ipsas • 246 

Afferat a Persis raptas cum matre sorores. 

Ex Dario pendet nostri spes unica voti: 

Quem si perdidero, parvi mihi cetera, parvi 
Perdita momenti: solum si vicero, solus 
Perdita restituet: non est milii perdere tanti 250 
Quod recipi poterit, ut non et vincere malim. 

Sed neque si turris Darium septemplice muro 
Includat, licet ardenti circumfluus unda 
Sulphureis Acheron defendat moenia ripis. 

Eripiet fortuna mihi. Sic fatus in armis - 255 

Se locat, et summo clipeum feriente lacerto. 
Orbem signiferum ceu vallum et moenia muro 

Pectoris opponit, tendensque in sidera pinum, 
Yertice sublato medios ruit hostis in hostes, 

260 Fumantesque globos torquens testatur adesse 
Pulvis Alexandrum. Fertur temone supino 
Afer Aristomenes, pedibusque attritus equinis 
Occubuit Lysias: Libycis a Syrlibus Afer ■ " 

Venerat, a Scythicis Lysias tetrarcha pruinis. 

2 G 5 Afrum Craterus, Lysiam deiecit Amyntas: 

Ense iacet Lysias, hastili corruit Afer, 
fungitur his Amilon, terebrato gutture rubram 
Exhalans animam, Baradamque iacentibus addit 
Antigonus, reprimitque globum Ptolemaeus eque¬ 
strem. 

270 Nec minor Eumenidi strages nec gloria Coeni 
Inferior Meleagre tua: truculentior instat 
Perdiccas solito cunctis cernentibus ipsum 
Ante aciem Darii. Polypercon, nocte fruendum 
Qui prius asseruit, redimit de luce patenti 
275 Consilium de noete datum: furit Inacha pubes 
Mente una votoque pari: furor omnibus idem ' 
Parque animus bello dominoque simillimus ipsi. 
Ut quot Alexander comites si Marte furentes 
Cominus adspiceret, tot se gauderet habere 
280 Magnus Alexandros. Iam victoris fragor aures 
Pulsabat Darii, iamque irrumpebat in ipsos 
Consortes lateris funestae turbo procellae. 

Aeger in adversis animus sapientis, et aegre 

Consulit ipse sibi, eum duro tempore primis 
Diffidit rebus et spes languescit inermis. . 285 

Nam quid agat-Darius? quo se regat ordine de¬ 
mens? 

Cui nec tuta fuga est, nec si velit ipse morari 
Inveniet socios? nam de tot milibus i ante 
Quis se crediderat, bello vix mille supersunt 
Qui stent pro patria: pudor et reverentia famae 290 
Ne fugiat prohibent, contra timor anxius urget 
Dumque vacillanti stupefactus pectore nutat. 

Dum duhitat, rapiatne fngam, vitamve perosus 
Se sinat ipse capi, Persae velut agmine facto 
Mandant terga fugae, rapiuntque per arva relicto 295 
Rege gradum. Laxis tunc demum invitus habenis 
Naclus equum Darius rorantia caede suorum 
Retrogrado fugit arva gradu. Quo tendis inertem 
Rex periture fugam? nescis, heu perdite, nescis 
Quem fugias! hostes incurris dum fugis hostem! 300 
Incidis in Scyllam cupiens vitare Charybdin. 

Ressus, Nabarzanes, rerum pars magna tuarum, 
Quos inter proceres humili de plebe locasti. 

Non veriti temerare fidem capitisque verendi 
Perdere canitiem, spreto moderamine luris, 305 
Proh pudor! in domini coniurant fata clientes. 

Magnus ut ablatum medio de limine mortis 
Accepit Darium, regum super ossa cruentus 
Fertur et ingenti super ipsa cadavera saltu 

3 ioInsequitur profugum paene Incomitatus Achivis, 
Immemor ipse sui, qualem rapit impetus ignem 
Sideris et raris distinguit nubila flammis. 
Quantus ab Alpinis spumoso vertice saxis 
Erumpit Rhodanus r ubi Maximianus Eoos 
315 Exstinxit cuneos, cum sanguinis unda meatum. 
Fluminis adiuvit fusa legione Thebaea, 
Permixtusque eruor erumpit in ardua, spreto 
Aggere riparum totumque rigavit Agaunum. 

Sed iam praecipiti per saxa, per invia, saltu 
320 Transierat Lycum paucis comitantibus amnem 
Belides, dubiusque stetit stratumne furenti 
Immersurus aquae , properaret frangere pontem-, 
Pellaeo clausurus iter: sed ab hoste premendos 
Bura caede suos timui t, # si ponte rescisso 
325 Securus fugiens Persarum excluderet agmen. 
Utile propositum vicit respectus honesti, 
Praeposuitque suos Darius sibi: maluit ergo 
Iustus inire fugam, potiusque elegit apertam 
Victori praebere fugam quam claudere victis. 

330 Fit fuga Persarum, turbatoque ordine passim 
Curritur ad pontem: sed et intolerabilis aestus 
Et cursu duplicata sitis languentia torrent 
Viscera, et exhaustos sudor sibi vindicat artus» 
Pulmonisque vagas agitant suspiria cellas. ^ 

339 Unde inopes undae, nemorum per devia docti 
Occulti laticis salientes quaerere venas, 

8 * 

Omnibus incumbant rivis, haustaque gnlose 
Coenosi torrentis'aqua,-praecordia limo 
Tensa rigent; praegnantem uterum simulare co¬ 
actus 

Triste parit funus concepto flumine venter. 340 
Nonnullis avido fluvium dum gutture sorbent. 
Obstruit occurrens vitales unda meatus, 

Aeraque in caeeis inclusum suffocat antris» 

Sed [neque tot turmas procerum vulgique pha¬ 
langes 

Ad mortem ductore metu sine lege ruentes 346 
Explicat unius angustia pontis: acervos 
Vix capit unda tumens fluviique vorago cadentes. 
Labuntur passim, lapsosque involvit hiatus 
Fluminis et virides stupuere cadavera Nymphae. 

Languentes gladios et hebentia tela suorum 359 
Intuitus Macedo, cum iam declivis Olympus 
Phoebeis legeretur equis, fumantibus arvis 
Aethiopum, et solito pauloque remissius igne 
Ureret Herculeas solis vicinia Gades, 

Causatus praeceps in noctem tempus, ad illos 355 
Quos credebat adhuc in cornu stare sinistro 
Flectit iter: iamque in laevum converterat arma. 
Cum praemissus eques a Parmenione triumphum 
Nuntiat et variis afflictos stragibus hostes» 

Dumque reducuntur equites in castra, repente seo 
Vallibus emergens Persarum apparuit agmen, 

Exurens clipeis galeisque micantibus agros. 

Qui primos inhibere gradus et figere gressum. 
Demum ubi tam paucos Macetum videre, cruentas 
m In Magnum vertere acies: rex ante quiritum 
More suo gradiens vexilla, pericula Martis 
Dissimulans potius quam spernens, ilhid ab hoste 
Concussum toties sed inexpugnabile castrum 
Pectoris opposuit Persis, nec defuit illi 
370 . Perpetua in dubiis rebus fortuna. Cohortis. 
Praefectum mortis et Martis amore furentem 
Excipit et celeri rimatur viscera ferro. 

Nec mora Lysimachus et gloria gentis Achaeae 
Invasere Arabes passim, noutrisque pepercit 
375 Martius ille furor, ubi nemo cadebat inultus. 
Verum cum Phoebi radiis* Atlantide stella 
Iam vultus audente suos opponere, Persis 
Marte videretur fuga tutior, ordine rupto 
Consuluere fugae, laxisque licenter habenis 
380 Nocte fere media transvecti fluminis amnem 
Arbela perveniunt, ubi rex Babylonius illos. 
Quos secum fuga contulerat, lugubris et amens 
Consulit et pariter duro de tempore tractat. 
Cumque repressisset queruli suspiria cordis, 

3&> Relliquias Macetum lacrimoso lumine spectans: ) 
Fortuitos toties, inquit, variare tumultus. 

Nunc adversa pati, nunc exultare secundis. 

Nunc caput incurvare malis, nunc tollere, sortis 

Humanae est: humilem sic vidit Lydia Croesum, 

Et sfc victorem versa vice femina vicit. 890 

Sic quoque Thermopylae Xerxem videre iacentem; 

Et qui navigiis totum modo texerat aequor. 

Vix licuit victo sola cum nave reverti. 

Nulla rei novitas pervertere fortia debet 
Pectora, cum nulla teneatur lege fidelis 395 

Esse homini fortuna diu: spes unica viciis 
Contra victorem rursus sperare triumphum. 

Nec dubito, quin victor agros aditurus et urbes 
Civibus exhaustas, sed opimis rebus et auro 
Confertas, ubi gens avidissima gutture toto, 400 
Visceribus siccis sitiens letale metallum, 

Tentabit sedare sitim praedaque recenti 
Conceptam satiare famem: nec inutile nobis 
Id reor: interea fines intactaque bellis 
Regna petiturus Medorumque ultima, vires 405 
Non aegre reparabo meas. Pretiosa supellex 
Castraque castratis et multa pellice plena . 

Quanti sint oneris et quantum bella gerentes 
Impediant, usu longo didicere potentes. 

His partis erit inferior, quibus ante remotis 4io 
Maior erat Macedo: spoliis vincetur onustus. 

Qui vicit vacuus: non auro bella geruntur 
Sed ferro: non aes, non oppida regna tuentur. 

Sed virtus viresque virftm. Penetremus abactos 
Medorum fines: in duris utile rebus' 415 

Non diotu speciosa sequi, docet ipsa facultas. 
Non secas antiquos primo molimine rerum ' 
Novimus afflictos sortis discrimine patres. 
Induitis aliquot hostique sibique diebus, 

420 Fortunam reparasse suam, rursusque retusis 
Hostibus adversa de parte tulisse triumphos. 

Finierat Darius: vox plena pavoris et exspes 
Visa suis. Cum tot opibus Babylona superbam 
Et reliquas urbes sine defensore relictas 
425 Esset Alexander primo fracturus Eoo, 

Nulla videbatur reparandae copia sortis. 

Sed neque quod superest retinendi gratia regni, 
Seu confirmata tamen agmine, sive sequente 
Imperium potius quam consilium ducis, uno 
430 Maturant animo Medorum visere fines. 

Nec mora distribuens celebres apud Arbela gazas 
Munificus.Macedo, tantis ardenter onusta 
Rebus et inventa satiato milite praeda 
Transcurrit Syriam, pluvioque citatior Austro, 
435 Vi vel amicitia superatis civibus, ardet 
Obsita coctilibus intrare palatia muris, 
Insignemque olim tot regum laudibus urbem, 
Cui dedit aeternum labii confusio nomen. 
Cumque Semiramia tantum distaret ab lirbe, 

440 Quantum Sequaniis distat Dionysius undis, 

Ecce vir illustris stipatus prole beata 
Impiger occurrit Mazaeus transfuga regi. 


l 

Imperio Magni.sese Babylonaquc. dedens: 

Quem rex complexus avide vuUuque. benigno 
Suscipiens, tacitis suffocat gaudia votis» 

Quippe laboris erat longi magnique paratus. 

Tot populis et tot munitam turribus urbem 
Obsidione capi, nisi machina munere divum 
Coctile caementum crebro dissolveret ictu.. 

Virque manu promptus et non inglorius illa 
Praecedenti acie toties expertus in armis. 

Exemplo poterat alios ad foedera pacis 
Invitare suo. Tunc vero cohortibus arte 
Dispositis iussisque sequi et retrocedere Persis, 
Agmine quadrato stupefactae illabitur urbi. 455 
Splendet in occursu tanti Babylonia regis. 

Et quas congessit veterum sollertia regum 
Exponuntur opes: ardent altaria gemmis. 
Porticibusque sacris statuae reteguntur, avitae. 

Per fora, per vicos, per compita Serica ridet 4 go 
V estis et aurivomis ignescunt fana coropis, 
Matronasque graves annis civesque severos 
Tegmina caelatis urunt bombyeina monstris. 

Servus et ancillae iussi lucescere luxu 
Barbarico, insolitos nequeunt sufferre paratus, 4C5 
Immemoresque sui, dum contemplantur amictus, 
Iam se praesumunt servos non esse fateri, 

Uosque, quibus deerat fallax opulentia* iussit, 

Inter honoratos fulgere precaria vestis. 

470 lam lolum victoris iter lascivia florum 
Texerat et ramis viduata virentibus arbor: 
Quocumque ingreditur certant thymiamata ture. 
Divinique Arabum pascuntur odoribus ignes, 

Et matutino satiantur aromate nares. 

475 Effera praefertur claustro indignata teneri 
Tigris, et obtrusi ferrato carcere pardi: 

Inclusi caveis frendunt immane leones» 

Et quaecumque tenet Hyrcanos bestia saltus. 

Et ne praepediat oculos obiecta sequentum 
iso Turba frequens, gradibus evecti ad culmina tecti 
Quamplures avidique suum cognoscere regem 
Edita murorum longa statione coronant. 
Occurrunt lyricis modulantes cantibus odas 
Cum cytharis mimi: concordant tympana sistris, 
4S5 Cymbala psalterio cedunt, nec defuit aures - 
Blandius humanas docilis sopire jigjla. 

Et quos Niliacae tradunt mendacia gentis 
Fatidicos, coelique notis praenosse peritos 
Sidereos motus et inevitabile fatum„ 

490 Memphitae vates currum victoris adorant. 
Numquam tam celebri iactatrix Roma triumpho 
Victorem mirata suum tam divite luxu 
Excepit, seu ..cum fuso sub Leucade Caesar 
Antonio sexti mutavit nomine mensis, 

495 Lactandasque dedit hydris Cleopatra papillas: 
Seu post Emathias acies, cum sanguine Magni 

Iam satur irrupit Tarpeias Inlius arces. 

Et merito; nam si regum miranda recordans 
Laudibus et titulis cures attollere iustis, 

Si fide recolas, quam pauco milite contra 600 
Victores mundi tenero sub flore iuventae 
Quanta sit aggressus Macedo, quam tempore parvo 
Totus Alexandri genibus se fuderit orbis: 

Tota ducum series, vel quos Hispana poesis 
Grandiloquo modulata stilo vel Claudius altis 505 
Versibus insignit, respectu principis huius 
Plebs erit, ut pigeat tanto splendore Lucanum 
Caesareum cecinisse melos Romaeque ruinam. 

Et Macetum clarus succumbat Honorius armis, 
r Si gemitu commota pio votisque suorum sio 

Flebilibus divina daret clementia talem 
f Francorum regem, toto radiaret in orbe 

Haud mora vera fides, et nostris fracta sub armis 
Parthia baptismo renovari posceret ultro. 

Quaeque diu iacuit effusis moenibus alta 515 

Ad nomen Christi Carthago resurgeret; et quas 
Sub Carolo meruit Hispania solvere poenas 
Exigerent vexilla crucis: gens omnis et omnis 
Lingua Iesum caneret, et non invita subiret 
Sacrum sub sacro Remorum praesule fontem. 520 

Sextas Alexandrum luxu Babylonis et auro 
Corruptum ostendit Castrensia munera certis 
Distribuit numeris. Annato milite fines 
Uxios intrat. Sisygambis liberat urbem 
& Et Madaten precibus. Cum moenibus eruta fumat 
Inclita Persepolis. Novet occursus miserorum 
Turbatum regem. Darius discrimina Martis 
Rursus inire parat. Hinc seditio parricidas 
Separat a Dario: sed eos innata simultas 
10 Acceptos reddit et credula pectora placat, 

Nec fatum mutare valent decreta Patronis. 

Ecce,lues mandi, regum timor unicas, ecce 
Quem tolies poteras ^Babylon. legisse futurum 
. Eversorem Asiae, sacra quem praedixerat hircum 
Pagina, quem gemini fractarum cornua regni, 

6 Praesentem mirare virum, nec despice clausum 
Coctilibus septis, qui latum amplectitor orbem, 
Cuius inhorrescunt audito nomine reges: 

Rex erit ille tuus, a quo se posceret omnis 
Rege regi tellus, si perdurasset in illa 
10 Indole virtutum, qua coeperat ire potestas. 
Adspice quam blandis victos moderetur habenis, 
Adspice quam clemens inter tot prospera victor, 
Adspice quam mitis dictet ius gentibus, ut quos 
Hostes in bellis habuit cognoscat in urbe 
15 Cives, in bello quos vicit vincat amore. 

Hos tamen a tenero schola quos impresserat aevo 
Ornatus animi, poliendae schemata vitae. 
Innatae virtutis opus solilumque rigorem 
Fregerunt Babylonis opes luxusque vacantis 
20 Desidiae populi: quia nil corruptius urbis 
Moribus illius, nihil est instructius illis 

Ad Veneris venale malum, cum pectora mullo 
Incaluere mero: si tantum detur acerbi 
. Flagitii pretium, non uxores modo sponsi, 

Sed prolem hospitibus cogunt prostare parentes. 25 
Sollennes de nocte vident convivia ludos. 

Quos patrio de more solent celebrare tyranni. 

Hos inter luxus Babylonis et otia Magnum 
Ter deni tenuere dies et quatuor: unde 
Terrarum domitor exercitus ille futurus 30 

Debilior fuerat, si post convivia mensae 
Desidis effrenum piger irrupisset in hostem. 

Ergo Semiramiis postquam Mavortius heros 
Finibus egressus Satrapenis constitit arvis. 
Quaedam, quae dederant patres praecepta priores, 35 
Militiae mutanda ratus castrensia certos 
Munera sub numeros arguta mente redegit, 

Utque suos habeant chiliarchas, quaeque quiri- 

tum 

Milia constituit, quibus indubitata probetur 
Iudicibus virtus equitum, dignusque probatis 40 
Exhibeatur honor., ne falso praemia poscat 
Qui tepide gessit: ne sub probitatis amictu 
Splendeat improbitas, et ne mercede negata 
Perdiderit titulum qui gessit fortia fortis. 

Moris apud veteres Macetum patremque Philippum 45 
Hactenus exstiterat, cum tolli signa i uberent, 
Gastra ciere tuba, quae praepediente tumultu 

Armorumque sono non pertingebat ad omnes: 
Sed super hoc cautum est ut pertica signa mo¬ 
vendi 

so Luce sit in signum, fumus de nocte vel ignis. 
Neve quis alterius maniis vel fortia gesta. . 
Usurpare suisveadscribere viribus ausit. 
Unumquemque virum vice qaa donatur et actis 
Contentum iubet esse suis: monet, allicit, artat 
55 Fortes, conductos, cives prece, munere, verbo. 
' Romuleos reges subiecto legimus orbe 
In populos legem.et causas dictasse forenses. 
Cum deus ultrices furias arceret Olympo 
. Theudosius terris: sed plus fuit arma tenentes 
$o Legibus adslringi, quam victis condere iura. 

Et maius fuit armatos decreta rigoris 
Suscipere in bello quam ius in pace pacisci. 

Haec ubi mature tractata libentibus omnes 
Accepere animis, Susam tradentibus urbem 
65 Civibus, et multis hilarato milite gazis, 

Agmen ad Uxias convertit turbidus arces. 

Uxiae regionis onus summamque regebat 
Praefectus Madates, sane vir fortis et ingens 
Exemplar fidei, pro qua suprema subire 
70 Non veritus verum Dario servabat amorem. 
Doctus ab indigenis iter esse latens et opertum 
Civibus ignaris, Graios quod ducat ad urbem. 
Delectis equitum tantum in discrimen ituris 

Praefecit Macedo meriti Taurona probati. 

Ipse movens circa tenerae primordia lucis 75 
Angustas superat fauces aditusque locorum. 
Gaesaque materies faciendis cratibus apta 
Et pluteis curva testudine surgit in altum. 
Artificum ut studiis tali munimine tuta 
Funditus erueret muros armata iuvenlus. $0 

Sed gravis accessus, cum dura minetur aculis 
Cotibus et saxis succidi nescia tellus. 

Nec solum Macedo cum duro dimicat hoste. 

Sed locus est cum quo pugnandum, vivaque 

cautes 

Nativo munita situ: tamen arta subibant 95 

Et praerupta leves duce praecedente cohortes. 
Quem tamen, obiecta testudine cum peteretur 
Eminus ex alto telorum grandine, nec vi 
Nec prece barbaricis poterant avellere muris: 
Quippe inter primos galeato vertice primus 90 
Fulminat in muros, nunc grandia saxa volutans, 
Nunc sude suffodiens: nunc frangit ariete portas, 
Nunc tormenta rotat tormentum flebile mundi, 
Impellensque suos: pudeat iam, proh pudor, in¬ 
quit, 

Victores Asiae, 0 socii, quibus ante tot urbes os 
Gessere, exigui dormire ad moenia castri. . 
Quae loca, quod subsistat opus? quis non ruat 

agger 

^ Ante manus Maeetum? quae moenia stare vel arces 
Sustineant? solidis quae fundamenta columnis 
100 Inniti valeant, cum senserit altus adesse 

Murus Alexandrum? Quamvis aequandus Olympo 
Corruet et discent mihi condescendere turres. 
Dixit, et in summa Tauron apparuit arce. 

Quo simul adspecto Oralis audacia crevit ■, 

105 Corripuitque pavor et desperatio cives, 

_ His extrema pati'patriaeque impendere vitam. 
Illis corde sedet fuga si modo libera detur. 
Maxima nubiferam se turba 'recepit in arcem. 
Nec mora, ter denis victorem flectere missis, 
uo Ut liceat salva victos abscedere vita. 

Triste reportatur responsum a principe, nufliim 
Esse locum veniae: parVas superesse doloris 
Suppliciique moras: torpent languore pavoris 
Perculsi cives, dociles extrema vereri. 

U5 Dirigit ergo preces ocetilto calle per umbras 
Ad matrem Darii Madafes, ut mitiget iram 
Regia et ut victis invictus parcat et urbi. 

Non ignarus eam venerari et matris honore 
A victore coli Madates, cuius sibi neptem 
120 Duxerat, ad Darium eognato sanguine spectans. 

. Renuit illa diu precibus concurrere, quamvis 
hista petant, et fortunae non congruit isti 
Qua nunc versor, ait, tantos admittere fastus. 
Victorem qua fronte rogem captiva? repulsam 

Ex merito patitur,.qui postulat ulterius quam m 
Promeruit: spes quam meritum. non praevenit, 

a spe 

Deviat et verum dat ei praesumptio nomen. 
Convenit ut potius quod sim captiva penes me 
Contempler, quam quod fuerim regina recorder. 

Tot precibus latis vereor ne fessa residat iso 
Neve fatigari regi clementia possit. 

Ista Sisygambis supplicum tamen icta dolore 
Scribit Alexandro: victis si parcere nolit. 

Luce fruiMadaten, iam victam, iamque falentem 
Se peccasse, sioat. Quae tunc moderatio Magni, i» 
'Quae pietas fuerit, vel quae constantia regis. 
Arguit hoc unum, quod non Madati modo, verum 
Omnibus ignovit, et libertate priori 
Concessa captam captivis reddidit urbem. 

Restituit patrio^ priscis cultoribus agros, 140 

lmmunesque coli mandavit et absque tribulo. . 

Si vaga victori Dario fortuna dedisset 
Urbem prae manibus, non impetrasset ab illo 
Plura, parens, quam quae victis dedit hostibus 
- hostis. 

Nec mora, divisis cum Parmentone catervis, 145 
Imperat, ut Darium caute vestiget, eumque . 
Campestri iubet ire via, tamen ipse retentis 
Delectis 'equitum iuga teudit in ardua, quorum 
Perpetuum excurrit vergens in Persida dorsum. 

» ISO Non alias Macedo graviora pericula passus 

Experto didicit semper variamque sibique ' / 
Dissimilem et nulli fortunam stare perennem. 
Perque tot angustas, et qua via devia, fauces 

Perque tot anfractus, et qui vesti gia nusquam_ 

1 S 5 Admittunt hominis r gradiens Pellaeus ab hoste 
Desuper obruitur, et non impune frequenter 
Compulsus retroferre gradus, multaque suorum 
Sanguinis impensa post tot discrimina tandem 
Hostica confregit collato robore signa, 
i 6 Q_Victaque sederunt victricibus arma sub armis» , 
Vix bene purgato noctis caligine coelo, / 
Traiiciens Macedo molimine pontis Araxen 
Persepolin festinus adit, captamque redegit 
In cineres celebrem tot priscis regibus urbem. 
105 Divitiis tumidas ciim ceperit ante tot urbes, 
Huius opes alias opulentia barbara longe 
Praeteriit: luxum totius Persidis istuc 
Intulerant reges: sacrum penetralibus aurum 
Et rudis eruitur argenti massa vetusti.-/* 

170 Ex adytis rapitur non tantum partus ad usum 
Agger opum: nec ad hoc congessit avara ve¬ 
tustas , 

Quantum ut mirantes traheret speculatio visus. 
Curritur in praedam citius, certatur et inter 
Praedones, hostisque loco truncatur amicus, 

175 Cui pretiosior est rapta aut inventa rapina: 

9 * 

Causa necis .pretiumque fuit pretiosa supellex.. 

Et quod quisque rapit, iam non capit improbus» 

unde 

Accidit ut quod iam non occupat, aestimet illud. 
Purpura diripitur, laceratur regia vestis 
Artificum sudata manu, quaeque aspera signis iso 
Aurea vasa rigent dolabris in fragmina caedunt. 

| Nil sinit intactum nullis contenta cupido, 

/ Integra nulla manent: membris simulacra recisis 
Plus terroris habent mutilata minusque decoris. 
Exitus hic urbis, quae tot regalibus olim 185 
Floruerat titulis et quae tot 'gentibus una 
lura dabat, quondam specialis et unicus ille 
Europae terror, decies cum mille carinis 
Obstrueret totum numerosa classe profundum 
Neptunum, fossis immittere collibus ausa, 190 
Ausaque montanis exponere lintea dorsis. 

Persarum reliquas urbes tenuere sequuli 
Post Magnum reges: huius vestigia nusquam. 
Invenies, nisi strata rapax ostendat Araxes 
Moenia, marmoreis paulum distantia ripis. 195 
Dixeris indignam dignamve his cladibus urbem 
Ambigitur: nam cum subiturus moenia Magnus 
Pergeret, occurrit agmen miserabile visu: 

Captivi Macetum tria milia, corpora caesi. 

Auribus orbati, pedibus manibus ve recisis, 200 
Vel labra praecisi, penitus vel lumine cassi. 

Aut aliqua a Persis membrorum parte minuti. 
Praeterea quae longa sui . ludibria servat, 
Frontibus impressa est rudibus nota barbara 

signis. 

205 Hos ubi non homines verum simulacra videri 
Rex ratus in primis tandem cognovit, obortis 
Intepuit lacrimis, victorque exercitus ille 
Flevit, et in subitum versa est victoria luctum. 
Rex miseros fortis animi iubet esse, daturum 
210 Se quidquid peterent, visuros dulcia rura 
Divitis Europae, uxores dulcesque propinquos 
Spondet, et ih patrio captUros cespite somnum. 
Secedit vallo vulgus miserabile, donec 
Quae potiora petat libra deliberet aequa. 

21& His Asiae placuit consistere finibus, illis 
Dulcior est patrius alieno cespite cespes. 
Quorum quem docilis celebrem facundia linguae 
Fecerat Euctemon ita creditur esse loquutus: 
Quem modo de tenebris et clauso carceris antro 
220 Ut peteremus opem puduit procedere, trunci 
Corporis exitium patriae qua fronte valebis 
Ostentare tuae, spectacula laeta daturus? 

Cum sane incertum, discrimina tanta tulisse 
Poeniteat magis an pudeat: bene fertur iniqua 
225 * Conditio , cum tecta latet: bene fertur amara 
Conditio, miseram si nosti abscondere vitam. 
Nullaque tam-nota est miseris tam patria dulcis 

Quam sedes aliena, domus sine teste prioris 
Fortunae: miseros faciunt loca sola beatos. 

Quando beatarum subeunt oblivia rerum. 236 

Qui totum ponunt in spe vel amore suorum. 

Quam cito sustineat lacrimarum arescere rivus 
Ignorant: leviter veniunt leviusque recedunt 
Blandiri dociles lacrimae, solasque propinqui 
Impendunt miseris lacrimas: arentibus illis 235 
Cum lacrimis arescit amor pietasque tuorum. 

Sors miseri querula est, felicis vero superbus 
Est status, et tumidae nulla est compassio mentis. 
Quem fastidit homo/non vere diligit: ille 
Verus amor, miserum qui non fastidit amicum. 240 
Fortunam alterius dum tractat quisque recurrit 
Ad propriam, et propria consulta sorte requirit 
Tales exterius qualem se noverit intus. 

Fortunata parem solet alea quaerere casum. 
Fastidire alius alium poteramus et esse 245 

Opprobrio mixtim, nisi mutua fata dedissent 
Omnibus aequales inter tria milia casus. 

Uxores tenerae quas in fervore iuventae 
Duximus, et spretas sumptis dimisimus armis, 

0 quam sollenni in socialia foedera vultu 250 

Admittent viles Veneris sine fomite truncos, 
Partirique volent genialis gaudia lecti! 

Usque adeo sexus vobis incognitus ille? . 

Pectore femineo vernalis certior aura est. 

25 & Mollior «st adornas: felici quae solet esse 
Dura vira, miserum poteritne videre maritum? 
Obsecro vos, olim vita defuncta iuventus, 
Quaerite quas- habitent semesa cadavera sedes. 
Quaeramus parili voto lugentibus- aptum 
260 Abiectisque locum: ignotis lateamus in oris. 
Quas penes agnosci miseri iam coepimus, imo 
Quas penes invisum iam desiit esse cadaver. 

Hactenus Euctemon, cui sic oriundus Athenis 
Theseus obiecit: nemo aestimat, inquit, amicum 
265 Corporis ex habitu, durae ludibria sortis 
Nemo pius pensat : non nos natura creatrix 
Sed contemptibiles hostis violentia fecit. 
Omnibus esse malis me htdice censeo dignum. 
Quem pudet eventus, sua cui fortuna pudori est. 
370 Desperare solent, alios in tempore duro 
Esse miserturos aliis, hi qui misereri 
Non vellent si fata darent contraria fila. 
Inclementis homo mentis male ooniicit ex se, 
Rara quod humanae sedeat clementia menti, 

275 Spe maius votoque deos offerre videtis 

Uxores, patriam, prolem patriosque penates. . 
Heu, liceat clausis erumpere carcere, lucem 
Aeraque et linguam patriosque resumere mores! 
Cur miser hic et servus eris, si patria detur 
280 In votis, in qna tantum miser esse teneris.?- 
Exulibus tandem fortunaeque ultima passis 

Igst aliquid patrio se reddere posse sepulcro: 

|_Mollius ossa cubant manibus tumulata suorum. 

- In Persis maneaut Medorumque aera spirent 
Felices alii, quos diffidentia patrum m 

Uxorumque potest avellere dulcibus arvis. 

Me sane regis usurum munere constat, 

Europam patriamque sequi, modo libera detur 
Visendi a superis natalia rnra facultas. 

Finierat Theseus, sed paucos reperit huius 290 
Voti participes: aliorum pectora vicit 
Consuetudo potens natura fortior ipsa. 

Quorum consilio concurrens Magnus opimos 
Non solum partitur agros, sed prodigus addit 
Aes variosque greges et laeti farris acervos, 295 
Ne frumenta solo desint, cultoribus arva. ^ 

His ubi consulte providit Martius heros, 

Medorum ingreditur reparato milite fines, 
Praecipitique legens Darii vestigia cursu. 

Ne fuga surripiat, pleni pars magna triumphi 300 
Qui solus superest, pardis instanlior instat.,- 
Sed iam Belides Ecbatana venerat urbem. 
Metropolim Mediae: decreverat inde subire 
Bactrorum fines: sed cum loqueretur adesse 
Rumor Alexandrum, cuius satis agmina contra 305 
Pennalosque gradus distantia nulla locorum' 

Longa videbatur, mutato pectore mutans 
Consilium, totos orditur in arma paratus, 

Pugnandoque- mori decrevit honestius esse, 
sio Quam victam toties falis extendere vitam. 

Unde viae comites paulo consistere iussos 
intuitus: si me ignavis sors aequa laboris 
Iungeret, et mortem reputantibus, inquit, ho¬ 
nestam 

Qualiscumque foret, potius dicenda taeerem, 

3 i 5 Quam verbo vellem consumere tempus inani. 

Sed maiore fide, quam vellem quamque decorum 
Esset, virtutis expertus robora vestrae, 

Iam didici, quam sit venerabile nomen amici. 
Quam sincera fides sinceros inter amico»: 

320 Tot rebus monitus praesumere debeo tantis 
Me dignum sociis. De tot castrensibus ante 
Unica Persarum superestis gloria, qui me 
Bis profugum, victi bis principis arma sequuti. 
Vestra fides s tabilemque probans constantia mentem 
326 Efficiunt, ut non verear me credere regem. 

Ut me Persis adhuc ausit regnare fateri. 

Qui potius castris victi elegistis adesse, 

Victoris quam signa sequi, me iudice digni. 

Si mihi non liceat, pro me quibus aetheris 411 e 
330 Dignas rector agat grates, quia non erit ulla 
Nescia tam recti, tam non obnoxia iustis 
Surdaque posteritas, quae vos non efferat aequis 
Laudibus in coelum: quae non memoranda lo¬ 
quatur. 

Quae vos et meriti taceat praeconia vestri. 
-'"Vivere per famam dabitur post fata sepultis, 335 
Sola mori nescit eclipsis nescia virtus. 

Unde fugae latebras, quas semper abhorreo., 

quamvis 

Molirer, virtute animi-tantoque meorum 
Consilio fretus irem tamen obvius hosti. 

Exulat in regno Darius: sed quousque feretis 340 
Cives, quod patrio rex imperet advena regno? 

Aut mihi defungi vita continget honesta. 

Aut revocare meas afflictis hostibus urbes. 

Et quae perdidimus celeri reparare paratu. 
Arbitrium victoris an id censetis honestum 345 
Victus ut exspectem. Darioque precaria detur 
Mazaei exemplo sola in regione potestas? 

Qui modo totius Asiae moderabar habenas. 

Anne reservabor ad tantum dedecus, ut sim 
Gloria victoris, in regni parte receptus? 350 

Non erit, ut capitis decus hoc aut demere quis¬ 
quam 

Debeat aut demptum mihi sese reddere iactet 
Imperium vivus perdam: privabor eodem 
Imperio vitaque die: pretiosa duobus 
Mors Darium vita simul et diademate nudet 355 
Si manet hic animus, socii, si mens ea vobis t • 
Nemo supercilium Macetum fastusque nefandos 
Cogetur post fata pati: sua dextera cuique 

Aut modo finis erit aut ultio digna malorum. 

360 Ergo si superi pia bella moventibus obsunt. 

Si facinus reputant iustos defendere, saltem 
Finis honestus erit, fortesque licebit honesto 
Mortis amore mori. Veterum per gesta parentum, 
Per pretiosa precor quondam praeeonia patrum, 
365 Hluslresque viros, quibus haec subiecta tributum 
Gens Macetum toties et vectigalia solvit, 
Obtestor, miles, ut dignos stemmate tanto 
Concipias animos, ut te contingat Olympo 
Teste vel egregia vinci vel vincere pugna. 

370 Hactenus Arsamides, sed non excepit eodem 
Verba cohors animo: dictis quoque debitus ille 
Defuit applausus, quem persuadentibus audax 
Reddere turba solet: perstrinxerat omnia verus 
Ora timor, donec Artabazus inter amicos 
375 Regis praecipuus: nos, inquit, in arma sequemur 
Unanimes regem, nobisque erit exitus idem 
Qui tibi, qui patriae. Laeti excepere loquentem 
Assensu reliqui raucosque dedere tumultus. 
Qualis in Aegeo desperans navita ponto, 

380 In quem fluctivomus, fracta iam puppe, videtur 
Coniurasse Notus, socios solatur inertes, 
Dissimulansque metum comitum titubantia firmat 
• Pectora, et invito pairat ire per aequora vento. 

At Bessus facinus iam praemeditatus acerbum 
385 Nabarzanesque suus, numeroso milite fulti. 

Iam definierant Darium comprandere vivum, 

(Jt } si Magnus eos sequeretur, munere tanto 
Commodius possent victoris inire favorem. 

Quod si praeceleres evadere principis alas 
Sors daret, auderent Dario regnare perempto, 390 
Et vires reparare novumque lacessere Martem. 
Nabarzanes igitur, sceleri iam tempora naelus 
Opportuna suo: scio rex quae dixero, dixit. 
Displicitura tibi, nec erit sententia cordi 
Haec mea grata tuo: sed praegrave vulnus acerbo 395 
Curatur ferro, gravis est medicina dolenti: 

Asperior sanat graviores potio morbos, 
Naufragiumque timens Jactura saepe redemit 
Navita quod potuit et damnis damna levavit. 

Scis, quod amara geris adverso numine bella: 400 
Sors urgere tuos non desinit aspera Persas. 
Omnibus est tentanda modis fortuna, novisque 
Est opus ominibus. Depone insignia regni 
Ad tempus, bone rex: alii concede regendam 
Imperii summam, qui nomen regis et omen 405 
Possideat, donec Martis cessante procella. 

Hostibus expulsis Asia, iusto libi regi 
Aestituat regnum. Brevis exspectatio facti 
Huius erit: tot Bactra dabunt, -dabit India gentes. 

Ut maior belli moles, maiora supersint 4to 

Robora, quam bello quae sunt exhausta priori. 

Cur in perniciem palantes more bidentum 

Irruimus? fortis animi est contemnere mortem. 
Non odisse tamen vitam, sed amare virorum est. 
415 Degeneres et quos constat taedere laboris 
Compelluntur ad hoc, ut vitam duoere vile 
Quid reputent. Quid mirum? ignavo vivere mors 

est. .... 

E contra nihil est, quod fortis et ardua virtns 
Linquat inexpertum: movet Omnia et omnia tentat. 
420 Tenditur ad mortem, cum nil superesse videtur: 
Ultimus ad mortem post omnia fata recursus. 
Ergo age rex Besso, quem gratia temporis offert. 
Ad praesens committe tui moderamina regni. 

Ut tibi restituat accepto tempore regnum. 

425 Haec ubi dicta, animo vix temperat ille benignus 

Et patiens rector: iam te invenisse cruentum, 
Inquit, mancipium funesti temporis horam 
Comperio, facinus qua patraturus acerbum 
In dominum servus Parcarum stamina rumpas! 
430 Haec ait, et stricto poterat mucrone videri 
Occisurus eum, nisi vultu supplice Bessus, 
Indignantis habens speciem, multoque suorum 
Agmine stipatus regem exoraret, eumque 
Haud mora vinciret nudum nisi conderet ensem. 
435 Tunc vero a reliquis metari castra seorsum 
Praecepere suis: at regi Artabazus irae 
Consulit ut parcat, habeat pro tempore tempus. 
Aequa mente feras, ait, ecroremve tuorum 

Stultitiam ve: gravis et praematurus in armis 
Instat Alexander: blando retinendus amore est 440 
Miles, ne sanos turbet discordia sensus, 

Neve a rege suos alienent Bactra maniplos. 

Paruit Arsamides, superosque et fatasequutus 
Castra locat: moeror et desperatio, victis 
Indivisa comes, animos illius obumbrat. 445 

In castris igitur, quae iam rectore carebant, 

Motus erat varius animorum: proxima regi 
Instabat funesta dies, nec, ut antea, regni 
Dispensabat onus solus tentoria servans 
Regia, pervigiles librans in pectore curas. 450 
At duo conceptum iam mente cupidine regni 
Tractantes facinus agitant in pectore, regem 
Non nisi cum magno comprendi posse labore. 

Non mediocris enim timor et reverentia regum 
Regnat apud Persas: maiestas regia magni 455 
Ponderis esse solet: etiam gens barbara nomen 
Regis inhorrescit: et quos in sorte secunda 
Barbaries metuit, veneratur numine pressos. 

Vivit in adversis primae veneratio sortis: 

Cui semel exhibuit impendit semper honorem. 460 
Et quia tanta fides et gratia regis in illa 
Gente, palam vel vi sine magna caede suorum 
Non poterant Darium sceleris vincire ministri. 

Ergo dolis operam dare et excusare furorem 
Decrevere suum, simulante voce reverti 4 k 

Ut deoet» et tanti se poeaituisse reatus 
Ficturos,, extrema pati pro rege paratos. 

Crastinus amissum noctis caligine mundam 
Reddiderat Titan, et signum castra movendi 
470 lam dederat Darius: aderant cum milite multo 
Participes sceleris, caute praetendere docti 
Officium sollenne foris speciemque sequendi 
Principis imperium: sed in alta, mente latebat 
Occultum facinus scelerisque protervia tanti. 

475 Sceptrum praeradians et adhuc insignia regni 
Gestabat Darius, curruque micabat ab alto: 
Prona iacebat liumi supplex veniamque precatur 
Seditiosa cohors, et sustinuit venerari 
Tunc parricida ducem, quem post in vincula 

servus 

480 Detrusurus erat, lacrimisque coegit obortis 
Credere Belidem, vulturaque rigare senilem 
Fletibus irriguis. Sed nec tunc fraudis amicos 
Poenituit sceleris» cum certus uterque videret. 
Quam mitis naturae hominem, regemque virumque 
485 Falleret. Ille quidem securus et immemor horae 
Instantis, quam sors et servus uterque parabant, 
Pellaei MaGetumque manus, quae sola timebat. 
Effugere affectans, laxis properabat habenis 
Maturare fugam finesque subtre repostos. 

490 At Patron Graeci dux agminis, integer aevo 
Et stabilis fidei. Darii non fictus amicus, 

Iam parricidarum comperta fraude, suorum 
Milibus armatis pulchre ei rcumdatus ibat 
Contiguus regi, fandique ut copia facta est: 
Nabarzanes, inquit, et Bessus, optime regum, 495 
Insidias in te conceptas ense cruento 
Effutire parant: vitae tibi terminus ista 
Lux erit, aut illis. Nos ergo corporis esse 
Custodes patiare tui: tua praecipe, dum res 
Expetit, in nostris, figi tentoria castris. 500 

Liquimus Europam, uec Bactra nec India nobis: 
Arva, laremque et spes in te congessimus omnes. 
Esse tui custos extentus et advena numquam 
Expeterem, fieriquc tuae tutela salutis. 

Si tibi quemquam alium posse hoc praestare 

viderem. 505 

Inclita Patronem servandi gloria regis 
Fecerat insignem: si quis tamen haec quoque, 

si quis 

Carmina nostra legat, numquam Patrona tacebit 
Gallica posteritas: vivet cum vate superstes 
Gloria Patronis nullum moritura per aevum. sto 

Iam reor aeterno causarum saecula nexu 
Non temere volvi: nemo temeraria credat 
Fortuitoque geri munddna negotia casu: 

Omnia lege meanti quam rerum conditor ille 
Sanxit ab aeterno. Drtius cum vivere posset m$ 

Consilio Graium, fati decreta secutus, 

. ^ . 

Quamquam nota satis expertaque saepius, inquit: 
Sit mihi vestra fides, numquam tamen a populari 
Gente recessurus, nec ab his devortia quaeram, 
520 Quos toties fovi. Satis est levius mihi falli 
Quam damnare meos. Quidquid fortuna iubebit. 
Inter eos me malo pati quam transfuga credi. 

Si salvum iam me esse mei, si vivere nolunt, 
Iam sero pereo,, iam mortem ultroneus opto. 

525 Attonitus Patron, iam desper&e coactus 
Consilio regis, ad Graeca revertitur amens 
Agmina, pro recto iustique rigore fideque 
Cuncta pati promptus. Bessus parricida Pelasgae 
Ignarus linguae, tanti tamen ipse furoris . 

530 Conscius, occultum capit ex interprete verbum. 
Iamque peremisset Darium, nisi crederet esse 
Tutius ut vivum Pellaeo traderet hostem. 

Hoc potiore modo sperabat caedis amica 
Concio victoris sibi conciliare favorem. 

535 Distulit ergo nefas in idonea tempora noctis, 
Noctis, quando solent patrari turpia, noctis. 
Quando impune placent quae sunt in luce pudori,. 
Cum timor est audax, et frons ignara ruboris. 
Tunc Dario Bessus grates agere et venerari 
540 Ficta mente studet, quod perfida verba dolosi 
Vitasset lepido dt pulchro sermone quiritis. 

Qui dum spectat opes, Mace tum placare tyrannum 
Hac regis cervice parat, funesta daturus 

10 

Munera. Nec mirum: venalia constat habere ' 
Omnia venalem et ductum mercede quiritem, 

• Vir sine pignoribus, lare, coniuge, pauper et 

exui, 

Emptorum pretiis ut cireumfertur arundo. 

Annuit Arsamides, certus tamen omnia vera 
Deferri a Graecis: sed eo iam venerat, ut res 
Aeque dura foret et plena timoris et exspes. 
Non parere suis et eis se credere nolle, 

Quam falli et gladiis caput obiectare suorum. 

Septimus in dominum servos liber armal et eius 
luslitiam ostendit, tandemque in vincula trudit. 
Interea Darium vestigans Magnus abactos 
Confecit sceleris confuso Marte ministros. 

& Tunc demum Darius iaculis confossus in ipsa 
Morte Polystrato, vivos dum quaereret amnes. 
Extremas voces et verba novissima mandat. 
Inventum Macedo corpus rigat ubere fletu 
Ac sepelit: .rursus vulgi procerumque tumultus 
10 Comprimit et rapido cursu bacchatur in hostem. 


10 * 

destitit hesperio moerensque in littore Phoebus 
Defixis haerebat equis, tristisque remissa 
Luce retardabat venturae noctis habenas. 

Et tantum visura nefas Latonia terris 


5 Virgo morabatur roseos ostendere vultus. 

Sed lex aeterno, quae colligit omnia nodo, 

Et sacer orbis amor quo cuncta reguntur, utrum¬ 


que 

Corripuit iussitque .vices explere statutas. 
Iamque vaporantem fumabat Thetidos unda 
10 Vorticibus clausura diem, requiemque petebat 
Humanus cum sole labor: sed poena manebat 
Lugentem Darium, positusque in vespere vitae 
Occasum facturus erat cum vespere mundi. 
Clauserat infelix tentoria, solus apud se 


15 De se consilians: sed debile semper et exspes 
Consilium miseri vitamque trahentis in arto. 

Et tamen haec secum: quos me, pater optime 


Bivum, 


Distrahis in casus? quo me parat alea Diti 
• Perdere delicto? superi, quo crimine tantas 

Promerui poenas? cui nec locus inter amicos 20 
Et notos superest, neque enim securus apud quos 
Debueram dominus tutam deponere vitam. 

Sed sitit hanc animam manifesto saevior hoste, 
Inque senis iugulum parat arma domesticus hostis. 

Si fuit indiguum tanto diademate cingi 25 

Totiusque Asiae Darium ditione potiri: 

Si male subiectos rexit, si iura tyrannus 
Publica vel patrias lentavit solvere leges: 

Si cives armis populumque tyrannide pressit: 

Si cum in iudicio resideret censor iniquus, 30 
Avertit surdas a causa pauperis aures: 

Si pariem iniustam corruptus munere fovit: 

Si mihi persuasit funesta pecunia iustum 
Vendere iudicium: si fundum tristis avitum 
Et patrias vites per me sibi flevit ademptas 35 
Filius exheres: si iura (idemque perosus 
In stadio mundi non munda mente cucurri : 

Iam mortem merui, fati non deprecor horam, 

Iam satis est, superi, vestro quod numine vixi. 
Crudescant furiae Besso, desaeviat in me 40 

Nabarzanes, gelidoque senis perfusa eruore 
Tota domus iustas compescat numinis iras. 

Sed si iusliliae cultor, si iura secutus 
Nil egi, nisi quod rationis litera. dictat. 

In quantum natura sinit petulansquc nocivae 45 
Conditio carnis: gladios removete clientum 

A domini jugulo: prosit vixisse per aevum 
Innocue Darium: mors convertatur in illos 
Qui meruere mori: liceat milii vivere: prosit. 

50 Simplicitas i usto, noceantque nocentia sonti. 
Quod si fixa deum manet imperiosa voluntas. 

Si mihi fatorum series immobilis auras 
Vitales auferre parat, vitamque coartans 
Atropos incisum maturat rumpere filum, 

55 Cur aliis liceat de me plus quam mihi? vel cur 
Nabarzani servatus ero subtractus Achivis ^ 
Numquid adhuc sanguis? numquid mihi dextera? 

numquid 

Ensis, ut hanc dubitem fatis absolvere vitam? 
Sic ait et gelido terebrasset viscera ferro, 
oo Sed spado qui solus aderat tentoria planctu 
Castraque commovit: dehinc irrupere citati 
Cum lacrimis alii regem eecidisse gementes. 
Barbarus in castris ululatus, et icta tremendo 
Aura fragore sonant, tremulusque eliditur aer. 
05 Nec capere arma sui, gladios ne forte clientum 
Incurrant, audent: sed ne videantur inique 
Deseruisse ducem, monet arma capessere Persas 
Cum pietate fides: sed terror vincit utrumque, 
Exclusitque potens reverentia mortis honestum. 
70 Ecce per attonitos rapientes agmina Persas 
Sacrilegi comites strictis mucronibus adsunt, 
Irrumpuntque aditus et, circumstantibus ense 

Dispersis, regem, quem iam exspirasse putabant, 
Yiuciri faciunt. Proh quanta licentia fati. 

Quam vaga, quae versat humanos alea casus! 
Quem prius aurato curru videre sedentem 
Et tremuere sui, iam non suus, ille suorum 
Vincitur manibus et in arta sede locatur. 
Captivumque trahit currus angustia regem. 
Attamen ut regi saltem pro nomine nullus so 
Non habeatur honos, vinciri praecipit aureis 
Compedibus dominum truculentior aspide servus. 
Regis diripitur ceu belli iure supellex, 

Utque avidos pressit inventa pecunia currus. 

Per scelus extremum partis iam rebus onusti 85 
Intendere fugam. Quo tenditis agmine facto 
Eoum facinus sceleris fraudisque ministri? 

Quae vos terra feret? ubi tanti tuta latebit 
Impostura mali? quis tuto ducere vitam 
Sub servo poterit domini sitiente cruorem? 90 
Interea summis accincto milite rebus 
Vestigans rapido Darii vestigia cursu 
Terrarum domitor, Ecbatana cingere facta 
Obsidione parat, profugumque capessere regem. 

Et delere armis eversam funditus urbem, 95 
Extremamque manum longis imponere bellis. 

Cum tamen audisset Darium movisse fugaeque 
Intentum celeri liquisse Ecbatana, coeptum 
Haud- inora ileclit iter, et Persidis arva relinquens 


i 

100 Insequitur profugos, animi calcaribus actus. 

Et quia tendentem famae vulgaverat aura 

• 

In Mediam Darium, dehinc Bactra subire volentem. 
In Mediam transire parat: sed certior ipsum 
Nuntius avertit, detrusum in vincula regem 
106 Affirmans, seriemque rei pulchro ordine pandens. 
Horruit auditis Macedo, dueibusque citatis: 

Est brevis iste labor, et praemia magna laboris, 
Qui superest-, socii. Darium non hinc procul, 

inquit. 

Destituere sui, vinctumque suprema reservant 
no Ad mala fortunae, finem metamque malorum. 
Aut iam succubuit fatis, aut munere vitae 
Invitus fruitur. Piger ergo citatius aequo 
Castigandus equus, et praecipitandus in hostem 
Est gradus, afflicto vitam donemus ut hosti. ' 
no Non minus est, postquam coepit miserabilis esse. 
Parcere iam fracto, quam frangere posse re- 
v bellem. 

Applaudunt proceres responso regis, et instant. 
Seque sequuturos per summa pericula spondent. 
Ergo cito cursu mundi fatale flagellum 
120 Agmen agit Macedo, somnoque medente diurnum 
Non relevat fessis requies nocturna laborem. 
Talis in adversos Iovis irruit ira Gigantes, 
Fulmine quem dextram fingunt armasse poetae. 
Cum iam centimanus coelo nodosa Typhoeus 

Brachia porrigeret, Martem flammare videres, 125 
Pallada vipereos clipeo praetendere vultus, 

Telaque fatali spargentem Delion arcu. 

Ventum erat in vicum stellis nascentibus, in quo 
Vinxerat Arsamideu furiato pectore Bessus. 
Occurrere duo, qui, prodigiale perosi 130 

Flagitium Bessi, parricidarum comitatu 
Tutius esse putant Macetum se iungere castris. 

His ducibus Macedo brevius iam deside Phoebo 
Est aggressus iter: incedens ergo quadrato 
Agmine, sic cursum moderatur, ut ultima primis 135 
Coniungi possit acies. Iam Delius aequis 
Distichis ab utraque domo distabat, et ecce 
Vivere adhuc Darium Brocubelus transfuga regi 
Et tantum stadiis affirmat abesse ducentis. 

Sed caveatur, ait, ne sic exercitus iste . 140 

Aut incompositus eat, aut incurrat inermis 
Armatas acies: parricidas acrius armat 
In caedem facinus, ubi desperatio nullum 
Iam veniae superesse locum sub pectore clamat. 

His super accensi proceres, maiorque .sequendi 145 
Crevit Alexandro servilia castra cupido. 

Ergo fatigati laxis fodiuntur habenis. 

Et gravius solito stimulos audire iubentur 
Quadrupedes, sumptisque volant per inania pennis. 
Iam sonus audiri strepitusque fragorque rotarum 150 
Coeperat a Graiis, et pars adversa videri 

Posset ab adversis, uisi pulveris horrida nubes 
Intuitum eriperet. Paulo subsistere Graecos 
Iussit Alexander, donec cessante procella 
155 Pulveris hostiles possent cognoscere turmas. 
Bessus ut obliquum sedato pulvere lumen 
Flexit et aerii de vertice montis anhelos 
Vidit adesse viros, armorum luce quirites 
Fulgere et peditum ferro livere catervas, 
iGO Horruit adspectu, et gelido labefacta pavore 
Pectora monstriferae tremuerunt conseia culpae. 
E contra Macetum viso gens aspera Besso 
Accelerat gressum, fusoque per ardua cursu 
Aestuat imparibus concurrere viribus hosti. 

165 Nam si tantum animi tantumque vigoris haberet 
Ad bellum Bessus et Martis munera, quantum 
Ad facinus, tantumque valeret in agmine, quantum 
ln gestu sceleris et proditione valebat: 

Pellaei poterat Macetumque retundere vires, 

170 Ulciscique Asiam. Nam Bessi castra sequentes 
Barbarici tantum praestabant robore, quantum 
Et numero Graiis, somnoque cibisque refecti 
Magna fatigatis pugnae documenta daturi. 
Viribus alternam multum conferre quietem. 

175 Sed Macetum terror et formidabile terris 
Nomen Alexandri, momentum non leve bellis. 
Avertit pavidos, et desperare coegit 
Vinci posse Yiros: fugit indignantibus armis 

Seditiosa cohors, versisque in pectora dorsis 
Degeneres rapuere fugam. Tunc vero nefandi ibo 
P articipes operis, accincti pectore toto 
Ad scelus extremum. Darium descendere curru, 
Utque alacer conscendat equum, vitamque laboret 
Conservare fuga, monitis hortantur et instant. 

Ille venenosos monitus et dicta repellit, iss 

Ultoresque deos testatur adesse, fidemque 
Acris Alexandri lacrimis implorat obortis. 

Seque negat scelerum comitari velle clientes. 
Nullus, ait, mortis metus aut violentia fati 
Compellet Darium scelerum se iungere castris. 190 
Non habet ulterius, quod nostris cladibus addat 
Fortunae gladius: mors, quam parricida minatur. 
Antidotum moeroris erit, mortisque venenum 
Pro medicamentis curaque laboris habebo. 

His super accensi parricidae corde sub alto m 
Concipiunt bilem, dominumque patremque cru¬ 
entis 

Confodiunt iaculis, et in ipsum grandinis instar 
Spicula coniiciunt: quem tandem vulnere mullo 
Pectora confossum sparsumque cruore relin¬ 
quunt, 

Et fugitiva sequi nc longius agmina possint 200 
Curribus adsuetos iuga regia ferre iugales 
Afficiunt telis gladiisquc, duosque clientes, 

Quos habuit comites in vita, mortis eidem 

Esse iubent socios, el eodem funere mergunt. 

305 Quo facto, ut tanti lateant vestigia monstri. 
Divisere fugam: festinat Bactra subire 
Bessus, Naharzanes Hyrcanos visere saltus. 
Dispersi fugiunt alii, quos vel metus urget. 

Vel spes in dubiis semper comes optima rebus. 
210 Quingenti tantum se collegere quiri tes JL ____^ 
Qui pro iustiUa patriaeque iacentis honore. 
Elegere mori, Macetumque resistere turmis, 

Vel quia sperabant armis extendere vitam. 

Vel quia turpe fuit regi superesse perempto. 

215 Dum tamen ancipiti sermonum barbara motu 
Delinit legio, meliusne sit hoste propinquo 
Dedere terga fugae, Graiisve opponere pectus, 
Ecce triumphantis animi pernicibus alis , 

Vecta supervenit Macetum manus: omnibus arma, 
220 Onmibus et vires, et Martius omnibus ardor, 
lam fragor et belli rursus novus ingruit horror. 

Nec timido fuga nec prodest audacia fodi_. 

Caeduntur fortes, timidi capiuntur, et ecce 
Rejs indigna fide, dictu mirabile, plures 
225 Captivi quam qui caperent, numerumque ligantum 
Praedonumque gravis excessit copia praedae. 
Non magna sine laude tamen cecidere rebelles 
Adversae partis clari ter mille quirites: ^ , 

Nec caedis rancor, nec funeris ira quievit, ' 
230 Donec Alexandro gladii revocante furorem 

Caedibus abstinuit caedi devota iuventns. 

Tunc vero intactum pecudum de more superstes 
Agmen agebatur, nec erat vestigia toto 
Agmine qui Darii Graiis ostendere posset. 

Singula scrutantur Persarum plaustra, nec us¬ 
quam - 235 

Dedecus inveniunt fati regale cadaver. 

Regis enim trito deserto calle iugales. 

Pectora confossi iaculis, in valle remota 
Constiterant, mortem Dariique suamque gementes. 
Haud procul hinc querulus lascivo murmure rivus 240 
Labitur et vernis solus dominatur in herbis: 

Patrem rivus habet fontem, qui rupe profusus 
Purus et expressis.per saxea viscera guttis 
Liquitur et siccas humectat nectare glebas. 

Ad quem vir Macedo post Martem fessus anhelo 345 
Ore Polystratus sitis incumbente procella 
Ductus, ut arentes refoveret flumine fauces. 
Curriculum Darii vitam exhalantis opertum 
Pellibus abieclis iumentaque saucia vidit. 

Vidit, et accedens confossum vulnere multo . 250 
Invenit Darium turbatum lumina, mortis. 

Inter et extremae positum confinia vitae, < 

Cumque rogaretur Graeco sermone quis esset. 
Gavisus, quantum perpendi ex voce dabatur: 
Fortunae praesentis, ait, mortisque propinquae 255 
Hoc unum Dario et solum solamen habetur. 

Quod tecum mihi non opus est interprete lingua» 
Quod loquor extremam discretis auribus, et quod 
Non erit extremas in cassum promere voces. 

260 0 quam grata mihi Macetum praesentia regis 
Esset, ut audiret me tam pius hostis, et eius 
Colloquio frucrer, ut mutua verba serendo 
Sedaret veteres belli brevis hora querelas. 

Quod quia fhta negant, haec, quisquis es, ac¬ 
cipe, et ista 

265 Perfer Alexandro: post tot certamina Magno 
Debitor intereo, mullumque obnoxius illi, 

Quod matrem Darii prolemque modestus et irae 
Immemor hostilis clementi pectore fovit: 

Quod non hostilem, qualem decet esse tyranni, 
270 Sed regalem animum victis vultumqne serenum 
Exhibuit victor, hostique fidelior hostis 
Quam noti civesque mei. Donata per illum 
Vita meis: vitam mihi surripuere propinqui. 
Regna quibus vitamque dedi: miserabile dictu, 
275 Quorum praesidio tutus vel ab hostibus esse 
Debuerat Darius, ab eis occisus, et inter 
Hostes incolumis stans, labitur inter amicos. 

. His precor a iusto reddatur principe talis ' 

Tatio pro meritis, qualem parricida meretur, 

280 Quamque repensurus, mihi si fortuna triumphum 
Concessisset, eram: neque enim hoc discrimine 

.solum 

Alea versatur mea, sed communis eorum 
Qui praesunt turbae et populi moderantur ha¬ 
benas. 

In me causa agitur. Decernat pondere iusto 
Magnus, quae tantum maneat vindicta reatum, ms 
Q uae nova flagitii scelus expiet ultio tanti. 

Quam si distulerit vel forte remissius aequo 
Egerit, illustris minuetur opinio regis 
Decolor et famae multum diversa priori. 

Adde, quod a simili debet sibi peste cavere 290 
Rex pius, et subiti vitare pericula casus, | 

Et cum iustitiae status hinc versetur, et illinc 
Utilitas, uno tueatur utrumque rigore. 

Hoc unum superos votis monentibus oro, 
Infernumque chaos, ut euntibus ordine falis 295 • 
Totus Alexandro famuletur subditus orbis. 

Magnus et in magno dominetur maximus orbe, 

Utque mihi iusli concesso iure sepulcri 
A rege extremi non invideantur honores. ^ | 

Sic ait, et dextram tamquam speciale ferendam soo 
Pignus Alexandro Graeco porrexit, eique 
Letifer irrepsit per membra rigentia somnus. 

Et sacer erumpens luteo de carcere tandem 
Spiritus, hospitium miserabile carnis abhorrens. 
Prodiit et tenues evasit Uber in auras. 305 

Felices animae, dum vitalis calor artus 
Erigit infusos, si praegustare daretur 



LIBEB SEPTIMUS. 


161 


(Juae maneant manes decurso tempore iustos 
Praemia, quae requies, et quam contraria iustis 
3 io Impius exspectet: non nos funestus habendi 
Irretiret amer, nec carnis amica libido 
Viscera torreret: sed nec praedivite mensa 
Patrum sorberet obscoenus iugera venter: 

Sed neque &rrato detentus carcere Bacchus 
315 Frenderet horrendum fracturus dolia, nec se 
Inclusum gemeret sine respiramine Liber. 

Non adeo ambirent cathedrae venalis honorem 
Simonis heredes: non incentiva malorum 
Pollueret sacras funesta pecunia sedes: 

320 Non adspiraret, licet indole clarus, aviti 
Sanguinis impubes ad pontificale cacumen, 
j)onec eum mores, studiorum fructus et aetas 
Eligerent, merito non suffragante parentum: 
Non geminos patres ducti livore crearent 
325 Praeficerentque orbi sortiti a cardine nomen: 
Non lucri regnaret odor, pervirtere normam 
Iudicii nollet corruptus munere iudex. 

Non caderent hodie nullo discrimine sacri 
Pontifices, quales nuper cecidisse queruntur 
330 Vicinae modico distantes aequore terrae: 

Flandria Roberlum, caesum dolet Anglia Thomam. 
Sed quia labilium seducta cupidine rerum. 

Dum sequitur profugi bona momentanea mundi. 
Allicit illecebris animam caro, non sinit esse 

11 

Principii memorem, vel cuius imaginis instar 335 
Facta sit aut quorsum resoluta carne reverti 
Debeat: inde boni subit ignorantia veri: 

Inde est, quod spreta cupimus rationis haliena 
Quod natura negat, facinusque paratus ad omne 
Non reveretur homo quod fas et iura verentur. 340 
Inde est, quod regni flammatus amore satelles, 

Non reverens homines, non curans numina, Bessus 
Et patris et domini fatalia fila resolvit. 

Te tamen, o Dari, si quae modo scribimus olim 
Sunt habitura fidem, Pompeio Francia iusle 345 
Laudibus aequabit: vivet cum vate superstes 
Gloria defuncti nullumr moritura per aevum. 

Magnus ut accepit Darium exspirasse, citatum 
Turbidus accelerat gressum, inventumque cadaver 
Perfudit lacrimis et compluit ubere fletu. 350 

Sedit complosis manibus, positoque rigore 
Principis, elTusum doluit gcmuitque iacentem, 

Quem stantem ut*caderct toties incusserat ante. 
Ergo ubi purpureo lacrimam siccavit amictu, 
Purgavitque genas: miseris mortalibus, inquit, 355 
Hoc solum relevamen inest, quod gloria mortem 
Nescit, et occasum non sentit fama superstes. 

Si vitae meritis respondet gloria famae. 

Nulla tuos actus poterit delere vetustas. 

Nec te posteritas, rex Persidis, inclite Dari, seo 
Oblinet, aut veterum corrodet serra dierum. 

Claresces titulis, totoque legeris m orbe. 

Ausus Alexandro Macetumque resistere fatis. 

Si mihi te vivum servassent omine fausto 
365 Fata, iugo Macetum levius nihil esse probares: 
Uno rege minor tantum, Magnoque secundus, 
lura dares aliis in regni parte receptus. 

Sed quia serviles non permisere catervae. 

Quae patris emeritam ferro rupere senectam, 

370 Ut clemens victo laudarer victor in hoste. 

Quod solum licet ultorem, defuncte, relinques 
Hostibus infandis, habuisti quem prius hostem: 
Sic mihi contingat, bellis oriente subacto, 
Hesperios penetrare sinus classemque minantem 
375 Occiduis inferre fretis, cursuque reflexo 
Gallica Graecorum ditioni subdere colla. 

Sic mihi dent superi, traieclis Alpibus, una 
Cum populis Ligurum Romanas frangere vires. 
Dixit, et exsequiis solito de more solutis, 

380 Regifico sepelit corpus regale paratu. 
Membraque condiri iubet et condita recondi 
Maiorum tumulis, ubi postquam condita celsa 
Pyramis erigitur, niveo quae marmore structa 
Ingenio docti superaedificatur Apellis. 

385 Coniunctos lapides infusum fusile rimis 
Alterno interius connectit amore metallum: 
Exterius, quacumque patet iunctura, figuris 
Insculptum variis rutilans intermicat aurum." 

Qauluor ex aequo distantibus arte columnis 
Sustentatur onus, quarum iacet aerea basis: 390 

Argento stilus erigitur, capitella recocto 
Imperitant auro fornacibus eruta binis. 

Has super exstructa est, tantae fuit artis Apelles, 
Lucidior vitro, pacato purior amne. 

Crystallo similis coelique volubilis instar, 395 
Concava testudo librati ponderis, in qua 
Forma triperliti pulchre describitur orbis. 

Hic Asiae sedes late diffunditur, illic 
Subsidunt geminae spatio breviore sorores: 

Hic certis distincta notis loca, flumina, gentes, 400 
Urbes et silvae, regiones, oppida, montes, 

Et quaecumque vago concluditur insula ponto, 
Indigeat quae terra, quibus quae rebus abundet. 
Frugifera est Libye, vicinus Syrlibus Hammon 
Mendicat pluvias, Aegyptum Nilus opimat: 405 

Indos ditat ebur, vestitaque litora gemmis. 

Africa praetendit magnae Carthaginis arces, 

Graecia divinas famae immortalis Athenas: 

Pallantea domus Roma crescente superbit, 

Gadibus Herculeis Hispania, ture Sabaea, 410 

Francia militibus, celebri Campania Baccho, 

Arlhuro Britones, solito Normannia fastu: 

Anglia blanditur, Ligures amor urit habendi, 
Teutonicusque suum retinet de more furorem. 
Lubricus extremas tantae testudinis oras 415 

Circuit Oceanus: Asiam traclusque duarum 
Opposito medius discriminat obice pontus, 
Pontus, distortis in quem vaga flumina ripis 
Omnia descendunt, et eo ducente recurvos 
420 Flexa per anfractus magnum labunlur in aequor. 
Et quia non latuit sensus DanielU Apellem, 
Aurea signavit epigrammate marmora tali: 

Hic silus est typicus aries, duo cornua cuius 
Fregit Alexander totius malleus orbis. 

425 Praeterea Hebraeos et eorum scripta sequulus. 
Praeteriti serie revoluta temporis anBos 
Humani generis a conditione notavit 
Usque triumphantis ad bellica tempora Magni. 

In summa annorum bis milia bina leguntur 
430 Bisque quadringenti decies sex bisque quaterni. 
Interea meritos ad donativa quirites 
Invitat Macedo, gemitus et vulnera largis 
Curat muneribus, et idonea tempora nactus 
Sollennes epulas et Bacchica gaudia totis 
435 Instaurat castris. Ergo dum pocula tractat 
Deliciisque vacat diffusus in otia miles, 

Ecce repentinus, vitium sollenne vacantis 
Militiae, dubio rumor ferit agmina motu: 

Fertur Alexandrum post prospera bella tumentem, 
440 Hostibus afflictis et adempta Perside, velle 
Ad patrios fines et dulcia regna reverti. 

Ergo avidi reditus, quamvis auctore careret 

Rumor, discurrunt lymphantum more per omnes 
Castrorum vicos: aptant tentoria plaustris, 

• Sarcinulas et vasa legunt castrensia, tamquam 445 
_ Mane paretur iter: oritur per castra tumultus 

( J- r; Laetitiae, mixtosque ferunt ad sidera plausus. 
r Rumor ut attonitas invicti principis aures 
Impulit, occultus animum perterruit horror, 
Contraxitque furor laxas rationis habenas. 450 
Mox ubi mens rediit domito revocata furore. 
Praefectos iubet acciri, lacrimisque profusis 
Limite de medio terrarum a civibus orbem 
Auferri sibi conqueritur: virtutis in ipso 
Limine Alexandro mundi toLius apertum 455 

Praecludi imperium: nihil in patriam nisi probra, 
Fortunam victi, se non victoris ad Argos 
Esse relaturum: tantis obsistere coeptis 
Invidiam superum, qui fortia pectora semper 
Illiciunt patriaeque trahunt natalis amore: 4co 

Indecoresque viros sine nomine velle redire 
Ad patrios ortus, induito tempore magna 
Laude reversuros. Applaudit curia regi, 
Promitlitque suas in cuncta pericula vires, 

Iussa sequuturos proceres et mobile vulgus, 465 
Si modo blauditiis dubias permulceat aures. 

Ergo tribunali posito ducibusquc citatis. 

In faciem procerum plebisque adstante caterva. 
Coepit Alexander: recolentibus, inquit, amici, 

•170 Geslarum vobis titulos et nomina rerum. 

Non mirum patrias animis occurrere sedes, 

In quibus illustres decantet fama labores. 

Et celebris vestras attollat gloria pugnas. 

Libera iam veteri Persarum patria per vos 
475 Est exempta iugo: Phoenicen, Persidu, Medos, 
Armenios, Syriam vestri domuere lacerti: 

Lydia, Cappadoccs, Parthi, Cilicum iuga vestro 
Succubuere iugo: terras mihi vestra subegit 
Plures asperitas aliis quam regibus urbes. 

480 Lubrica sors dederit: ergo si certa maneret 
Terrarum, quas tam celeri virtute subegi. 
Perpetuo mecum possessio foedere fixa: 

0 cives, etiam vobis retinentibus, ultro 
Ad patrias urbes dulcemque erumpere terram 
485 Optarem, matrem geminasque videre sorores, 

Et parta pariter vobiscum laude poliri. 

Sed novus est nec adhuc iirma radice tenetur 
Imperii status, et nondum subeuntibus aequa 
Barbaricis cervice iugum victoria nutat. 

490 Ergo brevi nobis opus adsuetudine, donec 
Aspera mollescant accepto tempore corda. 

Et peregrina suos deponant pectora mores. 

Nam mora maturat fruges et musta statuto 
Tempore mitescunt, quamvis expertia sensus. 

495 Quod natura nequit, animos et corda ferarum 
Mulcet longa dies: saevum indomilumque leonem 

Mitigat humani manus et vox blanda magistri. 
Vicistis Persas, sed non domuistis, et.ipsi 
Armis non morum cohibentur lege, futuri 
Quos modo praesentes metuunt absentibus hostes. 600 
Et, licet exstincto Persarum principe, inultus 
Hostis adhuc superest: Bessus parricida retento 
Nabarzanesque suus coeunt in proelia regno. 

Proh pudor! aeternum nati servire clientes 
Per scelus extremum parta ditione cruentas 505 
Extendunt ad sceptra manus. Sed sicut in aegris 
Omnia corporibus medici nocitura recidunt. 

Sic nihil a tergo quod discedentibus obstet 
Esse relinquendum, resecandumque arbitror ense, 
Quidquid obesse potest regno post terga relicto. 510 
Parva solet magnis causam praestare ruinis. 

Cum neglecta fuit, modicae scintilla lucernae. 
Tutior ut maneas hostis, nihil est quod in hoste 
Despicias tuto: fit, quem neglexeris, ille 
Fortior hoc ipso multoque valenlior hostis. 515 
Vicimus idcirco Darium, ut Besso parricidae 
Cederet imperium? Procul hinc arcete pudorem. 
Terrarum domini: brevis est labor et via nobis: 
Quatridui superest iter, ut devortia Martis 
Quaerere nulla queat Bessus parricida. Tot amnes, 520 
Tot iuga transistis, tot proculcastis hiatus 
Horrendosque lacus, tot saxa, tot invia vobis 
Pervia fecistis: non nos mare dividit aestu 

Fluctivago, sed plana iacent et prona triumpho 
525 Omnia: vicina est et in ipso limine palma. 
Vincendi restant pauci: memoranda per aevum 
Gloria, cum servos vestro mediante labore 
Audierit domino poenas solvisse perempto 
Credula posteritas: dignus labor, hercule, nullum, 
530 Quem patris occisi condemnat opinio, vestras 
Effugisse manus. Hoc uno, miles, honorem 
Perpetuare tuum, Persas Asiaeque favorem 
Conciliare potes. — Sic fatur, et ecce paratas 
Attollunt cuncti quaecumque in praelia dextras, 
535 Seque sequuturos per summa pericula spondent 
Unanimes laetique senes hilarisque iuventus. 
Ergo avidus pugnae tentoria vellere Magnus 
Imperat et rapido cursu bacchatur in hostem. 

Hyrcanos domat octavus, nec iniqua ferentem 
Vota pharetratam praesentat Amazona regi. 
Uruntur gazae Macetum, mirabile factu. 
Detegitur facinus Dimni, sequiturque nefandus 
5 In castris gemitus, oratio morsque Philolae. 
Impius attrahitur, monstrum implacabile, Bessus, 
Suspensusque piat manes parricida paternos. 
Arma Scythis infert Macedo: legatio postquam 
Nil agit et monitus non flectunt principis iram, 
io Gens invicta prius victori subditur orbis. 

Memnonis aeterno deplorans funera luctu 
Tertia luciferos terras Aurora per omnes 
Spargebat radios, cum foriis et impiger ille 
Terrarum domitor, in cuncta pericula praeceps, 
5 Hyrcanos subiit armato milite fines. 

Quos ubi perdomuit, vitamque cruentus ab ipso 
Nabarzanes molli Bagoa suplicante recepit, ^ 
Haud mora, visendi succensa cupidine regis 
Gentis Amazoniae venit regina Thaleslris, 

10 Castraque virginibus subiit comitata ducentis. 
Omnibus haec populis, dorso quos Caucasus illinc 
Circuit, bine rapidi circumdat Phasidis amnis, 
lura dabat mulier: cui primo ut copia facta est 
Regis, equo rapide descendit, spicula dextra 
15 Bina ferens, laevo pharetram suspensa lacerLo. 
Vestis Amazonibus non totum corpus obumbrat: 
Pectoris a laeva nudatur, cetera vestis 
Occupat et celat celanda, nihil tamen infra 
Iuncturam genuum descendit mollis amictus. 

20 Laeva papilla manet et conservatur adultis. 
Cuius lacte infans sexus muliebris alatur: - 



174 


OUALTHEBI ALEXANDBEID08 


Non inlacla manet sed aduritur altera, lentos 
Promptius ut tendant arcus et spicula vibrent. 
Perlustrans igitur attento lumine regem. 

Mirata est famae non respondere Thalestris 25 
Exiguum corpus, tacHurnaque versat apud se. 
Principis indomiti virtus ubi tanta lateret. 

Barbara simplicitas a maiestate venusti 
Corporis atque habitu veneratur et aestimat omnes, 
Magnorumque operum nullos putat esse capaces 30 
Praeter eos, conferre quibus natura decorum 
Dignata est corpus, specieque beare venusta. 

Sed modico praestat interdum corpore maior 
Magnipotens animus, transgressaque corporis 

arlus 

Regnat in obscuris praeclara potentia membris. 35 
Ergo rogata semel, ad quid regina veniret. 

Anne aliquid vellet a principe poscere magnum, 

Se venisse refert, ut pleno venire regressa 
Communem pariat cum tanto principe prolem. 
Dignam se reputans, de qua rex gignere regni 40 
Debeat heredes: fuerit si femina partu 
Prodita, maternis potietur filia regnis: 

Si mas exstiterit patri reddetur alendus. 

Quaerit Alexander, sub cone vacare Thalestris 
Militiae velit? Illa suum custode carere 45 

Causatur regnum: tandem pro munere noctem 
Ter deciesque tulit, et quod quaerebat adepta 

Ad solium regni patriasque revertitur urbes. 
Interea Bessus sumpto diademate Bactra 
50 Moverat et veteri mutato nomine Scythis 
Accitis toto surgebat in arma paratu. 

Aestuat auditis Macedo, sed inertia luxu 
Et bello partis <lot rebus onusta moveri 
Agmina vix poterant: igitur, mirabile factu, 

55 Cuncta cremanda ratus, quaecumque moventibus 

arma 

Esse solent oneri, primum sua, deinde suorum 
In medium proferre iubet: spatiosa iacebat 
Campi planities, ubi mullo sanguine partae 
Exponuntur opes, Arabum Serumque labores, 
eo Plaustraque diversis rerum speciebus onusta. 

His ubi congestis rapta face Martius heros 
Ignem supposuit, et miscuit omnia flammis, 
Ardebant dominis urentibus omnia, quae ne 
Arderent toties incensis urbibus igni 
65 Restiterant, toties humero subeunte labori 
Pertulerant avidas multo discrimine flammas. 
Non tamen audebant tanto sibi parta labore 
Sanguinis effusi pretium deflere quirites 
Seu vulgus, cum regis opes idem ureret ignis. 
70 Hic ubi sedatus dolor est, dixisse feruntur 
A curis gravibus et sollicitudine magna 
Consilio regis ereptos esse maniplos, 

Et quos subdiderat regina pecunia servos 

Principis exemplo manumissos esse per ignem. 

Iamque legebat iter, iam Bactra subire parabat 75 
Exonerata manus, cum rex invictus et hoste 
Tutus ab externo paene interfectus ab ipsis 
Consulibus Mace tum: tamen intestina suorum 
Declinavit adhuc Parcis parcentibus arma 
Et civile nefas. Erat inter regis amicos so 

Praecipuus tota maior legione Philotas, 
Parmenione satus, sine quo nil carmine dignum 
Gessit Alexander: qui grande nefas Cebalino 
Indice perlatum certis rationibus ad se 
Suppressit biduo, donec Melrone cruentum & 
Comperiente scelus proprio cadit ense ligatis 
Complicibus Dimnus: vincitur et ipse Philotas. 
Creditur hoc uno perimi voluisse tyrannum. 

Quod loto bidui spatio suppresserat huius 
Indicium sceleris. Inducitur ergo, revinctis 90 
A tergo manibus, faciem velatus, in aulam. 
Principis edicto populus convenerat armis 
Cinctus et horrendo pallebat regia ferro: 

Mussat tota cohors, tantique ignara tumultus. 

Cur accita foret, arrectis auribus haeret, 95 

Donec Alexander, sermone silentia rumpens, 
Detexit scelus, illatoque cadavere Dimni 
Subticuit primo, demum: Paene, inquit, ademptus 
Vobis, 0 cives, fortunae munere vivo. 

Regis ad hanc vocem clamoso perstrepit aula 100 

Turbarum ffemilu: cunelis poscentibus, huius 
Auclores sceleris ut prodereL ille: Quid? inquit. 
Ille meus, patris ille mei specialis amicus, 
Parmenio, tantoque aliis praelatus amore, 

105 Tanti ilagilii fuit auctor, et ecce Philotas, 

Cum patre concipiens tam detestabile terris 
Et coelo facinus, Peucolaum Demetriumque 
Et Dimnum, cuius coram miserabile corpus 
Adspicitis, socios delegit, et in mea ductor 
110 Fata subornavit. Rursus fera concio vocem 
Intonat horrendam. Metron, Cebalinus et index 
Nicomachus testes producti criminis ortum 
Ih medium referunt. Subdit mavorlius beros: 
Quo dominum obsequio, quo dtlexisse videtur 
H 5 Affectu patrem? qui cum hoc scelerum scelus, 

inquit, 

Praesciret, siluit: quod non tamen esse si¬ 
lendum 

Caede liquet Dimni: facinus Cebalinus acerbum, 
Quod simul accepit, hora non distulit una: 

Solus non timuit, solus non credidit istud. 

120 Parmenides sane patria ditione tumescit: 

Quem quia praefeci Mediae, maiora superbus 
Sperat, et adspirat ad summum culmen honoris. 
Forsitan boc animum dedit in mea fata Philotae, 
Quod sine cognatis sum, nec mihi libera proles, 
125 Nec genitor superest. Erras, funeste Philota i 

(1UAT.TH. AT.EXANnR. 12 

Tot salvis Macelum ducibus, quorum agmina 

raemet 

Circumstare vides, Magnum ne dixeris orbum: 

Ecce mei fratres, quos intuor, ecce parentes! 

Quod celat, quod Dimnus eum non nominat inter 
Participes sociosque doli, minus esse nocentem 130 
Non facit: indicium est ducis et terroris in illos 
Prodere qui possunt: qui cum de se fateantur. 

De duce non audent ducti terrore faleri. 

Mullaque consuevit de me suspecta Philotas 
Et serere et faciles praebere serentibus aures. 135 
Se gaudere mihi, genitum quem luppiter a se 
Affirmabat, ait: miseris tamen esse dolendum, 
Vivendum quibus est tanti sub principe fastus. 
Excedente modum et stadium mortalis habenae. 

Et scivi et silui: nec enim fieri mihi viles 140 
Et contemptibiles aliis volui, qnibus ante 
Tot bona contuleram. Sed iam temeraria lingua 
Vertitur ad gladios, et quod conceperat ore 
Parturit ense manus. Quo me conferre licebit? 

Cui caput hoc credam? Praefeci pluribus unum, 143 
Cui vitae et capitis commisi iura: sed unde 
Praesidium petii, venit improvisa salutis 
Pernicies: melius cecidissem Marte futurus 
Hostis, praeda mei potius quam victima civis. 

Nunc Macedo servatus ab his, quae sola timebat, 150 
Incidit in lateris socios et in agmina quorum 

Nec vitare manus nec debuit arma timere. 

Ergo, mei cives, vestra ad munimina civis 
Armaque confugio: liceat vos esse salutis 
155 Auctores: saetis vobis nolentibus esse 
Nec volo nec valeo: si me salvare velitis, 
Vindicis officium praetendite vindice poena. 

Haec ubi persuasit ira dictante, relinquit 
Concilium, vinctumque iubet proferre Philotam 
KK> Dicturum causam, ne iudiciarius ordo 
Dicatur vires tanti victoris in aula 
Amisisse suas: manibus stetit ille revinctis 
Luridus et vili velatus tegmine membra. 
Lugubris facie, mullum mutatus ab illo, 

1G5 Qui nuper princeps equitum Magnoque secundus 
Nobilior ducibus et magnificentior ibat, 
Disponens acies tractansque negotia belli.- 
Hoc habitu quondam Burchardum Flandria vidit. 
Solventem meritas occiso consule poenas, 

170 Quem rota poenalis ^anto pro crimine torsit, 
Torlaque confregit Ludovico vindice membra. 
Nutabat pietate cohors, animosque subibat 
Parmenionis amor, tam clari civis amara 
Conditio, qui, cum viduatus prole gemella, 

175 Hectore iam pridem magnoque Nicanore nuper, 
lura dabat Medis: absente parente superstes 
Tertius et patrium solus solamen iniquo 
Iudice barbaricis causam dicebat in oris. 

12 * 

Haerebant animi procerum, poteratque videri 
Iustililiae cecidisse rigor, cum praetor Amyntas iso 
Regius, intuitus mentes pietate remissas. 

Pluribus obiectis coepit damnare Philotam, 
Sopitamque ducum dicendo resuscitat iram, 
Sedatumque facit rursus crudescere vulgus. 

Tunc vero attonitus labefacta mente Philotas, iss 
Avertensque oculos a circumstante caterva. 

Nec caput erexit, nec flexit luminis orbem. 

Seu quia conciderat sceleris mens ^conscia tanti. 
Seu quia supplicii nutabat pressa timore. 

Nec mora, mentis inops super illum corruit, a 190 

quo 

Ipse tenebatur: at demum mente recepta, 
Abstergens panno faciem vultumque madentem 
Fletibus: insonti facile est, inquit, reperire 
Verba: tenere modum misero non est leve, cives. 
Cumque sit in portu mens hinc mea, criminis m 

ejpers 

Huius et hi nullo sibi conscia, turbidus illinc 
Me tumido fluctu fortunae verberet Auster, 

Inter utrumque situs, utriusque locatus in arto. 
Non video, qua lege queam parere vel huius 
Temporis articulo vel mundae a crimine menti. 200 
Forti fortunae pereo, si pareo: mentem 
Non sinit insontem fortuna potenlior esse: 

Haec secura manet, in me parat illa securim: 

Hinc spes, inde metus: hinc salvus, naufragus 

illinc. 

205 Praeterea causam ingTedior sine iudice, cuius 
Intererat iustae meritum cognoscere causae^ 

Nec video cur absit, ei damnare nocentem 
Cum liceat soli solusque absolvere possit. 
Absolvi nequeo, nisi causae cognitor ipse 
210 Et iudex sedeat, quia vix continget, ut ipso 
Liberer absente, a quo sum praesente ligatus. 
Sed quamvis infirma hominis defensio vineti 
Sit, qui censorem non instruit, immo videtur 
Arguere iniusti, tamen hoc utcumque licebit 
215 Mortis in articulo pro me allegabo, meique 
Non ero desertor. Sed quo me crknine damnet 
Curia, non video: de conspirantibus unum 
Vel de complicibus me nemo fuisse fatetur. 

De me Nicomachus nihil expressit: Cebalinus 
220 Plus quam Nicomachus, a quo scelus audiit istud. 
Noscere non potuit: me rex tamen arguit huius 
Criminis auctorem! Sed qua ratione videtur 
Sublicuisse caput caedis scelerisque magistrum. 
Quemque sequebatur tanto in discrimine Dimnus? 
225 Non verisimile est, alieno parcere quemquam 
Qui sibi non parcit: e contra credere dignum est. 
Ut se maiori tueatur nomine, Dimnum 
Inter participes prius expressisse Philotam. 
Scripta ferunt Ithacum, cum furtum Palladis illi 

Aiax obiiceret raptam que in nocte Minervam, 230 
Tydide socio factum excusasse decenter 
Et velasse suam Diomedis nomine culpam. 

Cumque Laertiadae rursus simulasse furorem 
Obiiceret bellique metu quaesisse latebras: 

Sit mihi, respondit, latebras quaesisse pudori, 235 
Cum ratione pari crimen reputetur, Achillem 
Inter femineas timidum latuisse catervas: 

Cum tanto commune viro non abnuo crimen. 

Sic, ubi tractatur communis causa duorum. 
Interdum maior solet excusare minorem. 240 

Dicite consulti iuris legumque periti, 

Qua ratione perit, mortem quo iure meretur. 

Quem nemo accusat, in quem nec fama laborat. 
Nec sua condemnat confessio? Criminis huius 
Nuntius in primis nisi me Cebalinus adisset, 215 
Non hodie traherer in causam, nemine nomen 
Accusante meum. Sed quod suppresseris ad te 
Delatum facinus, quodque his rumoribus aures 
Clauseris, obiicilur. Quidni? puerine querelis 
Est adhibenda fides? Minus est pretiosus et abs- 250 

que 

Pondere sermo gravis, quem non gravis edidit 

auctor, 

Ruraoresque facit levitas auctoris inanes. 

Si Dimno culpae socius vel conscius essem, 

Non sinerem sane vel me vel criminis huius 

255 Participes prodi, biduo cum posset in illo 
Res peragi: clam sive palam poteram Cebultnum 
Tollere de medio, ne regi nuntius iret 
Concepti sceleris. Huius moliminis ad me 
Delati indicio, post deiecLam mihi fraudem, 

260 Qua periturus eram, ferro comitante penates 
Secretos adii regisque cubilia solus. 

Non video cur distulerim scelus: an sine Dimno 
Ausus non fuerim? Princeps erat ille cruenti 
Et dux consilii: sub eo latuisse Philotam 
265 Creditur, et Magno regnum affectasse perempto. 
Quem tamen e vobis corrupi munere, cives? 
Quem colui de tot vobis impensius uRum? 

Sed scripsisse sibi me rex obiecit, honori 
Congaudere suo, genitum quem Iuppiter a se 
270 Voce affirmabat, miseris tamen esse dolendum, 
Vivere quos dederat tanti sub principe fastus. 
Vera fides et amor, fiducia, consiliique 
Libertas veri sed perniciosa quibusdam, 

Sanaque qua colui regem correptio, vos me 
275 Decepistis! Et haec fateor scripsisse Philotam: 
Haec scripsi regi, sed non de rege: seiebam 
Dignius esse, lovem tacitis agnoscere votis 
Et superum stirpem, quam se iaclando movere 
Contra se invidiam procerumque lacessere bilem. 
280 Quid mihi, rex, toties pro te sudasse sub armis 
Profuit, et tecum pro te consumpta iuventus 

Conlinuusque labor Martis? quid in agmine fratres 
Amisisse duos? Nec patrem ostendere possum, 
Praesentemque malis adhibere, nec audeo nomen 
Implorare patris, quia creditur huius et ipse 285 
Criminis esse reus: nec enim satis, esse parentem 
Orbatum geminis, si non orbatur et uno 
Qui superest, naflque rogis imponitur insons. 

Ergo, care pater, et propter me morieris 
Et mecum, vitaeque mihi tu causa fuisti 290 

Qui libi mortis ero: rumpo tibi filjujyumque 
Filius exstinguo sedum! HurT; e creabas 
Hoc in perniciem corpus tibi? Nonne creatum 
Perdere debueras? an ut hos ex stirpe maligna 
Perciperes fructus? Miserabiliorne senectus 295 
Sit patris, native magis miseranda iuventus. 
Ambigitur: vernis et adhuc venientibus annis 
De medio tollor: effeto sanguine patri 
Spiritus eripitur, quem si fortuna morari 
Vel modicum sineret in obeso corpore, iure 300 
Poscebat natura suo. — Sic fatur, et ecoe 
Rex in concilium, ferro livente caterva 
Stipatus rediit: tunc vero exterritus ille 
Supplicii mortisque metu rursusque gelato 
Pectore lapsus humi labefacio languit ore. 305 
Coeperat in proceres sententia serpere discors, 
Ancipilique ducum riulabant murmure partes. 
Censebant alii perimendum more vetusto 

Parmenidem saxis, alii extorquere volebant 
3 io Supplicio verum: quorum rex dicta sequutus 
Aptari tormenta iubet. Tortoribus ergo 
Exsertis mauibus in conspectuque Philotae 
Saevitiae misero genus omne parantibus, ille: 
Non opus est, inquit, proceres, graviore flagello: 
315 Confiteor, volui. Sed cum gravioribus illum 
Afficerent poenis, cum iam lacer ossibus ictus 
Exciperet nudis, nec iam superesset in ilio 
Vulneribus locus: exposuit tandem capitales 
Insidias, seriemque rei facinusque. Sed anceps 
320 Coniectura fuit, an tanta enormia de se 
Confessus fuerit, ut se cruciamine longo 
Eripiens celeri finiret morte dolores. 

0 quam difficili nisu sors provehit actus 
Lubrica mortales, et quos adscendere fecit 
325 Quam facile evertit! Magno fortuna labore 
Fecerat excelsum media de gente Philotam: 
Princeps militiae factus ductorque cohortis 
Parmenione salus> modico post tempore lapsus, 
Scandere dum quaerit, fato damnatus et exsul 
330 Obruitur saxis: certat simul omnis in unum 
Volvere saxa manus, cuius manus ante movendi 
Castra dabat signum. Quam frivola gloria rerum. 
Quam mundi fugitivus honor, quam nomen inane! 
Praelatus, qui praeesse cupit, prodesse recusat. 
335 Sex ubi consumpti post tristia fata Philotae 

Praeteriere dies, propero rupil agmina cursu 
In fiessum Macedo: nec deslilit ille laborum 
Prodigus et patiens fatalis malleus orbis. 

Donec ab eoo monstrum implacabile tractu 
Attrahitur vinctus, praesentaturque furenti 310 
Bessus Alexandro, penitus velamine dempto, 

Nudus et inserta pedibus colloque catena. 

Quem rex intuitus ilammato lumine: cuius, 

Besse, ferae rabies, vel quae subiecit Erinys 
Tam tibi grande nefas, ut promeritum bene regom aio 
Vincire auderes, regnique cupidine vitam 
Et patris et domini violento claudere ferro? 

Haec ait, cl fratrem Darii, quem corporis inter 
Custodes pridem terrarum eversor habebat, 

Accivit, vinclumque pedes et brachia Bessum 3 >> 
Tradidit. Ille sacram longis cruciatibus illi 
Eripiens animam Slygias ad sacra sorores 
Convocat et placat fraternos sanguine manes, 
Affixumque cruci iubet ire ad Tartara Bessum. 
Exitus hic Bessi: qui dum conscendere tentat 365 

Labilur, imperium dum quaerit et imperat, in se 
Regreditur, domini ponens insignia servus. 

At Macodo dudurn sitienti pectore regnum 
Affectans Scythiae, pardis velocius agmen 
Ad Tanaim transfert, qui vasto gurgite Bactra 360 
A regno Scythiae'dirimit, qui terminus idem 
Europam mediis Asfamque interfluit undis. 

Gens ea Sarmatiae pars est: si prisca meretur 
Fama fidem, montes et inhospita lustra ferarum 
365 Pro thalamis domibusque colunt, quaestumque 

perosi 

Conteulique cibis, quos dat natura, beatam 
Ambitione sacra nolunt corrumpere vitam. 
Dumque super Tanaim metatus castra pararet 
Navigium Macedo, fluvium quo sole sequenti 
370 Transponendus erat Scythicis bellator in oris, 
Ecce peregrino Macetum tentoria cultu 
Horrida cornipedum bis deni terga prementes 
Intravere viri, regi mandata ferentes. 

Quorum qui reliquis fuerat maturior aevo, 

375 Intuitus regem: cupido si corpus haberes 
Par animo, dixit, menLique immensa petenti, 

Yel si quanta cupis tantum libi corporis esset, 
Non tibi sufficeret capiendo maximus orbis. 

Sed tua mundanas mensura excederet oras. 

380 Ortum dextra mauus, occasum laeva teneret: 
Nec contentus eo,, scrutari et quaerere volis 
Omnibus arderes, ubi se mirabile lumen 
Conderet, et solis auderes scandere currus, 

Et vaga depulso moderari lumina Phoebo. 

3S5 Sic quoque multa cupis quae non capis. Orbe 

subacto. 

Cum genusjramanum superaveris, arma cruentus 
Arboribus contraque feras et saxa movebis,' 

Montanasque nives, scopulisque latenlia monstra 
Non intacta sines, sed et ipsa carentia sensu 
Cogentur sentire tuos elementa furores. 390 

An nescis, longo quod provocat aethera ramo 
Arboreum robur, firma radice superbum, 

Quodque diu crevit, hora exstirparier una? 

Stultus, qui fructum cum suspicit arboris, altum 
Non vult metiri. Videas, sublime cacumen 3#5 
Prendere dum tendis, postquam comprenderis 

illud, 

Cum ramis ne forte cadas. Avium fuit esca 
Parvarum quandoque leo rex ante ferarum: 

Ferrum cuncta domans atque omni durius aere 
Consumit rubigo vorax. Sub cardine Phoebi 400 
Tam firmum nihil est, cui non metus esse ruinae 
Possit ab invalido. Quis non, dum navigat orbem. 
Debeat occursum mortisque timere procellam? 

Quid nobis tecum? non infestavimus armis 
Alligimusve tuam facturi proelia terram. 405 

Qui sis, unde trahas genus, ad quid missus et 

unde, 

Ignorare Scythis liceat fugientibus arma 
Et strepitus hominum nemorumque colentibus 

antra. 

Libera gens Scythiae nil appetit ulterius, quam 
Prima parens natura dedit, de munere cuius 410 
Nec cuiquam servire potest nec ut imperet optat. 

Esse sui iuris hominem, sua seque tueri. 
Contentum esse suis, alienum nolle, beatum 
Efficiunt. Igitur si quid quaesiveris ultra, 

4t5 JExcedunt tua vota modum finemque beati. 

Ne tamen ignores mores gentesque Scytharum, 
Sunt armenta Scythis, vomer, scyphus, hasta, 

sagitta: 

Utimur his rebus et amicos inter et hostes. 

Diis vinum in sacris patera libamus: amicis 
420 Parta labore boum largimur farra: sagitta 
Eminus obruimus inimicos, cominus hasta. 

Quae te terra capit? quid sufficiet tibi? Lydos, 
Cappadoces, Syriam domuisti, Persida, Medos, 
Bactra subegisti, nunc tendis victor ad Indos. 

425 Proh pudor! ad pecudes nostras extendis avaras 
Instabilesque manus: et cum libi regna mini 

strent 

Omnia divitias, tibi pauper inopsque videris. 
Quid tibi divitiis opus est, quae sempen avaro 
Esuriem pariunt? Quanto tibi plura parasti, 

430 Tanto plura petis, et habendis acrius ardes, 
Sicque famem saties, defectum copia nutrit 
Succurri tue tibi, quam longo tempore Bactra 
Te teneant? populum hunc dum subiicis, ille re¬ 
bellat: 

Nascitur ex bello victoria: rursus ab illa 
435 Surgunt bella tibi. Tanaim transibis ut hostes 

Invenias, Scylhiamque Libi, quae libera semper, 
Subiicias: sed nostra tuis velocior alis 
Paupertas: tolius opes exercitus orbis 
Et praedam vehit iste tuus: nos pauca trahentes. 
Unde magis celeres parili levitate fugamus 440 
Et fugimus. Cum vero Scylhas procul esse remotos 
A te credideris, intra tua castra videbis. 

Cumque capi faciles captosve putaveris hostes. 
Elapsi fugient rapido pernicius Euro. 

Nulla Scylhas inopes opulentia, nulla cupido 445 
Allicit: hochominum genus oppida spernitet urbes. 

Et deserta colit, humani nescia cultus. 

Proinde manu pressa digitisque tenere recurvis 
Fortunam memor esto tuam, quae lubrica semper 
Et levis est, numquamque potest invita teneri. 450 
Consilium ergo salubre sequens quod temporis 

offert 

Gratia praesentis, dum prospera luditur a te 
Alea, dum celeris fortunae munera nondum 
Accusas, impone modum felicibus armis, 

Ne rota forte tuos evertat versa labores. 455 

Nostri fortunam pedibus dixere carentem, 
Pennalasque manus et habentem brachia pingunt. 
Ergo manus si forte tibi porrexerit, alas 
Corripe, ne rapidis, quando volet, avolet alis. 
Denique si deus es, mortalibus esse benignus, 4C0 
Et dare quae tua sunt, non quae sua demere debes; 

Si similis nobis homo, Ic debes reminisci 
Semper id esse quod es: stullum esi horum me¬ 
minisse. 

Ex quibus ipse lui es oblilus. Habebis amicos, 
4 G» Bella quibus non intuleris. Firmissimus inter 
Aequales interque pares est nodus amoris. 
Aequales sunt sive pares qui nec sibi cedunt, 
Nec sese excedunt animo, qui nulla cruentis 
Viribus inter se fecere pericula Martis. 

470 Esse cave tibi ne credas quos vincis amicos. 
Ante feret stellas tellus, septemque iriones 
Abluet Oceanus, et siccum piscis amabit. 

Quam servi ad dominum sit veri nexus amoris. 
Inter eos nulla est concordia: nam licet extra 
475 Pax praetendatur, odio confligitur intus: 

Pacem vultus habet, agitant praecordia bellum. 

Sic ait: at Macedo nihilominus agmine facto 
Arma Scythis inferre parat, mulloque labore 
Flumine transmisso, collalis viribus, hostem 
480 Deiicit et tandem, sed non sine caede suorum, 
Imperio Macelum Scythiam servire coegit. 

Qualis in alpinis annoso robore saxis 
Astra petens abies multosque inflexa per annos 
Afflatus Euri, Zephyrum contempsit et Austrum, 
4 $s Quam si forte suo Boreae de more fatiget 
Spiritus, et loto tundat simul aera nisu: 

Nil illi ranii veteres, nil horrida musco 

Robora proficiant sua, quo minus obruta vento 
Corruat et prono tellurem vertice pulset: 

Sic licet Assyrios, Medorum et Persidis arma 490 
Fregissent, tamen ut Boreae glacialibus alis 
Ocior incubuit et acerbior ille cruentus 
1 Fatorum gladius, terrarum publica pestis. 

Magnus Alexander, confractis viribus illi 
Succubuere Scythae superos et fata sequuli. 495 
Hunc ubi vicinas dispersit fama triumphum 
Garrula per gentes, extemplo corda pavorem 
Hauserunt subitum, totusque perhorruit orbis. 

Et matutino quae sunt loca subdita Phoebo, 

Quippe Scylhas duris infractos antea bellis 500 
Audierant nuper Macetum ditione subactos, 

Non animi virtute pares, non viribus aequos 
Credebant aliquos mundo superesse potentes. 

Cum cecidisse Scylhas invictos ante viderent. 

Unde iugum Macetum mulli subiere volentes, 505 
Nec magis arma ducis homines movere suoque 
Subiecere iugo, quam quod clementer agebat 
Cum viciis: etenim, quos Magnus robore vicit, 
lunxit ampre sibi, nec durus eis nec avarus 
Exactor captos precibus gratisque remisit, 510 
Absolvitque reos, ut facto ostenderet isto. 

Se non ex irae stimulis cum gente feroci, 

Sed de virtutum motu certamen inisse. 

In nono Magnus collalis viribus Indos 
Turbidus aggreditur, sed fata deosque moratur 
Armipotens Porus. Speciali flenda duorum 
Mors iuvenum planctu partem turbavit utramque. 
& Magnus ut hostilem tenuit cum milile ripam. 
Concurrere acies: sed fracto denique Poro 
Franguntur reliqui cum loto Oriente tyranni. 
Saltus Alexandri mirabilis agmina Graium 
Seditione movet, mirabiliusque stupendae 
to Propositum mentis nova mittit in arma cohortes. 

Ultima terribiles Mace tum sensura tumultus 
India restabat multo sudore domanda 
Et ^avibus bellis: quam dum petit ille deorum 
Aemulus in terris, Clitus, Hermolaus et eius 
5 Doctor, Aristoteli praeter quem nemo secundus. 
Extremum clausere diem, documenta futuris 
Certa relinquentes: etenim testatur eorum 
Finis, amicitias regum non esse perennes. 

India lota fere nascenti subdita Phoebo 
10 Eoum spectat audaci vertice tractum, 

Et qua parte situm Libyes despectat et austrum, 
Altius erigitur tellus et in aethera tendit. 

Cetera plana iacent, ubi magni nominis a se 
Caucasus emittit rapidis occursibus amnes. 

15 Sed reliquis, a quo sortita est India nomen, 
Indus frigidior, australi parte iugosis 
Montibus invehitur directo gurgite Ganges, 
Totius fluviis orientis maior: uterque 
Turbidus extensis rubrum mare verberat undis. 
20 Robora multa solo radicitus eruta magna 
Absorbet cum parte soli: si fortibus undis 

13 » 

Molle solum reperit stagnat, tellusque fluentum 
Insula facta bibit. Intercipit in mare Ganges 
Decursurum Acesin: magnis occurrit uterque 
Motibus et rapido inter eos colliditur ictu. 25 
Praeterea, volucri famae si creditur, aurum 
Illa fluenta vehunt, gemmasque et cetera, quae 

sunt 

Ulterius solito nostris pretiosa diebus. 

Gentibus Eois hinc est opulentia: namque 
His ubi vulgavit ditatos mercibus Indos so 

Fama loquax, celeris toto concurrit ab orbe 
Natio, ridentes gemmas emptura, rubentis 
Purgamenta freti, quae parvi ponderis in se 
Sola sibi fecit hominum pretiosa libido. 

Ergo ubi Pellaeum prolem Io vis omnia mundi 35 
Regna flagellantem Macelum virtute, suisque 
Finibus appulsum stupefactis auribus Indi 
Accepere duces, coeunt formidine mersi 
Muneribus placare deum, traduntque refertas 
Divitiis urbes. Sed in illis maximus oris 40 

Solus Alexandro magno conamine Porus 
Obvius ire parat. Yeluli cum parte revulsa 
Alpini lateris ruit alta per ardua rupes. 

Obvia confringens sinuoso turbine saxa: 

Si vero Stygios penetrans radice recessus 45 

Instar ei montis occurrit saxea moles: 

Fit fragor et magnis confligunt motibus ambae. 

Audit Alexander armato milite Porum, 
Indorum fines regnique extrema tuentem, 
so Armorum speciem toto praetendere nisu, 
Oblalamque sibi Poro mediante triumphi 
AlFore materiam gaudens rapit agmina cursu 
Praecipili, rapidumque petit festinus Hydaspen. 
Cuius disponens ades in margine ripae 
55 Ulterioris erat collecto robore Porus. 

Maior et horridior reliquis elephantibus ipsum 
Belua terribilis immensa mole vehebat, 
Humanique modum transgressum corporis auro 
Arma tegunt regem niveo distincta metallo. 

60 Par animus membris, et quanto corpore cunctos 
Excedit, tanto est reliquis prudentior Indis. 
Terruerat Graecos non tantum turbidus hostis. 
Sed vehemens fluvii rate traiieienda vorago: 
Instar erat maris undisoni speciesque profundi 
65 Quatuor in latum stadiis dilfusus Hydaspes: 
Alveus altus erat, nusquam vada: transitus ergo 
Navigio quaerendus erat: sed barbarus hostis 
Stabat ab opposito, qui tela simillima nimbo 
In medium spargens facta statione cupita 
70 De facili poterat naves avertere ripa. 

Fluminis in medio terrae radicitus haerens 
Insula mulla fuit, quo yecta natantibus ulnis 
Arma ferens ibat ab utraque cohorte juventus. 
Expertura suas parvo certamine vires: 

Exercebal enim modicae discrimine sortis, 75 
Qui gravis instabat summi praeludia casus. 

In castris Mace tum, res non indigna relata. 
Corporibus similes animisque fuere Nicanor 
Et Symmachus, quos una dies, ut creditur, una 
Ediderat terris: par militiae labor ambos so 

Parque ligabat amor: belli discrimen inibant 
In lucro damnoque pares: si saxa rotare 
Tormento iussi, si claudere moenibus hostem. 
Frangere si muros, iunctis umbonibus ibant: 

Si frumentatum missi, si cingere fossis 85 

Obsessos, hostem noctu si fallere, sive 
Excubiis operam dare, si explorare latentes 
Vallibus insidias: quaecumque pericula bellum 
Obiecisset eis, dubiae molimina sortis 
Corporis atque animi socia paritate ferebant. oo 
Horum igitur virides animos animante iuventa. 
Nescio quid magno qpnceptum pectore tandem 
Eflulire parant, primusque: vidcsne Nicanor, 

Acer ait Symmachus, quam fluminis obice parvi 
Haereat et nutet invicti gloria regis? S5 

Audendum est aliquid, quod nos, de margine 

ripae 

Hostibus expulsis nostra virtute, coronet 
Victrici lauro, vel si quid fata minantur. 

Induat aeterna nudatos corpore fama. 

Vix ea, cum rapto sermone Nicanor, et ipse 


100 

Hoc ego meale diu laeila, Diis lestibus, inquit. 
Concepi: sed iam, mora nulla, feramur in hostes. 
Contenti levibus armis. Nec plura loquuti 
Accincti gladiis rapidos mittuntur in amnes. 

105 Lancea pone natat: ducibus committitur istis 
Multa manus iluvio. Quos ut vicina recepit 
Insula, confusis resonaL clamoribus aether. 

Nam praedicta frequens loca iam possederat hostis. 
Fit gravis occursus Indorum: grandinis instar 
110 Tela volant multasque ferunt per.inania mortes. 
At Symmachus, qui forte prior transnaverat, 

hostes 

Educto mucrone petit, sociusque Nicanor 
Multo contendit vestire cadavere terram. / 
Iamque satis factum gladiis, iam tela rubebant 
115 Martia purpureis distincto flumine guttis: 

Iam poterant iuvenes merita cum laude reverti. 
Sed nullo contenta modo est temeraria virlus. 
Dumque triumphantes insultant hostibus, ecce 
Occulte subeunt plures monentibus Indi. 

120 Hinc dolor, hinc planctus, Graium Macetumque 

ruinae. 

Sternitur Andromachus, regum generosa propago, 
Occumbunt clari titulis ter quinque quirites. 
Quos longo gemuit ereptos Graecia luctu. 

Soli restabant animo non sanguine fratres 
125 Graiugenae, vitae socii mortisque futurae: 

Quos ubi telorum pressit circumfluus imber» 
Mentibus attonitis haesere, quid esset agendum. 
Nam nec tela viris nec lancea, quippe minutim 
Utraque fracta iacent: igitur, quae sola supersunt 
Arma, movent gladios raptimque feruntur in 130 

hostes. 

Sed reprimunt gressus teneris haerentia membris 
Spicula, nec Martis opus exercere dabatur 
Cominus. Ergo viri, quia iam suprema minari 
Fala vident, orant ut praemoriatur uterque, 
Occumbatque prior socioque superstito, cuius 135 
Cernere funus erat leto crudelius omni. 

Obiiciunl igitur sibi se cerlanlque vicisshn 
Alterius differre necem. Dum se obiicit alter. 

Dum tegit hic illum, dumque istum protegit ille, 
Ecce, giganleis abies excussa lacertis 110 

Advolat et mediis conatibus artat utrumque 
Affigilque solo. Sic indivisa iuventus 
Cuspide nexa iacet: sed nec diuturnus in ipsa 
Morte resedit amor: amplexus inter et inter 
Oscula decedit, morieosque sua sooiique * 145 

Morte perit duplici: resoluto corpore tandem 
Tendit ad Elysios angusto tramite campos. 

Erexit Pori victoria visa suorum 
Indomitum pectus, nec desperare coegit 
Regum eversorem contemplorcmquc pericli 150 

Omnis Alexandrum; sed qua sibi transitus arte 

Ad Porum pateat tacito sub corde volutat. 
Attalus unus erat inter tot milia regi 
Persimilis facie, referens et corpore Magnum: 

155 Vestibus ornari rex imperialibus illum 
Imperat, ut ripam teneat speciemque videndi 
Exhibeat Poro, regem cessare nec esse 
Ultra sollicitum, qua transitus arte paretur. 

At rex praeter aquam, Macelum statione relicta, 
160 Longius abscessit, paucis, ut falleret hostem, 
Contentus sociis. Animosum numina Magni 
Propositum iuvere ducis: nam fusa per orbem 
Involvit caecis nubes elementa tenebris. 
Tantaque subiectas texit caligo cohortes, 

165 Alter ut alterius vix nosceret ora loquentia. 
Haec nubes aliis terroris origo fuisset. 

Cum foret ignotum classis ducenda per aequor: 
Sed cum terreret alios obscurior aer. 

Confisus Macedo, sua tamquam oecasio noctem 
no Inducat, primam qua vectabatur in undas 
Imperat expeUi subducto remige navem. 

Nec mora, certatim fluvio commissa quirilum 
Turba ducem sequitur, ripaeque appulsa carenti 
Hostibus arma capit, armataque fertur in hostem. 
175 Porus adhuc aliam, quam coeperat ante tueri. 
Spectabat ripam, qua regis veste coruscans 
Attalus adstabat, cum Poro nuntius affert. 
Rectorem Macelum et rerum discrimen adesse. 

Mox ubi lucidior excussit nubila mundus. 

Atque adversa phalanx Phoebo percussa refulsit, 180 
Extemplo visis equitum bis milia bina 
Hostibus obiecit Porus cenlumque cruentis. 

Plaustra referta viris, qui tela simillima nimbo 
Late spargentes gemitus mortemque pluebant. 

Sed quia profusi terram violentia nimbi 185 

Mollierat, nec erat equitabilis area campi. 

Mole gravi currus molli lellure lutoque 
Haerebant, et erat minus utilis usus eorum. 

E contra Macedo solita levitate per Indos 
Strenuus invehitur: sequitur levis ala ruentem 
Atque exserta manus. Oritur confusio vocum 
Et lituum clangor: sed ab illa tympana parte 
Castigata sonant: fervent hinc inde ruentes 
In mortem cunei, mortalia fila sorores 
SufGciunt vix nere duae quae tertia rumpiL 195 
Primus Alexandro laxis occurrere frenis 
Ausus, anhelantem stimulis elephanla fatigans. 
Oppetit Enachides hasta confossus Hiulcon. 

Perque tot obiectos invictus et impiger hostes 
Ad Porum molitur iter mavortius heros. 200 

Quem velut exstantem subiectis moenibus arcem 
Ut procul adspexit elephantis terga prementem: 
Iuveni tandem dignumque stupore meoque 
Par animo discrimen, ait: res ecce gerenda 
Cum monstris mihi cumque viris illustribus una. 205 

Dixit, et io laevum torquet vealigia cornu, 

Qua gravior belli Poro pugnante tumultus 
Aera vexabat: sequitur bellator Ariston 
Polydamasque sui. Ruit ictus Aristonis ense 
210 Rubricus, et proprio rubricayit sanguine terram. 
Polydamanta ratus prolixo evertere conto 
Candaces, volucri praeventus arundine Glauci, 
Oppetit et terrae moriens inmurmurat udae, 
lamque Argiva phalanx medium perruperat agmen 
2is Indorum, et primis labefactis viribus Indae 
Nutabant acies, cum Porus in agmen equestre 
lussit agi magnis elephantes turribus aequos. 
Sed tardum hoc animal ac paene immobile gressu, 
Nec volucres cursus aequare valebat equorum. 
220 Ergo levis Macetum manus occurrebat, et hoste 
Percusso, refugis ictus vitabat habenis. 

Sed neque barbaricis Martem exercere sagittis 
Fas erat: ar.cus enim gravis atque ingens, nisi 

primo 

Imprimeretur humo, nisi curvaretur ab imo, 

225 Non poterat flecti. lamque adspernantibus Indis 
Imperium Pori, quod fit titubantibus alis, 

Gum ducis imperio metus acrior imperat, illi 
Extenuare aciem, turmas hi iungere rursus, 
Stare iubent alii, nec erat de milibus unus 
230 In medium qui consuleret. Tamen agmine Porus 
Disposito, rursus dispersa recolligit arma, 

Tcrribilesque oculis elephantes obiicit hosti. 

Nec minimum Graiis monstra inlecere pavorem: 
Non solum barritus equos, sed et horrifer aures 
Moverat humanas, tremulusque expaverat aer... 235 
Et iara terrificus turbaverat agmina stridor 
Ordinibus laxis, et iam mandare parabant 
Terga fugae modo victores, cum Magnus, inertes 
Corripiens Macetum cuneos, equites Agrianes 
Et Thracas in monstra iuhet convertere gressus. 240 
Extemplo redeunt animi, posiloque timore 
Mortis in adverso crevit certamine virtus. 

Exhaurit pharetram manus, et fatalis arundo 
Non sine morte volans homines et monstra cru¬ 
entat. 

Dumque avidi quidam nimis incaulique sequuntur, 246 
Obtriti pedibus elephantum certa relinquunt 
Defuncti documenta suis, ut parcins instent. 

Anceps pugna diu Macetum fuit, haud sine mulla 
Sanguinis impensa, donec vibrare secures 
Coepere unanimes, solidosque pedes elephantum 250 
Informesque manus falcato caedere ferro. - 
Ergo fatigati iaculis tandemque cruentis 
Pressi vulneribus uno simnl impete vecti 'T 
Vectoresque ruunt: tunc vero exercitus amens 
Terga metu comitante dedit, Porumque serentem 2s& 
Missilium nimbos, et ab alto culmine monstri 
Spicula fundentem, medio vehit aequore solum 

Destituere sui: sed cum peteretur ab omni 
Parte lacessitus, hinc inde, novemq ue fatiscens 
200 Vulneribus lacer, inspiciens auriga tyrannum 
Lauguentem membris, stimulis elepbanta fatigat, 
Inque fugam vertit. Profugo par fulminis instat 
Ira dei Macedo: sed dum fugat, imbre cruento 
Telorum confossus obit, genibusque caducis 
265 Rege magis posito quam fuso, nobilis ille 
Procubuit Bucephal, qui tanto principe solo 
Solus erat dignus, cuius de nomine dictam 
Tempore post parvo Pellaeus condidit urbem. 
Rex igitur dum mutat equum Porumque suosque 
270 Tardius insequitur: sed frater Taxilis, Indis 
Qui praeerat, rex ipse quidem sed deditus illi. 
Quem dederat mundo regem fortuna, monebat 
Sollicite Porum, fortunae ut cederet, ulque 
Tam celebri, tam propitio se dederet hosti. 

275 At Porus, quamquam marcescens corpore toto 
Deficeret sanguis, fato tamen auspice notam 
Excitus ad vocem: non tu, proh dedecus, inquit, 
Taxilis es frater, qui transfuga meque suumque 
Prodidit/imperium. Dixit, telumque quod unum 
280 Nondum corruerat munibus, contorsit in hostem. 
Quod medio juvenis exceptum pectore tergum 
Rupit et aeterno sopivit lumina somno. 

Seque fugae rursus commisit: sed fera mullis 
Saucia missilibus penitus defecit, eumque 

Hostibus obiecit peditem Magnoque sequenti. 2» 
Qui ratus exstinctum spoliari nobile corpus 
Imperat: at morsu spoliantes coepit amaro 
Attentare elephas, rursusque imponere dorso 
Seminecem, donec mullis turgentia telis 
Interius pepulere foras vitalia vitam. 290 

At rex ut Porum, quem iam credebat avernis 
Inmixtum populis, erecto lumine vidit. 

Attollentem oculos, odium clementia vicit. 

Et: quae Pore tuos, inquit, dementia sensus 
Ebria pervertit, ut, cum tibi nota mearum 295 
Rerum fama foret, in tanto, perdite, fastu 
Auderes mihi collatis occurrere signis? 

At Porus: quia quaeris, ait, respondeo tanta 
Libertate tibi, quantam mihi. Magne, dedisti 
Quaerendo prius. Ante malum certaminis huius 300 
Nemo erat in terris, quem posse resistere, quemve 
Censerem mihi Marte parem vel mente, meamque 
Vim noram et meritum, nondum tua fata luasque 
Expertus vires: sed quam me fortior esses 
Eventus belli docuit: tibi vero secundus 305 

Non minimum felix videor mihi» Ne tamen isto 
Attollas animum casu, quia viceris: ipse 
Exemplum libi sum: qui cum fortissimus essem 
Fortius inveni. Ne dixeris, esse beatum 
Qui quo crescat habet, nisi quo decrescere possit 310 
Non habeat. Satius est non adscendere, quam post 

Adscensum regredi: melius non crescere, quam/ 

post 

Augmentum minui: gravius torquentur avari 
Amissi memores, quam delectantur habendo. 

315 Proinde tui cursus frenum moderare: caduca 
Sunt bona fortunae stabilisque ignara favoris. 

Miratur Macedo fortunae turbine regem 
Infractum, victumque animum victoris habentem. 
Ergo refrenata mutati pectoris ira, 

320 Contra spem procerum curavit prodigus aegrum. 
Curatum fovit, confirmatumque benigne 
Inter amicorum coetus numerumque recepit. 
Largius exhibuit dilatavitque prioris 
Imperii metas, tantoque exceptus honore 
325 Est hostis quantum sibi vix sperasset amicus. 
Postquam magnanimus Macetum victricibus 

armis 

Succubuit Porus, succumbere nescius ante, 
Elatus Macedo, cui vix cedentibus astris 
Prodiga tam celebrem dederat fortuna trium- 

phum, 

390 Quo mediante sibi fines orientis apertos 
Censebat, laxis propere festinat habenis 
Orbis in extremas convertere proelia gentes, 
Oceanique suis populos adiungere castris. 

Ocior ergo Notis Indos extremaque mundi +' 
336 Climata subiiciens populos regesque pererrat, 

Nec minus humanis portenti mentibus infert, 
Terrorisvc minus nocturni fulguris igne. 

Quem sequitur fragor et fractae collisio nubis. 

Et vaga pallentem motura tonitrua mundum. 
Mentem praeteritae memorem terrentia culpae. 310 
Ausa tamen fatis Macetumque resistere famae 
Gens Sudracaruin validae se moenibus urbis 
Inclusit, dubio metuens se credere Marti. 

Aptari scalas iubet, et cunctantibus illis 
Primus in oppositum galeato vertice murum 345 
Evadit Macedo: sed erat locus artus, ut ipsum 
Vix caperet murus. Sic ergo suprema tenebat. 

Ut magis haereret quam staret. Cum tamen ipse 
Mille citaretur iaculis ex turribus unus. 

Nec Macelum quisquam gradibus succedere posset, 330 
Quippe adsoendentes removebat ab aggere missus 
Missilium turbo, tandem discrimina vimque 
Telorum vicit pudor et confusio frontis. • • 

Nam mora subsidii poterat compellere lenti. 
Dederet ut sese vel morti forte vel hosti. 353 

Festinant igitur certalim adseendere vitae 
Pignore postposito, sed festinando morantur 
Auxilium: nam dum certant evadere, scalas 
Plus onerant: quibus aflraclis ruit omnis ab alto 
In se lapsa manus, et desperare coegit seo 

Spem Macelum Magnus, quem solum stare vide¬ 
bant, 

Tamquam in -dfiserlo fuerit dgsecUis ab illis. 
Iamque manus» clypeum qua contorquebat ad 

ictus» 

Lassa minabatur defectum» iamque monebant 
365 Clamantes socii ccier ut resiliret» et ipsum 
Exciperent: cum rex, ausus mirabile dictu 
Atque fide maius, saltu se praepete dira 
Barbarie plenam praeceps inmisit in urbem, 
Indigpum reputans divino stemmate princeps, 

370 Tot clarus titulis, si tergum ostenderet hosti. 
Quaeritur, an foriis facto an temerarius isto 
Rex fuerit: sed si contraria iungere curas. 

Et foriis fuit, et facto lemerarjus isto, 

Cumque capi vivus posset perimive, priusquam 
375 Surgeret, excussit fortuna potenter ulrumque. 
Et miro miranda modo protexit alumnum. 

Sic etenim Macedo corpus libraverat, ut se 
Exciperet pedibus: stans ergo lacessere pugnam 
Coepit, et a tergo ne posset ab boste necari, 
380 Magnipotens fortuna duci providerat ante. 

Stabat enim laurus annoso stipite, tamquam 
Nata ducem Macelum vetulis defendere ramis. 
Huius ut applicuit trunco insuperabile corpus. 
Ultio coelestis clypeum circumtulit, ictus 
385 Telorum excipiens, cumque omnes eminus unum 
Imjg<^erent, propius accedere nemo manumve 
Conferre audebat: celeberrima Cama verendi 

14 


CtUALTH. ALEXANUB. 



210 GUAIiTHEBI ALEXAND&E1DOS 

Nominis edomitum iam dilatata per orbem 
Pro duce pugnabat, et desperatio, magnae 
Virtutis stimulus et honestae occasio mortis. 390 
Sed clypeum iam missilium perfoderat imber, 
Fractaque plangebat saxorum turbine cassis t 
Lubrica succiderant genua, et labefacta laboris 
Pondere continui vix sustentare valebant 
Egregium corpus: quod cum spoliare pararent 305 
Qui stabant propius, hos sic mucrone recepit 
Magnus, ut ante ipsum vita fugiente iacerenL 
Exanimes gemini: quorum sic terruit omnes 
Sudracas obitus, ut nemo lacessere deinceps 
Cominus auderet collato robore Magnum. * 400 

Ille tamen genibus exceptum corpus ad omnes 
Ictus expositum non aegre tigridis instar 
Ense tuebatur, donec per inane sagitta 
Accelerans latus in dextrum scelus ausa cucurrit. 
Cuius ad introitum crudo de vulnere tantum 405 
Sanguinis emicuit, ut rex tremefactus et amens 
Non posset telum nutanti evellere dextra. 

Exsangues igitur afQicli corporis artus 
Applicuit lauro moribundus et arma remisit. 
Accurrens alacer iaculum qui miserat Indus 410 
Exanimem credens regem spoliare parabat. 

Quem simul ac sensit corpus regale profana 
Attrectare manu Macedo: proh dedecus, inquit, 
Mene ducem Macelum nosti? Nec plura loquutus, 

415 Languentem revocans animum, nudum latus hostis 
Subiecto mucrone fodit, iungi tque duobus 
Exanimem sociis. Talem decet ire sub umbras. 
Inquit Alexander, talis mihi nuntius esto. 

Dixit, et ut moriens invictus dimicet, ante 
420 Quam sacer in tenues erumpat spiritus auras. 

Se clypeo et lauri ramis attollere tentat. 

Sed neque sic proferre petens venerabile corpus, 
Poplite succiduo rursus procumbit, et hostem 
Provocat, exserto si quis confligere ferro 
425 Audeat et tantae spolium sibi tollere palmae. 

Tandem alia muri vestigia parte sequutus 
Peucesles, pulsis propugnatoribus urbis,. 
Impiger irrumpens aditus et claustra retecto 
Ense supervenit. Tremulo quem lumine post» 

quam 

430 Intuitus Macedo, iam non solatia vitae 
Sed mortis socium ratus advenisse, tepenti 
Excepit clypeo corpus. Subit inde Timaeus, 
Deinde Leonnatus et Aristonus: omnibus isti 
Indis oppositi regem defendere totis 
435 Viribus ardescunt; sed dum tot milia soli 
Reiicerent, cecidit praeclaro Marte Timaeus, 
Peucestesque gravi capitis discrimine laesus. 
Deinde Leonnatus armis iacuere remissis 
Ante pedes regis. Iam spes in Arlstono solo 
440 Unica restabat: sed et ipse ruentibus Indis 

14 * 

Saucius haud poterat tantos inhibere furores. 

Interea cecidisse ducem intra moenia rumor 
Pertulit ad Graecos. Alios tam dira timore 
Fregisset, sed eos animavit fama: pericli 
Totius immemores murum fregere dolabris, 445 
Moli lique aditum, spreto discrimine mortis. 

Per murum fecere viam. Perit obvia passim 
Turba, cadit sine quo delectu sexus et aetas 
Omnis: Alexandro mortis seu vulneris auctor 
Creditur, occurrit quicumque: nec improbus iram 450 
Deposuit gladius, donec superesse ruinae 
Desiit et dextrae ferienti defuit hostis. 

Nec mora, concurrunt avidi curare iacentem 
Pellaeum proceres, referuntque in castra Deorum 
Invidiam: cuius nudato vulnere magnus 455 

Inter doctorcs medicae Critobulus artis 
Comperit hamata percussum cuspide regem, 

Nec posse educi, nisi vulnus docta secando 
Augeret manus, et ferrum multumque cruoris 
Ne traheret fluxum cuspis retracta trementi 460 
Mente verebatur. Igitur cum fata videret. 

Si male curaret regem, sibi triste minari, 

Inque suum reditura caput mala, pectore stabat 
Attonito. Quem rex trepidum ut percepit, amictu 
Siccantem lacrimas et captum mente: Quid, inquit, 465 
Exspectas, cum sit hoc insanabile vulnus. 

Me saltem lento moriturum absolvere leto? 

Cumque milii possis celeri succurrere morte. 

An metuis, ne sis fati reus huius? At ille, 

470 Sive nihil metuens tandem sibi, sive timorem 
Dissimulans, supplex oravit, ut ipse tenendum 
Praeberet corpus, teli dum velleret hamos. 
Quippe levetn motum quanlumlihet affore vitae 
Non leve discrimen. Non est, ait ille, decorum 
475 Vinciri regem, Critobule, sive teneri: 

Libera sit regis et semper salva potestas. 

Sic ait, et quod vix auderes credere, corpus 
Praebuit immotum, nec vultus signa doloris 
Contraxit rugas: sed abacta cuspide postquam 
480 Largior emicuit patefacto vulnere sanguis. 
Suffudit caligo oculos, animumque labantem 
Suspendit tantus dolor, ut moribundus ab ipsis 
Qui circumstabant vix exciperetur amicis. 

Quod simul acceptum est, oritur per castra tu¬ 
multus 

485 Flebilis j et Macelum ruit in lamenta inventus. 
Confessi, se omnes unius vivere vita, 

Nec prius obticuit clamor, quam pollice docto 
Restrinxit fluxum medicis Critobulus herbis. 
Tunc demum somno licuit succumbere Magnum: 
490 Tunc demum accepta regis per castra salute 
Exule maestitia turmas statuere per omnes 
Prodiga laetitiae posKis soliennia mensis. 

Qualis in Aegeo Borea bacchante profundo 

Exoritur clamor, cum fracta puppe magister 
Volvitur in medios everso vertice lluctus: 495 

Fit fragor et similem limet unusquisque ruinam. 
Seque omnes anima petiisse fatentur in una: 

Si tamen incolumem revocare tenacibus uncis 
Et clavum reparare queant, sonat aura tumultu 
Laetitiae, .et primum viucunL nova gaudia luctum. 500 
PoslqunS^Pellaei curato vulnere pauci 
Effluxere dies, cum nondum obducta cicatrix 
Posse videretur^graviorem gignere morbum. 
Impatiens tamen ille morae parat arma repostis 
Gentibus Oceani et celeres inferre sarissas, 505 
Perdomitoque sibi nascentis cardine Phoebi, 
Quaerere nescitum Nili mortalibus ortum. 

Regibus Indorum Poro Abisarique, iuvante 
Taxile, navigii mandatur cura parandi. 

Rumor hic attonitas implevit militis aures, sio 
Cumque fatigati regisque suaeque saluti 
Consulerent proceres, cuncti velut agmine facto 
Convenere duces, quorum Craterus ad ipsum 
Vola precesque ferens: Tua, regum maxime, virtus. 
Inquit, et esuries mentis, cui maximus iste 515 
Non satis est orbis, quem proponuut sibi finem? 

Vel quem sunt habitura modum? Tua si libi vilis 
Ut nunc est vel cara minus, pretiosa tuorum 
RU saltem tibi, Magne, salus: gens omnis in istos 
Conspiret iugulos, lateat sub classibus aequor, 520 

Cuncta venenatos acuant animalia dentes. 
Quaelibet occurrat ignoto belua vultu. 

Omnibus obiice nos terrae pelagique periclis:, . 
Dummodo te serves, dum tu tibi parcere cures. 
526 Ad nova tendentes semper discrimina quis nos 
Invictos toties poterit praestare? Secundae 
Res ita se praebent, ut nulli fas sit in uno 
Semper stare gradu. Sed quis spondere Deorum 
Audeat hoc Macetum diuturnum te fore sidus? 
530 Quis te praecipitem per mundi jgbrica possit 
Incolumem servare diu? Cur te ihanifestis 
Casibus obiicis, ut capias ignobile castrum? 

Cum labor et merces aequa sibi lance cohaerent, 
Et causis paribus respondent praemia damnis, 
535 Dulcior esse solet fructus maiorque secundis 
Rebus, et adversis maius solamen haberi. 

Esto tibi deinceps et nobis parcior in te. 

Obiice nos cuivis portento: ignobile bellum, 
Degeneres pugnas, obscura pericula vita: 

540 Gloria quanta libet vili sordescit in hoste. 
Indignum satis est, ut consumatur in illis 
Gloria vel virtus, ubi multo parta labore 
Ostendi nequeant. — Eadem Ptolemaeus et omnis 
Concio cum lacrimis confusa voce perorat. 

545 Non fuit Aeacidae pietas ingrata suorum, 
Atque ita: Non minimum vobis obnoxius, inquit. 
Aut ingratus ero, non solum quod scio nostram 

Vos hodie, proceres, veslrae praeferre saluti. 

Sed quod ab introitu regni-vel origine beKi 
Erga me nullum pietalis opus vel amoris 550 
fignus omisistis. Verum non est mihi prorsus 
Mens ea quae vobis: neque enim desistere coeptis 
Aut bellum finire volo: non me capit aetas, 

Sed neque me spatio aetatis vel legibtis huius 
Metior: excedit aevi mea gloria metas: 655 

Haec sola est, vestrum metiri qua volo regem. 
Degeneres animi peclusque ignobile summum 
Credunt esse bonum diuturna vivere vita. 

Sed mundi rex unus ego, qui mille triumphos. 

Non annos vitae humero: si munera recte 660 
Computo fortunae, vel si bene clara retractem 
Gesta, diu vixi. Thracas Asiamque subegi: 
Proximus est mundi mihi finis, et ahsque deorum 
Ut loquar invidia, nimis est angustus et orbis. 

Et terrae tractus domino non sufficit uni. 565 
Quem tamen egressus postquam subiecero mun¬ 
dum, 

En alium vobis aperire sequentibus orbem 
Iam mihi constitui. Nihil insuperabile forti! 
Antipodum penetrare sinus aliamque videre 
Naturam accelero. Mihi si tamen arma negatis, 570 
Non possunt mihi deesse manus: ubicumque mo¬ 
vebo. 

In theatro nmndf totius me rear esse, 

Jgnotosque locos vulgusqae ignobile bellis 
Nobilitabo meis, et quas natura removit 
675 Gentibus occultas calcabitis hoc duce terras. 

His operam dare proposui, nec renuo claram,, 
Si fortuna ferat, et in his exstinguere vitam. 
Dixit, et ad naves socios invitat: at illi 
Ducat eos quocumque velit hortantur, et ecce 
580 Nauticus exoritur per flaminis ostia clamor. 

Oceanum decimus audaci classe fatigat. 

Infernum Natura chaos civesque gehennae 
Conquestu monitisque movet. Redit aequore 

Magnus 

Oceani domito, mirandaque pectore versans 
fi Occiduum bellis proponit frangere mundum. 
Navigiumque parat. Sed territus orbis in unum 
Confluit et misso venerator munere regem. 

Qui, licet invictus ferro, mediante veneno 
Vincitur et luteo resqlutus carcere tandem 
10 Liber in aethereas vanescit spiritus auras. 

Oidereos fluctus at amicum navibus amnem 
Praebuerat Zephyrus, et iam statione soluta 
Longius impulerat acclinis navita classem, , 
Ignarus quo tendat iter, vel quam procul ah sil 
5 Hactenus Oceani populis incognitus amnis. 

Interea memori recolens Na Lura dolore 
Principis opprobrium mundo commune sihiqpe. 
Qui nimis angustum terrarum dixerat orbem, 
Arcanasque sui paries aperire parabat 
10 Gentibus armatis, subito turbata verendos 
Canitie vultus. Hylen iraLa novumque 
Intermittit opus, et quas formare figuras 
Coeperat, et variis animas infundere membris 
Turbida deseruit, velataque nubis amictu 
15 Ad Styga tendit iter muudique arcana secundi. 
Quo se cumque rapit cedunt elementa, suaeque 
Artifici adsurgunl: veneratur pendulus aer 
Numinis ingressum: terrae lascivia vernis . 
Floribus occurrit: solito mare blandius undis 
20 Imperat et tumidi tenuere silentia fluctus. 

Omnia Naturam digne venerantur et orant. 

Ul sala multiplicet felusque et semina rerum 
Augeat infuso mixioque bumore calori. 

Illa suis grates referens servare statutas 

lussit et in nullo naturae excedere metas. 25 

Ad Slyga descendo mihi provisura meisque, 

Inquit, Alexandri, quem terra fretumque per- 

* horrent. 

Eversura caput, nobis commune flagellum. 

Dixit, et obscuros aperit telluris hiatus, 
Tartareumque subit declivi tramite limen. 30 
Ante fores Erebi Stygiac sub moenibus urbis 
Liventes habitant terrarum monstra sorores. 

Inter quas antris aliarum mater opacis 
Abscondit loculos, et coctum mille caminis 
Faucibus infusum siccis ingutlurat aurum, 35 

Explerique nequit sitis insatiabilis ardor. 
Subsannans alias cunctis supereminet una 
Dedignata parem flagrante superbia vultu. 

Mersa iacens ardente luto torquetur et ardet 
Pube tenus tolis exhausta libido medullis. 40 
Nauseat ebrietas, gula deliciosa ligurit 
Et mendica suos consumit morsibus artus. 
Immemor ira sui est, et quo rapit impetus. Illuc 
Ebria discurrit et se sociasque flagellat. 

Prodtlioque doli comes et detractio macri 45 

Filia livoris, quae cum bene facta negare 

Non possit, quocumque modo pervertere tentat. 

Et minuit laudes quas non abscondere fas esL 
Has colit hypocrisis marcenti livida vultu 
so Sedes, et summus hodie processus in aula 
Pestis adulandi, bibulis studiosa potentum 
Auribus instillans animae letale venenum. 

Huic aulae vitio tanta est concessa potestas. 

Ut rerum dominis humanas subtrahat aures. 

55 Has ubi praeteriens obliquo lumine vidit 
Rerum prima parens, urbis se moenibus infert, 
Qua videt aeternis animas ardere caminis. 

Est locus extremum barathri devexus in antrum, 
Perpetua fornace calens, ubi crimina punit 
eo Et sontes animas ultricis flamma gehennae. 

Et licet unus eas atque idem torreat ignis, 

Non tamen infligunt aequas incendia poenas 
Omnibus: hi levius torquentur, saevius illi. 

Sic se conformat meritis cuiusque gehenna, 

65 Ut qui deliquit levius, levioribus ille 
Subiaceat poenis, et qui graviore reatu 
Excessit gravius, graviorem sentiat ignem. 

Sunt quibus excepta primi levitate parentis * 
Nulla fuit vitae contagio vel venialis: 

70 His nihil aut modicum poenae vapor igneus infert. 
Sicut in aestivo cum tempore noxius agros 
Sirius dxurit, sub eodem lumine solis 
Sanus lascivit, cruciatur et aestuat aeger. 
lUic perpetuae miscens incendia mortis 

Leviathan, piedil stans La fervore barathri, 75 

Ut procul inspexit numen, fornace relicta. 

Tendit eo, sed eam ne terreat, ora colubri 
Ponit qt in primam redit adsumilque figuram» 

Quam dederat natura creans, cum sidere solis 
Clarior intumuit, tantumque superbia mentem so 
Extulit, ut summum partiri vellet Olympum. 

Quo Dea conspecto: Scelerum pater, ipquil, et 

ultor, 

Quem matutini superantem lumine vultum 
Luciferi tumor aelberea deiecit ab arce. 

Ad te confugio tandem miserabilis, ad te, 85 
Quem, ne nulla libi perdenti sidera sedes 
Esset, in bac saltem terrarum nocte recepi: 

Ad te communes hominumque Deumque querelas 
Affero. Scis etenim, quantis elementa fatiget 
Molibus armipotens Macedo: qui classe subacto .00 
Aequore Pampbylico Darium ter vicit, et omnem- 
Confringens Asiam Porum servire coegit, 
Indomitum bellis: nec eo contentus Eoas 
Vestigat latebras, et nunc vesanus in ipsum 
Fulminat Oceanum. Cuius si fata secundis 95 
Vela regant ventis, caput indagare remotum 
A mundo Nili, et paradisum cingere facta 
Obsidione parat, et, ni tibi caveris, istud 
Non sinet intactum cbaos, antipoilumque recessus 
Alleriusque volet naturae cernere solem. 100 

Ergo age, communem nobis ulciscere pestem. 

Quae tua laus, eoluber, vel quae tua gloria, 

primum 

Eiecisse hominem, si tain venerabilis hortus 
Cedat Alexandro? Nee plura loquuta recessit. 

105 lUe sequutus eam dictis promittit in omnes 
Eventus operam, nec se desistere, donec 
Inferni tenebris mergatur publicus hostis^ - 
Nec mora, rugitu tenebrosam concutit urbem 
ConciliumquO' vocat. Iacet inveterata malorum 
no Planities durata gehi, nive saucia, cuius 
Nec sol indomitum nec mitigat aura rigorem. 

Hic sontes animae passim per plana iacentes , 
Hortis inauditae torquentur agone, quibus mors / 
Est» non posse mori: quia quorum hic mortua I 

vita 

115 In culpa fuerit, ibi vivet semper eorum 

Mors in suppliciis: ut qui hic delinquere vivus 
Non cessat, finem moriendi nesciat illic. 

Attritus glacie nivium de frigore transit 
Ad prunas. 0 supplicium miserabile I semper 
120 Etnumquam moritur quem carcer torquet Averni. 
Hic ubi collecti satrapae Stygis et tenebrarum 
Consedere duces, tria gutture sibila rauco 
Edidit antiquus serpens, quibus omne repressit 
Murmur, et infernis indicta silentia poenis 
125 Umbrarumque graves iubet obmutescere planctus. 

15 

Ergo ubi compressit gemitus, a pectore turgens 
In medium mandata Deae depromit et addit: 

Nam quis erit modus, o socii? quae meta flagelli 
Huius? ait, quo cuncta tremunt, prolixior iUi 
Si mora pro libito frangendum indulserit orbem? 180 
Ecce, sed id taceo, rupto parat obiice terrae 
Tartareum penetrare chaos, belloque subactis 
Umbrarum dominis captivos ducere manes. 

Est tamen in fatis, quod abominor, adfore tempus. 
Quo novus in terris quadam partus novitate 135 
Nescio quis nascetur homo, qui carceris huius 
Ferrea subversis confringet claustra columnis. 
Vasaque diripiens et fortia fortior arma, 

Nostra triumphali populabitur aLria ligno. 

Proinde duces mortis nascenti occurrite morbo 140 
Et regi Macelum: ne forte sit ille futurus 
Inferni domitor, leto praecludite vitam. 

Vix ea ructarat, cum blando subdola vultu 
Proditio surgens: Labor iste brevissimus, inquit. 

Est mihi mortiferum super omnia toxica virus, 145 
Quod nec testa capit nec fusilis olla metalli. 

Nec vitri species, nec vas aliud nisi solum 
Ungula cornipedis: dabitur liquor iste Falerno 
Mixtus Alexandro: praesto est occasio dandi. 

Nam meus Antipater, Mace tum praefectus, ab ipsis uo 
Cunarum lacrimis praetendere doctus amorem 
Voce, sed occultis odium celare medullis. 

Arf regem ire parat Babylona citatas ab ipso. 

Ut sub eo senium consumat et aspera rursus 
155 Perferat emeritus castrensis taedia vitae. 

Hoc, ege si dea sum qua nulla potentior inter 
Noetigenas, si me vestram bene nostis alumnam» 
Hoc mediante duci virus letale datura 
Evehor ad superos. Sic fatur, et omnis in unum 
160 Conclamat tenebrosa cohors, laudatur ab omni 
Provida concilio, quod sic studiosa pararet 
Infractum bellis armato frangere potu. 

Nec mora, Proditio faciem mutata vetustam 
Epiergit tenebris, Siculumque per aera pennis 
165 Vecta venenatis thalamum tandem intrat alumni. 
Quem satis instructum blando sermone relinquens 
Ad chaos aeternum solitasque revertitur umbras. 

Iamque reluctantem Pellaeus classe minaci 
Fregerat Oceanum, iamque indignantibus undis 
170 Victor ab Oceane Babylona redire parabat: 
Constituebat enim miser ignarusque futuri. 
Dispositis rebus Asiae, transferre sarissas 
Poenorum in fines, et Numidiae peragratis 
Finibus, Hispanas, quibus Herculis esse columnas 
175 Fama loquebatur, ultra descendere metas, 
Occiduumque sibi bello submittere solem. 
Gentibus his domitis animi sitientis in arce 
Concipere audebat, post haec transcendere montes 
Velle Pyrenaeos, armisque domare rebelles 

15 * 



228 GUALTHKBI ALE XANDRE IDOS 

Gallorum populos, Rhenumque adiungere victis, iso 
Tunc demum patriam Macetumque revisere fines, 
Alpibus abiectis, agitabat et inter eundum 
Italiam servire sibi Romamque docere 
Graecorum portare iugum. Praetoribus ergo 
Praecepit Syriae faciendae quaerere qlassis 185 
Materiam: dolet aerias procumbere cedros 
Libanus et virides adductos fluctibus alnos. 

In classem cadit omne nemus, stupet aethera 

tellus 

Arboreis viduata comis umbraque perenni, 
Miranturque novum nudata cacumina solem. # 190 
Quo tendit tua, Magne, fames? quis finis ha¬ 
bendi, 

%* 

Quaerendi quis erit modus aut quae meta labo» 

- rum? 

Nil agis o demens: licet omnia clauseris uno 
Regna sub imperio, totumque subegeris orbem, 
Semper egenus eris: animum nullius egentem 195 
Non res effioinnt, sed sufficientia: quamvis 
Sit modicum, si sufficiat, nullius egebis. 

O facilem falli, qui cum parat arma, paratur 
Eius in interitum quod comprimat arma venenum. 
Crescit avara sitis iuveni, sed potio tantam 200 
Comprimet una sitim: nam proditor ille scelestis 
Instructus monitis, ventis advectus iniquis. 

Venerat Antipater Babylonem, ubi cum parricidis 

Complicibusque suis faciuus tractabat acerbum. 

206 Quis furor, o superi? quid agis fortuna? • 

tuumne 

Protectum toties perimi patieris alumnum? 

Si fati mutare nequis decreta volentis, 

Ut pereat Macedo, saltem secreta revela 
Carnifieum: potes auctores convertere leti 
210 Et mortis mutare genus: converte venenum 
In gladium: satius et honestius occidet armis 
Is qui plus deliquit in his. Sed forsitan armis 
Non potuere palam superi quem vincere dirum 
Clam potuit virus. Fuit ergo dignius illum 
215 Occultum sentire nefas quam cedere ferro. 

Ut tamen ante diem extremum quem fata pa¬ 
rabant 

Omnia rex regum sibi subdita regna videret. 

Fecit eum famae sonus et fortuna monarcham. 
Tantus enim terror et consternatio gentes 
220 Invasit reliquas, ut post domites orientis 
Totius populos turbata medullitus omnis 
Natio contremeret, longeque remota paveret 
Insula fluctivago quaecumque includitur aestu. 
Oblatis igitur cursum flexura tyranni 
22S Muneribus toto peregrina cucurrit ab orbe 
Ad mare descendens plenis legatio velis. 

Non dedignantur subdi Carthaginis arces 
Imperio Magni, sed et Africa tota remoto 

Scribit Alexandro, sese servire paratam. 

Scribit idem solo terrore coercita, quamvis 280 
Tula situ et multis pollens Hispania bellis, 

Totaque terriflcum misso diademate, quod vix 
Credere sustineam, veneratur Gallia regem. 

Mitescit Rheni rabies, positoque furore 
Teutonicus mixto tendit Babylona Sigambro. 235 
Nec minor Italiae gentes servire coactas 
Invadit metus, et licet hinc natura nivosas 
Obiieiut cautes, illinc maris ohiice tuta 
Continui maneat, tamen insuperabile Magno 
Nil credens, regis spontanea praevenit iram 240 
Muneribus sedare datis. Trinacria montes 
Infernosque lacus proli servire Philippi 
Imperat et scribit. Sed quid moror? omnis in 

unum 

Natio concurrit, clarasque Semiramis arces 
Aequore vecta petit. Legatos inde videres 245 
Adfluere et naves rerum speciebus onustas, 
Quadrupedumque greges, quo pervenisse lo¬ 
quacem 

Credere vix posses famae praemobilis auram. 

Magnus ut accepit, quod confluxisset in unum 
Ipsius opperiens adventum territus orbis, 250 
Ardet adire locum mortis, remisque citata 
Classe Semiramiam tendit festinus ad urbem. 

Non aliter procul inspecto grege tigris equorum. 

Cuius fulmineas urit sitis aspera fauces, 

2M Excutitur stimulante fame, vivumque cruorem 
* Inmitis bibit et laceros incorporat artus. 

Quam si forte sequens occulto tramite pungat 
Cuspide venator, plangit fusoque per herbam 
lnmoritur sitiens nec adhuc satiata eruore. 

260 Iam sibi fatales Pellaeus, proh pudor! arces * 
Agmine quadrato stipatus inibat, et ecce 
Obvia mirifico splendebat turba paratu. 
Occurrunt proceres: quibus ut comitantibus ur* 

hem 

Arduus intravit, sumpsilque insignia regni: 

265 Legatos iubet admitti, positumque monarcha 
Adscendens solium victo sibi victor ab orbe 
Munera missa capit: clypeum, quem Gallia gemmis 
Miserat intextum, galeam Carthago pyropo 
Desuper ardentem, visumque sitire cruorem 
270 Teutonicus gladium, spumantem Hispania labris 
Cornipedem vario distinctum membra colore, 
Aureaque attritis mandentem frena lupatis: 
Tortilis argento digitis intexta Cyclopum 
Traditur a Siculo veniens lorica tyranno. 

275 His tamen acceptis, quot mundi regna, tot illi 
Tradita designant regum diademata regem, 

His variae gentis cultus, his plurima miris 
Purpura texta modis, his quidquid ubique re- 

* pertum est 

Quod mentem aliiciat. quod delectare tuendo 
Mortales oculos queat, additur omue metallum 2S0 
Et lapidum splendor: his, ut brevius loquar, orbis 
Adduntur totius opes. Quibus ille receptis, 

Gratia Diis, inquit, quorum mihi parta favore 
Regna, triumphatae quas nondum vidimus urbes. 

Nec minor a vobis debetur gratia coelo, 285 

Quod sine conflictu bellorum, quod sine vestri 
Sanguinis impensa, Macetum certamina nondum 
Cominus experti nostrae cessistis habenae. 

Cui si se Darius posito diademate supplex 
Commisisset, eo regnorum in parte recepto, 290 
Sensisset, nihil esse iugo mansuetius isto. 

Porus in exemplo est, qua mansuetudine victis 
Praesideam victor, nedum parentibus ultro; 

Quosque iugum nostrum vis nulla subire coegit, 
Subiectos mihi mortales ita vivere salva 295 

Libertate volo, ut iam non sit servitus, inuno 
Libertas servire mihi: distinctio nulla. 

Libertatis erit inter quos nemo rebellis. 

Haec ubi legatis breviter, conversus ad illos, 
Egregia quorum virtute subegerat orbem: 300 

Vos quoque victores, quorum laber arduus, inquit, 
Egit, ut in nostro conspectu terra sileret. 

Praemia digna manent. Dignissimus hercule miles 
Hic me rege meus, et rex hoc milite dignus, . 
Miles, quem nec hiems fregit glacialibus oris, 305 

Nec medius Libyae torpentem reddidit aestus. 
Indica viderunt Macetum deserta catervae. 

His vestris manibus domitis lugentia monstris. 
Quid referam Dario triplicem vivente triumphum, 
sioMemnona deiectum, Porique et Taxilis arma?- 
.Quid loquar, informes vobis cessisse Gigantes? 
Nunc quia nil mundo peragendum restat in isto. 
Ne tamen adsuetus armorum langueat usus, . 
Eia, quaeramus alio sub sole iacentes 
316 Antipodum populos, ne gloria nostra relinquat. 
Vel virtus quid inexpertum quo crescere possit, 
Vel quo perpetui mereatur carminis odas. 

Me duce nulla meis tellus erit invia: vincit 
Cuneta labor: nihil est investigabile ferti. 

320 Plures esse refert mundos doctrina priorum : 
Vae mihi! qui nondum domui de pluribus-unum! 
Scitis enim socii, quia cum mihi miserit olim 
Roma per Aemilium regni diadema, mihique 
Scripserit ut regi, opposita modo fronte re¬ 
sumptis 

325 Cornibus excedit corrupto foedere pactum. 

Nunc igitur vestris ne pars vacet ulla triumphis, 
Neve meis desit titulis perfectio, Romam 
Imprimis delere placet. — Dedit haec ubi, solvit 
Concilium, proni curru iam deside Phoebi. 

330 Iam maris undisonis rota merserat ignea solem 
Fluctibus, et praeceps confuderat omnia tetro 

Nox elementa globo: tenuit prodire volentes 
In lucem stellas solito lugubrior aer 
Nocturnus: lunam noctique praeesse statuta 
Sidera caligo nubesque suborta repressit 335 
Illa nocte oculis Cynosuram naula requirens. 

Nunc Helicen vetitumque mari se mergere plau¬ 
strum. 

Cum nusquam auderet sine sidere flectere cursus. 

In medio iacuit prora fluitante profundo. 

Funus Alexandri mortis praesaga futurae 340 

Omnia lugebant: moriturum flebat Olympus, 

Quem modo nascentem signis portenderat istis. 

De coelo veri lapides cecidere: loquutus 
Agnus in Aegypto est: peperit gallina draconem, 

£t, nisi digna fide mentitur opinio vulgi, m 

Tecta patris culmenque super geminae sibi toto. 
Quo peperit regina die, velut agmine facto- 
Conflixere aquilae. Tot praesignatus ab ortu 
Prodigiis Macedo, superi, quo crimine vestrum 
Demeruit vitae in tanta brevitate favorem? 350 
Sed si mortali contentus honore fuisset. 

Si se gessisset humilem inter prospera, si sic 
Dulcia fortunae velut eius amara tulisset, 

Forsitan et gladium et gladio crudelius omni 
Vitasset fato sibi disponente venenum. 355 

lam piger expleta flectebat nocte Bootes 
Emeritos currus, teneraeque infantia lucis 

Sopierat tenebras: sed nec tunc lucis in ortu 
Roscidus aurorae super herbam decidit humor, 
360 Nec volucres cantu tremula sub fronde canoro 
Praevenere diem: venturi praescia luctus 
Vocis amoriferae citharam philomela repressit, 
Luciferumque ferunt primum cessisse diei 
Venturae et reliquis nondum cedentibus astris: 
365 Primus ad occidui versa vice litora ponti 
Flexit iter pronus hebetique relanguit ore. 

Sed tandem, licet invitus, quia fata morari 
Non poterat, Titan Nabathaeis extulit undis 
Armatum radiis caput, et nisi provida fati 
370 Obstaret series, toto conamine currus 
Velle minabatur flexo temone reverti. 

Siste gradum, venerande parens et lucis et ignis. 
Siste gradum: nisi luciferum converteris orbem. 
Exstinguet Macelura tua Phoebe lucerna lucernam. 
375 Sed iam magnanimi fatalis venerat hora 
Rectoris mersura caput, nec fata sinebant 
Differri scelus ulterius mundique ruinam. 

Eois redolens fulgebat odoribus aula. 

Quo populus procerumque sacer convenerat ordo. 
3S0 Cum quibus ut fando pars est consumpta diei 
Plurima, tunc demum, cum donarentur opimis 
A duce muneribus legali, vina ministros 
Circumferre iubet: et qui securus ab hoste 
In bello toties hostilia fuderat arma,‘ 

Et pater et dominus cadit et perit inter amicos. 385 
Diriguit totum subita torpedine corpus, 

Vixque sui compos, demisso poplite, lecto 
Aedditur. Extemplo ferali tota tumultu 
Regia concutitur, necdum proferre dolorem 
'In medium audebant, quia fortunae medicinam 300 
Adfore sperabant, quae semper adesse ruenti - 
Quoslibet in casus consueverat. Ergo ubi venas 
Infecit irinis, et-mortis signa propinquae 
Oerta dedit pulsus, media sibi iussit in aula 
Aptari lectum: quo postquam exercitus amens - 395 
Convenit mixtoque ducum manus inclita vulgo, 
Undantes lacrimis et arantes unguibus ora 
Intuitus: Quis, cum terris excessero, dixit. 

Talibus inveniet dignum? Iam sufficit orbem 
Terrarum rexisse mihi: satis axe sub isto 400 
Prospera successit parentibus alea bellis. 

Iam laedere potest membris mortalibus istam 
Circumscribi animam: eon sumpsi tempus et aevum 
Deditus humanis, satis in mortalibus haesi. 

Hactenus haec: summum deinceps recturus Olym- 405 

pum 

Ad maiora vocor, et me vocat arduus aether. 

Ut solium regni et sedem sortitus in astris 
Cum Iove disponam rerum secreta brevesque 
Eventus hominum, superumque negotia tractem. 
Rursus in aethereas arces superumque cohortem 410 

Forsitan Aetnaeos annat praesumptio fratres, 
Duraque Typhoeo laxavit membra Pelorus: 

Sub Iove decrepito superos et sidera credunt 
Posse capi ex facili, r ursusque lacessere tentant. 
415 Sed quia Mars sine me belli discrimen abhorret. 
Consilio Iovis et superum, licet ipse relucter. 
Invitus trahor ad regnum. Sic fatur, at illi 
Quaerere cum planctu lacrimisque fluentibus in¬ 
stant. 

Quem velit heredem mundique relinquere regem. 
420 Optimus, inquit, et imperio dignissimus esto 
Rex vester. Sed vox postquam non adfuit, aurum 
Detractum digito Perdiccae tradidit, unde 
Praesumpsere duces regem voluisse supremum 
In regni sibi Perdiccam succedere summam. 

425 Nec mora, vitalis resolutum frigore corpus 
Destituit calor, et luteo de carcere tandem 
Spiritus erumpens tenues exivit in auras. 

Tunc vero in luctum dolor est conversus amarum, 
Tunc vires habuere suas lamenta, nec ultra 
430 Mobilis horrendos suppressit turba tumultus. 
Non tantus ciet astra fragor, cum qua tuor axem 
Stelliferum quatiunt agitando tonitrua fratres. 

0 felix mortale genus, si semper haberet 
Aeternum prae mente bonum, finemque timeret, 
435 Qui tam nobilibus media quam plebe creatis 
Improvisus adest. Animae discrimine magno 

Dum quaeruntur opes, dum fallax gloria rerum 
Mortales oculos vanis circumvolat alis, 

Dum petimus profugos qui nunc venduntur ho¬ 
nores, 

Verrimus aequoreos flactus, vitamque perosi 440 
Et caput et merces tumidis committimus undis. 
Cumque per alpinas hiemes turbamque latronum 
Romuleas arces et avarae moenia Romae 
Cernere solliciti, si cursu forte beato 
Ad natale solum patriumque revertimur orbem, 445 
Ecce repentinae modicaeque occasio febris 
Dissolvit tofo quaecumque paravimus aevo. 

Magnus in exemplo est: cui non suffecerat orbis, 

Sufficit exciso defossa marmore terra 

Quinque pedum fabricata domus, qua nobile 450 

corpus 

Exigua requievit humo, donec Ptolemaeus, 

Cui legis Aegyptum in partem cessisse, verendi 
Depositum fati toti venerabile mundo 
Transtulit ad dictam de nomine principis urbem. 

Sed iam praecipiti mersurus lumina nocte 455 
Phoebus anhelantes convertit ad aequora currus: 

Iam satis est lusum, iam ludum incidere praestat. 
Pierides, alios deinceps modulamina vestra 
Alliciant animos: alium'inihi postulo fontem. 

Qui semel exhaustus sitis est medicina secundae. 460 
At tu, cuius opegi pleno mihi copia cornu 

Fudit, ut hostiles possim contemnere linguas: 
Suscipe Guallheri studiosum. Magne, laborem. 
Praesul, et hanc vatis circum tua tempora sacrae 
465 Non dedigneris hederam coniungere mitrae. 

Nam licet indignum sit tanto praesule carmen. 
Cum tamen exuerit mortales spiritus artus, 
Vivemus pariter: vivet cum vate superstes 
Gloria Guillermi nullum moritura per aevum. 



